கடற்றொழில் துறை ஊக்குவிப்புக்கு வரவு-செலவுத் திட்டத்தில் சலுகைகள்

ர்வதேச கடல் எல்லைகளைத் தாண்டி மீன்பிடி நடவடிக்கையில் ஈடுபடும் இலங்கை மீனவர்களு க்கு எதிராக அடுத்த ஆண்டு ஜனவரி முதல் கடுமையான சட்ட நடவடிக்கை எடுக்கப்படும் என்று கடற்றொழில் நீரியல் வள அபிவிருத்தி அமைச்சர் டொக்டர் ராஜித சேனாரத்ன பாராளு மன்றத்தில் தெரிவித்தார்.
இலங்கை மீனவர்கள் சர்வதேச கடலுக்குள் அத்துமீறி செயற்படு வது தொடர்பில் ஐரோப்பிய ஒன்றியம் எச்சரிக்கை விடுத்துள் ளது. எனவே இது போன்ற செயற்பாடுகளில் ஈடுபடுபவர்களு க்கு உரிய சட்ட நடவடிக்கை எடுக்கும் பொருட்டு கடற்றொழில் சட்ட மூலத்தில் திருத்தம் கொண்டு வரப்படும் என்று அமைச்சர் மேலும் தெரிவித்தார்.
கமத்தொழில், கமநல சேவைகள், வனஜீவராசிகள், கால்நடை வளர்ப்பு, கிராமிய சனசமூக அபிவிருத்தி மற்றும் கடற்றொழில் நீரியல் வள அபிவிருத்தி ஆகிய நான்கு அமைச்சுக்கள் மீதான குழு நிலை விவாதங்கள் வெள்ளிக்கிழமை பாராளுமன்றத்தில் இடம்பெற்றது.
இதன் போது உரையாற்றிய அமைச் சர் மேலும் கருத்து தெரிவிக்கையில் இலங்கையின் மீன்பிடித்துறை கடந்த காலங்களுடன் ஒப்பிடுகையில் பாரிய வளர்ச்சியை கண்டுள்ளது. இலங்கையின் மீன் பிடித்துறையின் செயற்பாடுகளை சர்வதேச நாடுகளும் ஏற்றுக்கொண்டு ள்ளன. 
எனவேதான் உலகில் 5 நாடுகள் அங்கம் வகிக்கும் உலக கடற்றொழில் சம்மேளனத்தில் இலங்கைக்கும் அங்கம் கிடைத்துள்ளது. இந்த சம்மேளனத்தில் அங்கம் வகித்துள்ள ஆசியாவின் ஒரே ஒரு நாடு இலங்கையாகும்.
கடற்றொழில் ஊக்குவிப்புக்கு இந்த வரவு செலவு திட்டத்தில் பாரிய சலுகை களும் நிதி ஒதுக்கீடுகளும் செய்யப் பட்டுள்ளன. இதற்காக ஜனாதிபதிக்கு நன்றி கூற கடமைப்பட்டுள்ளேன்.மன்னார் மாவட்ட மீனவர்கள் பாஸ் எடுக்க வேண்டும் என்பது சட்டமல்ல. எனவே எவரையும் கைதுசெய்யவோ நீதிமன்றில் ஆஜர்செய்யவோ முடியாது.
எனவே இந்த பாஸ் நடைமுறைக்கு எதிராக நீதிமன்றத்தை நாட முடியும். இது தொடர்பில் அடிப்படை உரிமை மீறல் தொடர்பாக வழக்கு தொடர முடியும் என்றும் அமைச்சர் ராஜித சேனாரத்ன தெரிவித்தார்.
இந்த நாட்டின் மீனவர்கள் ஜனாதி பதிக்கு நன்றி கூற வேண்டும். ஏனெனில் முன்னர் இந்த நாட்டிலுள்ள கடலில் மூன்றின் ஒரு பங்கே மக்களுக்கு பயன்படுத்தக்கூடியதாக இருந்தது.இந்த மூன்று அமைச்சும் மிக முக்கியமானது என்பதை உணர்த்த ஜனாதிபதி பல்வேறு நிவாரணங்களை இந்த அமைச்சுகளுக்கு வழங்கியுள்ளார்.
அலங்கார மீன் வளர்ப்பு தொடர்பாக வும் நாம் பேச்சுவார்த்தை நடத்தி வருகின்றோம். இது தொடர்பிலும் நடவடிக்கை எடுக்கப்பட்டு வருகிறது.திமிங்கிலங்களை பார்வையிடும் வெளிநாட்டவர்களின் எண்ணிக்கை தற்போது அதிகரித்து காணப்படுகின்றது. இதனால் கிடைக்கப்பெறும் வருமானத் தொகை நாளுக்கு நாள் அதிகரித்துக் காணப்படுகிறது. மீன்பிடி கைத்தொழில் துறையிலும் பல்வேறு கவனம் செலுத் தப்பட்டுள்ளது. இது உரிய முறையில் முகாமைத்துவம் செய்யும் பட்சத்தில் ஒரு பில்லியன் மீன்களை பிடிக்க முடியும்.
எதிர்கட்சிகள் இந்த வரவு-செலவு திடடத்தை ஆதரிப்பதில்லை. அவர்கள் சாதக பாதக விடயங்கள் இரண்டையும் ஒரே கண்ணோட்டத்தில் காண்கின்றார் கள். மீன் பிடித்துறை கட்டியெழுப்ப பாரிய பங்களிப்பை அமைச்சர் மேற் கொண்டுள்ளார். முடங்கிக் கிடந்த மீன் பிடிக் கூட்டுத்தாபனம் மீண்டும் கட்டியெழுப்பப்பட்டு நுகர்வோருக்கு தேவையான வசதிகள், சேவைகள் வழங்கி வருகிறது.
அதிக பணங்களை கொடுத்து கள்ளச் சந்தையில் மீன்களை கொள்வனவு செய்யும் தேவை தற்போது இல்லை.நன்னீர் மீன்பிடித்துறை சிறந்த முறையில் முன்னெடுக்கப்படுகின்றது. இதனை நாங்கள் வரவேற்கின்றோம்.மீன்பிடி கைத்தொழில் துறையை ஊக்குவிக்க எவ்வளவுதான் உபகரண ங்கள் வழங்கினாலும் அவர்களுக்கு தேவையான முகாமைத்துவத்தை வழங்க வேண்டும்.
விவசாய ஓய்வூதியத் திட்டத்தின் கீழான செயற்பாடுகள் ஒழுங்காக இடம்பெறுவதில்லை. இது தொடர்பில் உரிய நடவடிக்கை எடுக்க வேண்டும்.விவசாயிகள் தாய் நாட்டுக்காக பங்களிப்பு செய்கின்றார்கள் என்பதை கெளரவிக்கும் வகையிலேயே ஓய்வூ தியம் விவசாயிகளுக்கும் அறிமுகப் படுத்தப்பட்டது.
விவசாயிகளின் நலனை கருத்திற் கொண்டே கொவிசெத சீட்டிழுப்பு அறிமுகம் செய்யப்பட்டது. ஆனால் இது தற்போது வேறு அமைச்சுக்கு மாற்றப்பட்டுள்ளது.விவசாயிகளின் நலன் கருதி இந்த வரவு-செலவு திட்டத்திலாவது அரசு நிவாரணங்களை வழங்க வேண்டும்.விவசாயிகளுக்கு நிதியமைச்சும் ஏனைய நிறுவனங்களும் ஒன்றிணைந்து இந்த விவசாயிகளுககு ஏதாவது ஒரு திட்டத்தை வகுக்க வேண்டும்.
மரக்கறி வகையில் ஆசனிக் அமிலத்தின் பிரச்சினை அண்மையில் பாராளுமன்றத் தில் கண்டு பிடிக்கப்பட்டது. ஆனால் இதே பிரச்சினை நாட்டின் பல பகுதிகளில் வியாபித்து வருகிறது. இதற்கு உரிய நடவடிக்கை எடுக்க வேண்டும். குறைந்த விலை உரங்களில் ஆசனிக் கமிலம் காணப்படுகிறது. இது தொடர் பில் உரிய இரசாயன பகுப் பாய்வு நடத்தப்பட வேண்டும்.
சிறுநீரக நோயினால் பாதிக் கப்பட்டு இறப்பவர்களின் எண்ணிக்கை அதிகரித்து வருகின்றது. இதனை கட்டுப் படுத்த உரிய நடவடிக்கை எடுக்கப்பட வேண்டும்.
யுத்தத்திற்கு பின்னர் நாட்டில் பாரிய அபிவிருத்தி பணிகள் இடம்பெற்று வருகின்றன.யுத்த காலத்தில் பயிர்ச் செய்கையில் ஈடுபடுத்தப்படாத ஒரு இலட்சத்திற்கும் அதிகமான ஏக்கர் நிலப்பரப்பில் பயிர்செய்கை மேற்கொள்ளப்படுகிறது.
விவசாயிகளின் நலன் கருதி அரசு பல திட்டங்களையும், வசதிகளையும் செய்து வருகிறது. என்றாலும் உதவி ஆராய்ச்சி உற்பத்தி அதிகாரிகள் பதவிக்கு வடக்கு, கிழக்கு பிரதேசங் களில் நியமிக்கப்படவில்லை. அந்த நியமனத்தை வழங்க நடவடிக்கை எடுக்கப்பட வேண்டும்.
திருமலை மாவட்டத்தில் 22 கமநல அலுவலகங்கள் உள்ளன. ஆனால் அவற்றில் இன்று சில அலுவலகங்களு க்கு அதிகாரிகள் இல்லை. எனவே இது தொடர்பில் கவனம் செலுத்த வேண்டும். திருமலை மாவட்டத்திலுள்ள விவசாயிகளின் நலன் கருதி மேலும் பல திட்டங்களை முன்னெடுக்க வேண்டும். அத்துடன் கால் நடை துறைக்கும் உரிய நடவடிக்கை எடுக்க வேண்டும். கால்நடைகள் இருக்கின்ற போதிலும் மேய்ச்சல் நிலம் இல்லாமல் பெரும் சிரமப்படுகின்றனர்.
விவசாயிகளுக்கு மிகவும் நன்மை களை ஜனாதிபதி இந்த வரவு-செலவு திட்டம் மூலம் வழங்கியுள்ளார். விவசாயிகளுக்கு உரமானிய அடுத்த போகம் வரை கடன் அறவிடாமை போன்றவற்றை வரவேற்கத்தக்கது.மூதூர், கிண்ணியா பிரதேசங்களிலு ள்ள மீனவர்களுக்குத் தேவையான வீடமைப்புத் திட்டம் அமைத்துதர வேண்டும். அத்துடன் மீன் பிடித் துறைமுகத்தை அமைக்க நடவடிக்கை எடுக்கப்பட வேண்டும்.
வடக்கு, கிழக்கு பிரதேசங்களில் வாழ்கின்ற மக்கள் வாழ்வாதார பிரச்சினைகள் பலவற்றுக்கு முகம் கொடுத்து வருகின்றனர்.மட்டக்களப்பில் சட்டத்துக்கு முரணாக ஊர்காவல் படையினர் சில காணிகளில் குடியேறியுள்ளனர். அதற்கு கிழக்கு மாகாண சபை ஆதரவு வழங்கி வருகின்றது.
மட்டக்களப்பில் அத்துமீறி குடியேறி யவர்களுக்கு எதிராக கமநல சேவை கள் அமைச்சு உரிய நடவடிக்கை எடுக்க வேண்டும்.வடக்கு, கிழக்கு தமிழ் பகுதிகளில் 20 வருடங்கள் சென்றும் ஆராய்ச்சி அதிகாரிகள் நியமிக்கப்படவில்லை. இதற்கு மாற்றமாக தென்பாகுதிகளில் நியமிக்கப்பட்டுள்ளனர்.
மட்டக்களப்பு மாவட்டத்தில் இதுவரை 18 ஆயிரம் பேர் நேர்முகப் பரீட்சை க்கு தோற்றப்பட்ட போதிலும் அவர் களுக்கான நியமனங்கள் இதுவரை வழங்கப்படவில்லை.மட்டக்களப்பு மாவட்டத்தில் மீன்பிடி குடும்பங்களில் 2000 விதவைகள் உள்ளனர். இவர்களின் வாழ்வாதாரத் திற்கு உதவ வேண்டும்.
காட்டு யானை பிரச்சினை நீண்டகால மாக காணப்படுகிறது. ஆரம்பகாலத்தில் காடுகள் அழிக்கப்பட்டு பயிர்ச்செய்கைகள் மேற்கொள்ளப்பட்டதாலே இந்தப் பிரச்சினை ஏற்பட்டது. யுத்தத்தினால் வடக்கு, கிழக்கு பிரதேச சரணாலயங் களில் இருந்த யானைகள் ஏனைய பிரதேசங்களுக்கு வர முற்பட்டன. மகாவலி திடடத்தினாலும் இந்தப் பிரச்னை உக்கிரமடைந்தது. யானைகள் தொடர்பான மதிப்பீட்டின்போது இலங்கையில் 5879 யானைகள் இருப்பதாக கணிப்பிடப்பட்டுள்ளது.
இந்த நாட்டின் உற்பத்தித்துறையில் பெரும் பங்களிப்பை செய்யும் ஒரு அமைச்சு கடற்றொழில் நீரியல் வள அமைச்சாகும்.தேசத்திற்கு மகுடம் கண்காட்சிக்கு மாத்திரம் கடந்த இரண்டு வருட காலப் பகுதிக்குள் 60 பில்லியன் ரூபா ஒதுக்கீடு செய்யப்பட்டுள்ளது. ஆனால் கடற்றொழில் அமைச்சுக்கு குறைக்கப்பட்டுள்ளது.கடற்றொழில் உற்பத்திக்கு கூடுதல் கவனம் செலுத்த வேண்டும்.
கடற்றொழில் அமைச்சு மிகவும் பலம் பொருந்திய அமைச்சு. கடற்றொழில் துறையில் பல்வேறு நடவடிக்கைகள் முன்னெடுக்க வேண்டும்.எமது கடற்பரப்பிற்குள் இந்திய மீனவர்கள் வந்து மீன்களை பிடித்துச் செல்கின்றார்கள். அதேபோன்று இலங்கை கடற்படையினரும் பல்வேறு பிரச்சினைகளுக்கு முகம் கொடுக்கின் றார்கள். இந்த பிரச்சினைக்கு இந்திய அரசுடன் பேசி உரிய தீர்வை பெற்றுக் கொள்ள வேண்டும். 
இது இழுத்தடிக் கப்பட்டே காணப்படுகின்றது. இந்திய, தமிழ்நாட்டு அரசியல் அழுத்தங்களி னால் இந்த பிரச்சினைக்கான உரிய தீர்வை காண முடியாது உள்ளது.எனவே இலங்கையின் கடல் வளத்தை பாதுகாக்கவும், மீனவர்களின் பாதுகாப்புக்கும் நடவடிக்கை எடுக்க வேண்டும். கடற்றொழிலாளர்களை பாதுகாக்கும் வேலைத்திட்டத்தை அரசு பொறுப்பேற்க வேண்டும்.
வடபகுதி கடற்றொழிலாளர்கள் எதிர்நோக்கும் பிரச்சினைகளை முன் வைக்கக் கிடைத்தமைக்கு நன்றிகளை தெரிவித்துக் கொள்கின்றேன்.யுத்த காலத்தில் பாரிய நெருக்கடிக்கு உள்ளாகியிருந்த வடபகுதி கடற்றொழி லாளர்களின் வாழ்க்கை முன்னேறி வருகிறது. யுத்தத்திற்கு பின்னர் ஜனாதி பதி மீன்பிடி துறையை கடற்றொழில் துறையை ஊக்குவிக்க வரவு-செலவு திட்டத்தில் பாரிய ஒதுக்கீடு செய்தமை க்கு நன்றிகளை தெரிவித்துக் கொள் கின்றேன். 
வடக்கு கிழக்கு பிரதேசம் பாரிய கடல் வளங்களை கொண்ட ஒரு பிரதேசமாகும். தற்போது வடக்கு, கிழக்கில் அமைச்சர் ராஜித சேனாரத்ன தலைமையில் பல்வேறு வேலைத் திட்டம் கடற்றொழில் துறையில் முன்னெடுக்கப்பட்டு வருகின்ற போதி லும் மேலும் நலன்களை வழங்க வேண்டும். யுத்தம் முடிந்து நான்கு வருடங்கள் கடந்த நிலையில் மன்னாரி லிருந்து முல்லைத்தீவு வரையிலான கடற்பகுதியில் இன்னும் பாஸ் நடை முறை காணப்படுகிறது. இது மாற்றிய மைக்கப்பட வேண்டும். 
மன்னார், வலைப்பாடு, மாதகல் போன்ற இடங் களில் இது இன்னும் நடைமுறையில் உள்ளது. இதனை ஒரு அநாவசியமான தாக நான் கருதுகின்றேன்.கடல் அரிப்பை தடுப்பதற்கு அமைச் சின் ஊடாக பல்வேறு நடவடிக்கை எடுக்க வேண்டும். கிளிநொச்சி, முல்லைத்தீவு மாவட்டங்களில் ஐஸ் தொழிற்சாலையை அமைத்து தருவதில் அமைச்சர் கூடுதல் கவனம் செலுத்த வேண்டும் என்றும் கோரிக்கொள்ள விரும்புகின்றேன்.
கிளாலியில் 30 இலட்சம் ரூபா செலவில் கடற்படை ஓய்வு விடுதி ஒன்றை நிர்மாணிக்க அமைச்சு நிதி ஒதுக்கீடு செய்திருக்கின்aர் கள். அதற்காக நன்றிகளை தெரிவித்துக் கொள்ள வேண்டும். அதே சமயம் அதனை நிர்மாணிக்கும் பணிகள் தாமதமடைகின்றன.அத்துடன் கடற்றொழில் துறையில் நியமனங்களையும் வழங்க நடவடிக்கை எடுக்க வேண்டும்.
மஹிந்த சிந்தனை திட்டத் தின் பிரகாரம் எமது நாட்டிற் குத் தேவையான உணவு வகைகளை உள்நாட்டில் உற்பத்தி செய்ய நடவடிக்கை எடுத்து வருகிறோம். விவசாயத் துறை மேம்பாட்டுக்கு தேவை யான உதவிகள் வழங்கப்படுகிறது.வெளிநாட்டில் இருந்து பெரிய வெங்காயம் இறக்குமதி செய்வது தடை செய்யப்பட்டுள்ளது. 
பெரிய வெங்காயம் விதை கொள்வனவு செய் வதும் எதிர்காலத்தில் நிறுத்தப்படும். உள்நாட்டில் விதைகள் உற்பத்தி செய்ய 100 மில்லியன் செலவிடப்படுகிறது. 2012ல் 1200 மெற்றித் தொன் கிழங்கே இறக்குமதி செய்யப்பட்டது. பாதிக்கப் பட்ட விவசாயிகளுக்கு விதை நெல் இலவசமாக வழங்கப்பட்டது. உள்நாட் டில் பயறு உற்பத்தியை ஊக்குவித்து வருகிறோம்.
விவசாயம், கடற்றொழில், கால்நடை என்ற வருமானங்களை ஈட்டக்கூடிய மூன்று முக்கிய அமைச்சுக்கள் தொடர் பானவை. வரட்சியால் பாதிக்கப்பட்ட விவசாயிகளுக்கு கடன் வட்டியை நிறுத்துவதாக ஜனாதிபதி அறிவித்தார். இடம்பெயர்ந்த மக்கள் கடன் செலுத்துவதில் மிகவும் சிரமங்களை எதிர்நோக்குகின்றனர். 
ஆகவே அந்த கடன் இரத்துச் செய்யப்பட வேண்டும் என கேட்டுக் கொள்கின்றேன்.கட்டுக்கரை குளம் பாரிய அளவில் நிர்மாணம் செய்யப்படுகின்றது. அது உரிய முறையில் செய்யப்படுகிறதா என்பது தொடர்பில் சபையில் அறி விக்க வேண்டும்.கால்நடை வளர்க்கின்ற விவசாயிகளுக் கும், விவசாயம் செய்பவர்களுக்கும் கடும் பிரச்சினைகள் காணப்படுகின்றன. 
எனவே கால்நடை வளர்ப்பவர்களுக்கு மேய்ச்சல் நிலம் வழங்குவதன் மூலம் இந்தப் பிரச்சினைகளை தவிர்க்க முடியும். பாஸ் நடைமுறையினால் மீனவர்கள் மிகவும் சிரமங்களுக்கு உள்ளாகின்றார்கள். இதற்கு உரிய நடவடிக்கை எடுக்க வேண்டும்.சகல அன்பளிப்புக்களும் வழங்கும் போது சமநிலை பேணப்பட வேண்டும்.மன்னார் பகுதியில் மீன்பிடி துறைமுகம் அமைக்கப்பட வேண்டும்.
இந்த நாட்டின் உணவு உற்பத்தி தொடர்பில் பேசும் போது பால், முட்டை போன்ற உற்பத்தி தொடர்பிலும் கவனம் செலுத்த வேண்டும்.இந்தத்துறை உற்பத்தியில் ஜனாதிபதி தலைமையிலான அரசு வெற்றி பெற் றுள்ளது. தேசிய பால் உற்பத்தியில் நூறு சதவீதம் வளர்ச்சியை கண்டு வருகின்றோம்.நீண்ட காலமாக வெளிநாட்டு பால் மாவுக்கு பழக்கப்பட்டிருந்த எமது மக்கள் தற்போது பால் பாவனைக்கு பழக்கப்படுத்தப்பட்டுள்ளனர்.
வீட்டு பால் உற்பத்திக்கும் முக்கியத் துவம் வழங்கியுள்ளோம். அத்துடன் முட்டை மற்றும் இறைச்சி உற்பத்தியும் சிறந்த முறையில் மேற்கொள்ளப்பட் டுள்ளன. 40 வருடங்களுக்கு பின்னர் அவுஸ் திரேலியாவிலிருந்து பால் தரும் பசுக்களை இறக்குமதி செய்தி ருக்கின்றோம். எமது நாட்டின் பால் உற்பத்தியை மேம்படுத்த இந்த நடவ டிக்கையை நாம் மேற்கொண்டுள்ளோம்.
விவசாயத் துறையில் நவீன தொழில் நுட்பம் பயன்படுத்தப்பட வேண்டும். அப்போது அதனை மேலும் துரிதமாக அபிவிருத்தி செய்ய முடியும்.வசாயத் துறையில் நவீன மயத்தை பயன்படுத்தும் போது அதில் இளைஞர்களையும் இணைத்துக் கொள்ள முடிவதுடன் வெளிநாட்டுக்கு தொழிலுக்காக இளைஞர்கள் செல்வதை தடுக்க முடியும்.
அரசு தற்போது விவசாயத்துறை மேம்பாட்டுக்கு ஜனாதிபதி தலைமையில் பாரிய வேலைத் திட்டங்கள் முன்னெடுக்கப்பட்டுள்ளது வரவேற்கத் தக்கதாகும்.வெளிநாடுகளிலிருந்து விவசாயத் துறைக்கான பொருட்கள் இறக்குமதி செய்வதை குறைக்கும் போது தான் இந்த நாடு விவசாய நாடு என்ற தனித்துவத்தை காண்பிக்க முடியும்.
அதேபோன்று பசுமை புரட்சியை ஏற்படுத்த வேண்டும்.இந்த நாட்டில் எஞ்சியுள்ள காணிகளை இளைஞர்களுக்கு பிரித்துக் கொடுத்து விவசாயத் துறையை ஊக்குவிக்க நடவடிக்கை எடுக்க வேண்டும்.
