‘ஆயிரம் வார்த்தைகளை பேசுவதைவிட மெளனம் சாதிப்பது நல்லது’


ஆயிரம் வார்த்தைகள் பேசுவதை விட மெளனமாக இருப்பதே மேல் என்ற காரணத்தினால் தான் நான் அமைதியாக இருக்கின்றேன் என பிரதமர் மன்மோகன் சிங் பாராளுமன்றத்தில் குறிப்பிட்டார்.
ஸ்பெக்ட்ரம் மற்றும் நிலக்கரி ஊழல் தொடர்பாக மத்திய அரசு பெரும் தர்மசங்கடத்தில் இருந்து வருகிறது. இந்நிலையில் பாராளுமன்றத்தில் பிரதமர் ராஜினாமா செய்ய வேண்டும் என எதிர்க் கட்சியினர் வலியுறுத்தினர்.
தொடர்ந்து பாராளுமன்றத்தில் பேசிய பிரதமர் சி.ஏ.ஜி. அறிக்கை சர்ச்சைகள் அடங்கியது. ஆதாரமற்ற குற்றச்சாட்டு என்றும் தம்மிடம் வலுவான விளக்கம் உள்ளது என்று கூறியதுடன், மெளனம் குறித்தும் நிருபர்களிடம் விளக்கம் அளித்தார். 
தன்னை காத்துக்கொள்ளும் இந்த தருணத்தில் நான் நீண்டகாலமாக அமைதியாக இருந்து வருகிறேன். ஆயிரம் வார்த்தைகள் பேசுவதை விட மெளனமாக இருப்பதே சிறந்தது. எனவே தான் நான் அமைதி காத்தேன். இவ்வாறு பேசினார். இவரது பேச்சுக்கு எதிர்ப்பு மட்டுமே கிளம்பியது. எதிர்க் கட்சியினர் திருப்தி கொள்ளவில்லை.
