பொலிஸில் சரணடைந்தார் அமைச்சர் மேர்வினின் மகன் மாலக


இராணுவ மேஜரொருவரைத் தாக்கிவிட்டு தலைமறைவாகியிருந்த அமைச்சர் மேர்வின் சில்வாவின் மகனான மாலக சில்வா இன்று காலை 8.30 மணியளவில் கொம்பனி வீதி பொலிஸ்நிலையத்தில் சரணடைந்துள்ளதாக பொலிஸ் ஊடகப்பேச்சாளர் அஜித் ரோகண வீரகேசரி இணையத்தளத்திற்கு தெரிவித்தார்.
மாலக சில்வாவுடன் நான்கு சந்தேக நபர்களும் சரணடைந்துள்ளதாகவும் தெரிவித்தார்.
கடந்த 9 ஆம் திகதி கொழும்பிலுள்ள நட்சத்திர ஹோட்டலொன்றின் வாகனத் தரிப்பிடத்தில் வைத்து மாலக சில்வா அடங்கலாக 7 பேர் அடங்கிய குழுவினர் இராணுவ மேஜரைத் தாக்கியதாகக் கொம்பனி வீதி பொலிஸில் முறைப்பாடு செய்யப்பட்டுள்ளது. இதனையடுத்து கொழும்பு குற்றத்தடுப்பு பிரிவினரும் கொம்பனி வீதி பொலிஸாரும் தீவிர விசாரணைகளை முன்னெடுத்து வந்தனர்.
இந்நிலையில் சம்பவத்துடன் தொடர்புபட்ட மாலக சில்வா உட்பட ஏனைய சந்தேகநபர்கள் பொலிஸ் நிலையத்தில் ஆஜராகியுள்ளனர்.

