ஜன லோக்பாலை எதிர்க்கும்எம்.பிக்களுக்கு வாக்களிக்காதீர்


ஜன லோக்பால் மசோதாவை எதிர்க்கும் எம்.பிக்களுக்கு அடுத்த தேர்தலில் வாக்களிக்காதீர்கள் என்று நாட்டு மக்களுக்கு அண்ணா ஹசாரே வேண்டு கோள் விடுத்துள்ளார். அண்ணா ஹசாரேவின் ஊழல் எதிர்ப்பு அமைப்பின் 2 நாள் கூட்டம் மகாராஷ்டிர மாநிலம் ராலேகான் சிற்றியில் ஞாயிற்றுக்கிழமை முடிவடைந்தது. அப்போது செய்தியாளர்களிடம் அவர் கூறியது.
நாடாளுமன்றத்தில் ஜன லோக்பால் மசோதாவை எதிர்த்த எம்.பி.க்களின் வீட்டை முற்றுகையிட்டு மக்கள் போராட்டம் நடத்த வேண்டும். இப்போராட்டத்தின் போது எந்த நிலையிலும் வன்முறையில் இறங்கக் கூடாது. ஜன லோக்பாலை வலியுறுத்தி நாடு முழுவதும் யாத்திரை மேற்கொள்ள இருக்கிறேன். 
ஜன லோக்பாலை எதிர்த்த எம்.பி.க்களின் தொகுதிகளில் யாத்திரை சென்று இந்த மசோதாவை எதிர்ப்பவர்களுக்கு வாக்களிக்கக்கூடாது. என்று கேட்டுக் கொள்வேன். ஜன லோக்பால் மசோதாவின் அவசியத்தை மக்களை நேரில் சந்தித்து வலியுறுத்த அடுத்த மாதத்தில் இருந்து நாடு முழுவதும் பயணம் மேற்கொள்ள இருக்கிறேன்.
விமானத்தில் பயணம் செய்வதைவிட ரயிலில் பயணம் செய்வதையே அதிகம் விரும்புகிறேன்.
ஏனெனில் ரயில் பயணத்தில்தான் பொதுமக்களுடன் கலந்துரையாட முடியும். மக்களைச் சந்திக்காமல் விமானத்திலேயே சென்றால் எனக்கும் இப்போதுள்ள அமைச்சர்களுக்கும் என்ன வேறுபாடு என்றார். 
முன்னதாக ஹசாரேவும் அவரது குழுவினரும் தேர்தல் சீர்த்திருத்தம் தொடர்பாக பிரதமர் மேன்மோகன் சிங்குக்கு கடிதம் எழுத முடிவு செய்தனர். 
