ஒளிபெறும்வடக்கு

எம். எஸ். பாஹிம்

யுத்த இருளில் மூழ்கியிருந்த நமது நாடு சமாதானம் எனும் வெளிச்சத்தை எட்டியுள்ளது. அபிவிருத்திப் பாதை யில் வேக நடைபோடும் இலங் கைக்கு மின்சாரம் மிக இன்றி யமையாததாகும்.
தற்பொழுது நாட்டில் உள்ள 92 வீதமானவர்களுக்கு மின்சார வசதி வழங்கப்பட்டுள்ளது. இந்த வருட முடிவுக்குள் அனைவருக்கும் மின்சார வசதி வழங்கும் இலக்குடன் மின்சக்தி எரிசக்தி அமைச்சு செயற்பட்டு வருகிறது. இதில் யுத்தத்தினால் சேதமடைந்த வடக்கு, கிழக்கு மாகாணங்கள் குறித்தே அதிக கவனம் செலுத்தப்பட்டுள்ளது.
இந்த வருடத்தினுள் நாட்டில் அனைவருக்கும் மின்சார வசதி அளிக்கும் நோக்கத்தை நிறைவு செய்வதற்காக 3697 திட்டங்கள் முன்னெடுக்கப்பட்டுள்ளன. இதற்காக 5739.5 மில்லியன் ரூபா ஒதுக்கப் பட்டுள்ளது.
30 வருட கால யுத்தத்தின் போது வட பகுதியே கூடுதலாக சேத மடைந்தது. குறிப்பாக மின் கட் டமைப்பு புலிகளினால் முழுமையாக நாசமாக்கப்பட்டது. இருளில் வாழ் ந்த வடபகுதி மக்களின் வாழ்க்கையில் ஒளியேற்றப்பட்டு வருகிறது.
வடக்கின் பல பகுதிகள் 20 வருடங்களுக்கு மேலாக முழுமையாக இருளிலே இருந்தன. தற்பொழுது சகல பிரதான நகரங்களுக்கும் மின்சார வசதி வழங்கப்பட்டுள்ளது. ஏனைய நகரங்கள் மற்றும் கிரா மங்களுக்கு மின்சார வசதி அளிக்கும் வகையில் பல மின்சாரத் திட்டங்கள் ஆரம்பிக்கப்பட்டுள்ளன.
தற்பொழுது வவுனியா மாவட்டத்தில் 75 வீத மானவர்களுக்கு மின்சார வசதி அளிக்கப்பட் டுள்ளது. இந்த வருட முடிவுக்குள் முழுமை யாக மின்சார வசதி அளிப்பதற்காக பல திட்டங்கள் ஆரம்பிக்கப்பட்டுள்ளன. 20 மில்லியன் ரூபா செலவில் கல்மடு மின்சாரத் திட்டமும் 98 மில் லியன் ரூபா செலவில் ஈஷ்வரிபுரம் மின்சாரத் திட்டமும் 9 மில்லியன் ரூபா செலவில் நாம்பங்குளம் மின்சாரத் திட்டமும் முன்னெடுக் கப்பட்டுள்ளன.
யாழ்ப்பாணத்தில் 95 வீதமான வர்களுக்கு மின்சார வசதி வழங்கப்பட்டுள்ளதோடு ஏனைய மக்களுக்கும் மின்சாரம் வழங்கும் வகையில் பல திட்டங்கள் ஆரம்பிக்கப்பட்டுள்ளன. கிளிநொ ச்சி மற்றும் முல்லைத்தீவு மாவட் டங்களுக்கே குறைந்தளவு மின்சார வசதி அளிக்கப்பட்டுள்ளன. இதனால் இப்பகுதிகள் குறித்து கூடுதல் கவனம் செலுத்தப்பட்டுள்ளது. மன்னார் மாவட்டத்தில் 50 வீதமான பகுதிகளுக்கு இதுவரை மின்சாரம் வழங்கப்பட்டுள்ளது.
பிரதான மின் கட்டமைப்பை சுண்ணாகத்துடன் இணைப்பத னூடாக வடக்கிற்கு 24 மணி நேரமும் தடையின்றி மின்சார வசதி அளிக்கும் பாரிய திட்டம் ஆரம் பிக்கப்பட்டுள்ளது. தற்பொழுது மாற்று வழிகளினூடாகவே வடக் கிற்கு மின்சாரம் வழங்கப்படுகிறது. இதனை மேலும் மேம்படுத்தும் வகையில் கிளிநொச்சி பரந்தன் பகுதியில் இருந்து யாழ்ப்பாணம் பளை வரை 33 வோல்ட் மின் கட்டமைப்பு 20 வருடங்களின் பின் அமைக்கவும் நடவடிக்கை எடு க்கப்பட்டுள்ளது. இந்தத் திட்டத்திற்கு 42.6 மில்லியன் ரூபா செலவி டப்பட்டுள்ளது.
காற்று மூலமான மின் உற்பத்தி செய்யும் 100 மெகா வோல்ட் மின் உற்பத்தி நிலையமொன்றை இந்த வருடத்தில் மன்னாரில் நிர்மாணிக்க திட்டமிடப்பட்டுள்ளது.
இது தவிர அடையாளம் காண ப்பட்ட வட பகுதியின் பல்வேறு பிரதேசங்களில் சூரிய சக்தி கலன் களை அமைக்கவும் மின்சார சபை திட்டமிட்டுள்ளது. 250 மெகாவோர்ட் மின் உற்பத்தி செய்யும் எரிபொருள் மின் உற்பத்தி நிலையமொன்றை 2013ல் யாழ்ப்பாணத்தில் நிறுவுவதும் மற்றொரு திட்டமாகும்.
வடக்கில் தற்பொழுது காணப்படும் மின்சாரக் குறைபாடுகளுக்கு தீர்வாக கிளிநொச்சி, மன்னார், பரந்தன், முல்லைத்தீவு ஆகிய பகுதிகளுக்கு 24 மணி நேரம் முழுமையாக மின் சாரம் வழங்கும் வகையில் கிளி நொச்சியில் புதிய உப மின் நிலைய மொன்று அமைக்கப்பட்டு வருகிறது. இந்தத் திட்டம் ஆகஸ்ட் மாதத்தில் நிறைவு செய்யப்பட உள்ளது.
கிளிநொச்சியில் 133 கிலோ வோர்ட் மின் கட்டமைப்பொன்றை 2013ஆம் வருட இறுதிக்குள் நிர் மாணிக்கவும் திட்டமிடப்பட்டுள்ளது.
மின்சக்தி எரிசக்தி அமைச்சினூடாக வடக்கில் மேற்கொள்ளப்பட்டு வரும் பாரிய திட்டங்களுக்கு மேலதிகமாக வடக்கின் வசந்தம் மற்றும் வெளிநாட்டு உதவிகளினூடாக பல திட்டங்கள் ஆரம்பிக்கப்பட்டு நிறைவுபெற்று வருகின்றன.
வடக்கு வசந்தம் திட்டத்தின் கீழ் வடக்கில் மின்சார கட்டமைப்பை மேம்படுத்த 3500 மில்லியன் ரூபா செலவிடப்பட்டுள்ளது. யாழ் குடா உட்பட அருகிலுள்ள தீவுகளுக்கும் இதனூடாக மின்சார வசதி வழங்க நடவடிக்கை எடுக்கப்பட்டுள்ளது.
வடக்கில் 80 வீதமான மக்களுக்கு இதுவரை மின்சார வசதி அளிக் கப்பட்டுள்ளது. இந்தத் திட்டத்தின் கீழ் யாழ்ப்பாணத்தின் சகல கிராமங்களிலும் 47 மின் மாற்றிகளை அமைக்க நடவடிக்கை எடுக்கப் பட்டுள்ளது.
சுண்ணாகம் உப மின் நிலையம் 32.8 மில்லியன் டொலர் செலவில் நிர்மாணிக்கப்பட்டு வருகிறது. இந்தப் பணிகள் 2013ல் நடுப்பகுதியில் நிறைவு செய்யப்படும்.
பயங்கரவாதத்தின் பிடியில் சிக்கி நாசமான வடக்கு இன்று எழுச்சி பெற்று வருகிறது. மக்களின் அன்றாட வாழ்க்கை வழமைக்குத் திரும்பி யுள்ளது. பொருளாதாரம் உயர் வடைந்துள்ளது. இந்த நிலையில் அவர்களுக்கு மிக அவசியமான மின்சார வசதியை அளிக்க முன் னுரிமை அளிக்கப்பட்டுள்ளது. வட பகுதி மக்களின் முன்னேற்றத்தில் மின்சாரம் முக்கிய பங்கு வகிக்கும் என்பதில் ஐயமில்லை. ஜனாதிபதி மஹிந்த ராஜபக்ஷ அவர்களின் வழிகாட்டலின் கீழ் மின்சக்தி எரிசக்தி அமைச்சர் சம்பிக ரண வக்கவினூடாக முழு நாட்டுக்கும் 100 வீதம் மின்சாரம் கிடைக்கும் நாள் வெகு தொலைவில் இல்லை.
