கரையோரப் பாதுகாப்புப் படையால்52 கடற்கொள்ளையர்கள் கைது


இந்திய கடற்படையினரும் கரையோர பாதுகாப்பு படையினரும் சந்தேகத்திற்கு இடமான கடற்கொள்ளையாளரின் கப்பலொன்றை கைப்பற்றி அதிலிருந்த 52 கடற்கொள்ளையர்களை கைது செய்திருந்தனர்.
இந்தியாவின் தென்மேற்கு கடற் பிரதேசத்தில் கடற்கொள்ளையருடன் நடைபெற்ற துப்பாக்கி சண்டையை அடுத்தே இந்திய கடற்படை இவர்களை கைது செய்தது.
கைது செய்யப்பட்ட இந்த 52 பேரில் யார் கடற்கொள்ளைக்காரர்கள், யார் அவர்களால் பணயக் கைதிகளாக பிடிக்கப்பட்டனர் என்பதை இப்போது இந்திய இராணுவத்தினர் புலனாய்வு செய்து வருவதாக அந்நாட்டு பாதுகாப்பு அமைச்சின் பேச்சாளர் கப்டன் எம். நம்பியார் தெரிவித்தார்.
6 மாதங்களுக்கு முன்னர் கடற்கொள்ளையர்களால் கடத்திச் செல்லப்பட்ட தாய்லாந்து மீன்பிடி கப்பலில் இருந்தே இந்தக் கடற்கொள்ளையாளர்கள் கைது செய்யப்பட்டனர்.
இந்தியாவில் இருந்து 100 கடல் மைல்களுக்கு அப்பால் சென்று கொண்டிருந்த கிரேக்க கப்பல் ஒன்று கடற்கொள்ளைக்காரர்கள் பற்றித் தெரிவித்த இரகசிய தகவல்களை அடுத்தே கடற்படையினர் இந்தக் கப்பலை கைப்பற்றினர்.
