ஸ்கைப்பில் முப்பரிமாண வீடியோ கோலிங் 

<p>ஸ்கைப் வசதியை உபயோகிக்காதவர் தொழிநுட்ப உலகில் இல்லையெனலாம் அவ்வளவு தூரம் அனைவரது வாழ்விலும் ஒட்டிப்போயுள்ளது.</p><p>பல புரட்சிகர மாற்றங்களுக்கு வித்திட்ட ஸ்கைப்பில் எதிர்காலத்தில் அறிமுகப்படுத்தப்படலாம் எனக் கூறப்படும் புது வசதியொன்று தொடர்பாக தற்போது செய்தி வெளியாகியுள்ளது.</p><p>முப்பரிமாண (3D) வீடியோ அழைப்பு வசதி தொடர்பில் பரிசோதித்து வருவதாக மைக்ரோசொப்டின் கோர்பரேட் பிரிவின் உப தலைவர் மார்க் கில்லர்ட் தெரிவித்துள்ளார்.</p><p><img src="../image_article/1000x68548.jpg" alt="" width="600" /></p><p>இன்னும் பரிசோதனை நிலையிலேயே மேற்படி வசதி உள்ளதாக தெரிவித்துள்ள அவர் முப்பரிமாணத் திரைகள் மற்றும் முப்பரிமாண கெப்ச்சர் வசதி தொடர்பில் ஆராயப்பட்டு வருவதாக தெரிவித்துள்ளார்.</p><p>முப்பரிமாண வீடியோ கோலிங் வசதியை தற்போதைய தொழில்நுட்ப கட்டுப்பாடுகளே மட்டுப்படுத்தியுள்ளதாக அவர் சுட்டிக்காட்டியுள்ளார்.</p><p>தற்போது சந்தையில் முப்பரிமாண வசதி கொண்ட தொலைக்காட்சிகள், திரைகள் போன்றன விற்பனைக்குள்ள போதிலும் கெப்ச்சர் டிவைஸ்களே பிரச்சினையாக உள்ளதாக அவர் தெரிவித்துள்ளார்.</p><p>எனினும் இதற்கு பல வருடங்கள் எடுக்குமெனவும் கில்லர்ட் தெரிவித்துள்ளார்.</p><p>இந்நிலையில் ஸ்கைப்பானது 1080P அதி உயர் தெளிவான வீடியோ அழைப்புகளை மேற்கொள்ளும் வசதியை Xbox One வீடியோ கேமிங் சாதனத்தில் உள்ளடக்கியுள்ளமை குறிப்பிடத்தக்கது.</p>