தேர்தல் பகிஷ்கரிப்புதோற்றுப் போன கொள்கை



ஜனாதிபதித் தேர்தலைப் பகிஷ்கரிப்பதில்லை என்று தமிழ்த் தேசியக் கூட்டமைப்பு மேற்கொண்ட தீர் மானத்துக்கு முரணாக, அக்கூட்டமைப்பில் அங்கம் வகிக்கும் அகில இலங்கைத் தமிழ்க் காங்கிரஸ் கட்சி பகிஷ்கரிப்பதென்ற தீர்மானத்தை எடுத்திருக்கின்றது. தேவநேசன் நேசையா, நீதியரசர் சி. வி. விக்னேஸ்வரன் போன்ற தமிழ்ப் பிரமுகர்களும் தேர்தலைப் பகிஷ்கரிப் பதென்பது தவறானதென்பதைச் சுட்டிக்காட்டியுள்ளனர்.
ஜனாதிபதித் தேர்தலை பகிஷ்கரிப்பதென்ற தீர்மானம் தேர்தலுடன் மாத்திரம் சம்பந்தப்பட்டதல்ல. தமிழ் மக் களின் அரசியல் செல்வழி எவ்வாறானதாக அமைதல் வேண்டும் என்ற கேள்வியுடன் சம்பந்தப்பட்டது.
தேசிய அரசியலிலிருந்து ஒதுங்கியதாகவே தமிழ் மக்களின் அரசியல் இதுவரை வழிநடத்தப்பட்டுள்ளது. அகில இலங்கைத் தமிழ்க் காங்கிரஸ் கட்சியில் தொடங்கித் தமி ழ்த் தேசியக் கூட்டமைப்பு வரை தேசிய அரசியலி லிருந்து அந்நியப்பட்டனவாகவே அரசியல் செயற் பாடுகளை முன்னெடுத்து வந்திருக்கின்றன. 
இந்த நடை முறையின் ஒட்டுமொத்தமான விளைவாகவே தமிழர் விடுதலைக் கூட்டணியின் வட்டுக்கோட்டைத் தீர்மானத் தையும் தனிநாட்டுக்கான ஆயுதப் போராட்டத்தையும் காணலாம்.
தேசிய அரசியலிலிருந்து விலகித் தனிவழி செல்லும் கொள்கை தோற்றுவிட்டது என்பதை நாம் ஏற்றுக் கொண்டாக வேண்டும். தனிவழி அரசியல் பாதையைத் தேர்ந்தெடுத்த தலைவர்களின் முயற்சிகளால் தமிழி னத்துக்கு எந்த நன்மையும் ஏற்படவில்லை. 
இத் தலை வர்கள் இடைக்கிடை தேசிய அரசியல் கட்சி யொன்றுடன் ஏற்படுத்திக் கொண்ட உறவுகளும் தேசிய அரசியலில் பங்காளிகளாகச் செயற்பட்டமையும் இவர் களின் வர்க்க எதிர்பார்ப்புகளை நிறைவேற்றினவே யொழிய தமிழ் மக்களின் இனத்துவ உரிமைகளை உறுதிப்படுத்துவதற்கு உதவவில்லை. 
அதேபோல, தனி நாட்டுக்கான ஆயுதப் போராட்மும் தமிழ் மக்களின் பிரச்சினைகளுக்குத் தீர்வைக் கொண்டுவரவில்லை. ஆயுதப் போராட்டத்தின் மூலம் தமிழ் மக்கள் சொல் லொணாத் துன்பங்களுக்கு உள்ளாகியதோடு தேசிய இனப் பிரச்சினையும் சிக்கலான நிலைக்குத் தள்ளப் பட்டது.
கடந்த கால கசப்பான அனுபவங்களின் அடிப்படையில் புதிய அரசியல் பாதையைத் தேர்ந்தெடுக்க வேண்டிய அவசியம் தமிழ் மக்களுக்கு ஏற்பட்டுள்ளது. தமிழ் மக் கள் முகங்கொடுக்கின்ற பிரதான பிரச்சினையாக இனப் பிரச்சினையே உள்ளது. 
இப்பிரச்சினைக்கான தீர்வு தேசிய மட்டத்திலான அணுகுமுறைக்கூடாகவே சாத் தியப்படும் என்பதே கடந்த காலப் பின்னடைவுகள் புக ட்டும் பாடம். பதவியிலுள்ள அரசாங்கத்துடன் நடத்தும் பேச்சுவார்த்தையின் மூலமே தீர்வு காணப்பட வேண்டு மென்பதால் தமிழ் மக்களும் தேசிய அரசியலில் பங்கா ளிகளாக வேண்டும். தேர்தல் பகிஷ்கரிப்பு இதற்கு முர ணான விளைவையே ஏற்படுத்தும்.
இரண்டு பிரதான வேட்பாளர்களில் ஏதாவதொரு வேட் பாளருக்குத் தமிழ் மக்கள் ஆதரவளிப்பதன் மூலமே இனப் பிரச்சினைக்கான தீர்வைச் சாத்தியமாக்கலாம். இருவரில் யாரை ஆதரிப்பதென்பது பற்றி நிதானமாகச் சிந்தித்து முடிவு செய்ய வேண்டும். இனப் பிரச்சி னைக்கான அரசியல் தீர்வு நடைமுறை இப்போதைய அரசாங்கத்தினால் ஆரம்பிக்கப்பட்டுள்ளது. இதைத் தொடர்ந்து முன்னெடுப்பதற்குத் தமிழ் மக்கள் கைகொ டுப்பது தீர்வுக்கு நிச்சயம் வழிவகுக்கும்.
தேர்தலைப் பகிஷ்கரிப்பது தமிழ் மக்களை அரசியல் அநாதைகள் ஆக்கிவிடும் என்பதால் அகில இலங்கைத் தமிழ்க் காங்கிரஸ் கட்சியின் கோரிக்கையைத் தமிழ் மக்கள் நிராகரிக்க வேண்டும்.
