மழையுடன் கூடிய காலநிலையால் 91,354 பேர் பாதிப்பு


நாட்டிலேற்பட்டுள்ள அடைமழையுடன் கூடிய காலநிலை காரணமாக இதுவரையில் 91 ஆயிரத்து 354 குடும்பங்களைச் சேர்ந்த 3 இலட்சத்து 35 ஆயிரத்து 209 பேர் பாதிக்கப்பட்டுள்ளதாக அனர்த்த முகாமைத்துவ நிலையம் தெரிவித்துள்ளது.
உயிரிழந்தவர்களின் எண்ணிக்கை 36 ஆக அதிகரித்துள்ளது. இதேவேளை, 20 பேர் காயமடைந்துள்ளதுடன் 7 பேர் காணாமல் போயுள்ளனர். 5 ஆயிரத்து 96 குடும்பங்களைச் சேர்ந்த 17 ஆயிரத்து 912 பேர் 105 தற்காலிக நிலையங்களில் தங்கவைக்கப்பட்டுள்ளனர்.
இந்நிலையில், 4 ஆயிரத்து 141 வீடுகள் முற்றாகவும் 10 ஆயிரத்து 272 வீடுகள் பகுதியளவிலும் சேதமடைந்துள்ளது.
இதேவேளை, அடை மழையுடன் கூடிய காலநிலை தொடர்ந்து நீடிப்பதால் மன்னார் மாந்தை மேற்கு பிரதேச செயலாளர் பிரிவிற்குட்பட்ட மூன்று கிராமங்கள் வெள்ளநீரில் முழ்குவதால் அம் மக்களை வெளியேற்றும் நடவடிக்கையில் ஈடுபட்டுள்ளதாக அனர்த்த முகாமைத்துவ மத்திய நிலையம் மேலும் தெரிவித்துள்ளது.

