பிள்ளைகளின் பாதுகாப்புக்கு பெற்றோர்கூடுதலான கவனம் செலுத்த வேண்டும்


சிறுவர்கள் மீதான பாலியல் துஷ்பிரயோகம் வீதிகளில் தனியாக நடந்து செல்லும் பெண்களின் தங்கச் சங்கிலிகளை பறித்துச் செல்லுதல், பகல் பொழுதில் சனநடமாட்டம் இல்லாத நேரத்தில் வீடுகளில் கொள்ளையிட்டு பணத்தையும், விலை உயர்ந்த நகைக ளையும் திருடுதல் போன்ற குற்றச்செயல்கள் அதிகரித்து வருகின் றன. இவற்றுக்கு பொறுப்பான குற்றவாளிகளை கைது செய்து, சட் டத்தின் முன்னால் நிறுத்த வேண்டிய பணியை பொலிஸ் உத்தியோ கத்தர்கள் இன்று பொறுப்புணர்வுடன் செய்கிறார்களா என்ற கேள் விக்குறி எழுந்துள்ளது.
இலங்கையில் வானங்களின் எண்ணிக்கை அதிகரித்திருப்பதனால் சூரிய உதயம் முதல் சூரிய அஸ்தமனத்தையும் கடந்து பல மணி நேரம் பெரும்பான்மையான எண்ணிக்கையில் பொலிஸார் வீதிகளில் கட மையாற்றுவதை நாம் இப்போது அவதானிக்கக்கூடியதாக இருக்கின் றது. எந்நேரத்திலும் வீதிப் போக்குவரத்து பணியில் கூடுதலான அளவில் பொலிஸார் சேவைக்கு ஈடுபடுத்தப்பட்டு வருவது ஒரு வர வேற்கத்தக்க செயற்பாடாக இருந்தாலும், வீதியில் செல்லும் பாதசாரி கள், வாகன ஓட்டிகள் உட்பட வாகனங்களில் பயணம் செய்பவர்க ளின் பாதுகாப்பிற்கு முக்கியத்துவம் அளித்து, அதிகளவில் பொலி ஸாரை பயன்படுத்தும் போது, அவர்களுக்கு குற்றத்தடுப்பு, குற்றம் இழைத்தவர்களை கைது செய்து நீதிமன்றத்தில் நிறுத்துவதற்கு போதி யளவு ஆளணி இல்லாதிருப்பதும் இன்று ஒரு சர்ச்சைக்குரிய பிரச்சி னையாக தோன்றியிருக்கிறதென்று இளைப்பாறிய ஒரு சிரேஷ்ட பொலிஸ் உத்தியோகத்தர் தெரிவித்தார்.
குற்றத்தடுப்பு செயற்பாடுகளிலும், சிறுவர்கள் மீதான பாலியல் ரீதியில் குற்றம் புரியும் குற்றவாளிகளை கண்டுபிடிப்பதற்கு போதியளவில் பொலிஸ் நிலையங்களில் பொலிஸ் உத்தியோகத்தர்கள் நியமிக்கப் படுவதில்லை என்றும் அறிவிக்கப்படுகிறது. மகளிர் மற்றும் சிறுவர் பரா மரிப்பு பொலிஸ் பிரிவுகள் பொலிஸ் நிலையங்களில் ஏற்படுத்தப்பட் டாலும், அவற்றுக்கு விரல் விட்டு எண்ணக்கூடிய பொலிஸ் உத்தி யோகத்தர்களே ஒதுக்கப்பட்டுள்ளார்கள். இதனால் சிறுவர்கள் மீதான பாலியல் குற்றம் புரிபவர்கள் பற்றிய முறைப்பாடுகள் கிடைத்தாலும் அவற்றை உடனுக்குடன் விசாரணை செய்து, சம்பந்தப்பட்டவர்களு க்கு எதிராக நடவடிக்கை எடுப்பதற்கு பொலிஸாருக்கு காலதாமதம் ஏற்படுகிறது.
இதனால், குற்றம் புரிந்தவர்கள் தலைமறைவாகுவதற்கும் அல்லது தாங் கள் குற்றம் புரிந்தது தொடர்பான ஆதாரங்களை அழித்துவிடுவதற் கான சந்தர்ப்பங்களும் கிடைக்கலாம். சிறுவர்கள் மீதான பாலியல் துன் புறுத்தல்களில் ஈடுபடுவோர் செல்வந்தர்களும், பெரிய குடும்பங்க ளைச் சேர்ந்தவர்களும், அரசியலில் தொடர்புடையவர்களும் என்ற பொதுவான தப்பபிராயமும் இன்று நாட்டில் நிலவுகின்றது. இத்த கைய சிறுவர் மீதான பாலியல் குற்றம் புரிந்தவர்களில் ஓரிருவருக்கு அரசியலில் தொடர்பு இருப்பதை வைத்து, இத்தகைய குற்றம் புரிப வர்கள் அனைவருமே அரசியல் வாதிகள் என்ற தவறான பிரசார த்தை பொதுமக்கள் மட்டுமன்றி ஊடகங்களும் செய்கின்றன.
இதனால்தான் அடிக்கடி கேலிச்சித்திரங்களில் அரசியல்வாதிகள் சிறுவர் கள் மீது குற்றம் புரிகிறார்கள் என்ற பாணியில் எழுதப்படுகின்றன. நாம் ஒரு விடயத்தில் அவதானமாக இருக்க வேண்டும். இலங்கை யில் சிறுவர்கள் மீதான குற்றம் புரியும் குற்றவாளிகள் பலர் இருக்கி றார்கள். அவர்கள் செய்யும் குற்றங்கள் பற்றி தெரிந்திருந்தும் ஊட கங்களோ, பொதுமக்களோ அதைப்பற்றி பெரிதுபடுத்தி பிரசாரம் செய்வதில்லை. ஆயினும், ஒரு செல்வந்தர் அல்லது அரசியலுடன் தொடர்புடைய ஒருவர் இத்தகைய குற்றம் செய்தால் அதை சகல விதமான ஊடகங்களும் முக்கியத்துவம் அளித்து, செய்திகளை வெளியிடுகின்றன.
எனவே, இத்தகைய ஊடக கலாசாரமும் மாற்றப்பட வேண்டும். சிறுவர் மீது பாலியல் குற்றம் புரியும் சம்பவங்களுக்கு குற்றச்செயல்கள் பற்றி ஊடகங்கள் குறைந்த அளவிலான பிரசாரத்தையே செய்ய வேண்டும். அதன் மூலமே மற்றவர்கள் இத்தகைய குற்றச் செயல்க ளில் ஈடுபடுவதை நாம் மறைமுகமாக தடுக்க முடியும். சிறுவர்கள் மீது பாலியல் குற்றம் புரியும் சம்பவங்கள் பெரும்பாலும் சிறுவர்க ளின் வீட்டுக்குள்ளும், அவர்கள் வீட்டுக்கு அருகில் உள்ள பகுதி யில் தான் இடம்பெறுகின்றன. குடும்பத்தில் உள்ள நெருங்கிய உற வினர்கள் கூட இத்தகைய பாதகங்களை செய்கிறார்கள். அது போன்று, அயலில் உள்ளவர்களும் தங்களுக்கு நன்கு தெரிந்த பிள் ளைகளின் மீது இத்தகைய துரோகங்களை இழைக்கிறார்கள்.
இத்தகைய குற்றச் செயல்களை தடுக்க வேண்டுமாயின் சமூகமும், சமூ கத்தலைவர்களும், பெற்றோரும் தங்கள் கடமைகளை சரிவர நிறை வேற்ற வேண்டும். எங்கள் பிள்ளைகளுக்கு பாதுகாப்பு அளிக்க பொலிஸார் இருக்கிறார்கள் என்று பிள்ளைகளின் பாதுகாப்பில் அச ட்டையான போக்கை பெற்றோர் கடைப்பிடித்தால் அந்தப் பிள்ளை களை இத்தகைய காமுகர்களிடம் இருந்து பாதுகாப்பது கஷ்டமாக இருக்கும். எனவே, பெற்றோர் தங்கள் பிள்ளைகளை எந்நேரமும் தங் களின் நேரடி கண்காணிப்பில் வைத்திருக்க வேண்டும். பெற்றோர் தொழில் புரிபவர்களாக இருந்தால் அப்பிள்ளைகள் அவர்களின் நம் பிக்கைக்குரிய நெருக்கமான உறவினர்களான பாட்டனார், பாட்டி அல்லது அதுபோன்ற நல்லவர்களின் பொறுப்பில் விடப்பட வேண் டும். பெற்றோரும் தங்கள் பிள்ளைகளை பொறுப்புடன் பாதுகாத் தால் நிச்சயம் எங்கள் நாட்டில் சிறுபிள்ளைகள் மீதான பாலியல் துன்புறுத்தல்கள் மிகக் கணிசமான அளவில் குறைந்துவிடும்.
