ஹொலிவுட் ரசிகர்களின் மனங்கவர்ந்த எலிசபெத் டெய்லர்


ஹொலிவூட் திரையு லகில் மட்டுமன்றி உலகெங்கிலும் உள்ள திரைப்பட இரசிகர்களின் கனவுக் கன்னியாக 1950 ஆம், 1960 ஆம் ஆண்டு தசாப்தங்களில் ஜொலித்துக் கொண்டிருந்த சினிமா தாரகை எலிசபெத் டெயிலர். 
அமெரிக்காவின் லொஸ் அஞ்சலிஸ் நகரில் செட்ராஸ் செனாய் மருத்துவமனையில் சளிச்சுரம் மோசமடைந்தமையால் சிகிச்சைக்காக சேர்க்கப்பட்டுள்ளார்.
78 வயதான நடிகை எலிசபெத் டெயிலர் கடந்த 14 ஆம் திகதி உல கெங்கிலும் கொண்டாடப்பட்ட காதலர் தினத்திற்கு இலக்கணம் வகித்த ஒரு காதல் தேவதையாக விளங்கினார் என்று ஆங்கில திரைப்பட ரசிகர்கள் இத்தனை ஆண்டுகளுக்கு பின்னரும் இன்றும் இந்நடிகையை பாராட்டு கின்றார்கள்.
இப்போது ஓரளவு குணமாகி வரும் எலிசபெத் டெயிலரின் மூளையிலிருந்து கட்டியொன்று 1997 ஆம் ஆண்டில் வெற்றிகரமான முறையில் சத்திரசிகிச்சை மூலம் வைத்தியர்கள் அகற்றினார்கள். 
சிறந்த நடிகைக்கான ஒஸ்கார் விருதை வென்ற எலிசபெத் டெயிலர் 50க்கும் மேற்பட்ட வெற்றித் திரைப்படங்களில் நடித்து சாதனை புரிந்தார். இவர் 7 வெவ்வேறு ஆண்களை எட்டு தடவைகள் திருமணம் செய்து உலக சாதனையையும் ஏற்படுத்தினார். இவர் ரிச்சட் பேர்ட்டன் என்ற இன்னுமொரு நடிப்பு துறைக்கான ஒஸ்கார் விருது பெற்ற நடிகரை தனது 5வது கணவராக மணம் முடித்தார்.
கிளியோபெட்ரா என்ற எகிப்திய அரசியின் வரலாற்றுக் காவியத்தில் எலிசபெத் டெயிலர் கதாநாயகியாகவும், கணவர் ரிச்சட் பேட்டன் கதாநாயகனாகவும் நடித்த இந்த திரைப்படம் அன்று உலகெங்கிலும் வசூலில் சாதனை படைத்தது. அதற்கு பின்னர் இவ்விரு வரும் விவாகரத்து செய்து கொண்டனர். அதையடுத்து இன்னுமொருவரை மணமுடித்த எலிசபெத் டெயிலர் 6 வது மணவாழ்க்கை தோல்வியடைந்ததால் அவரை விவாகரத்து செய்து மீண்டும் ரிச்சட் பேட்டனை மறுமணம் செய்தார்.
ரிச்சட் பேட்டனின் மரணத்தையடுத்து எலிசபெத் டெயிலர் கீத் ஹல்டர்மன் என்பவரை 7 வது கணவராக 1990 ஆம் ஆண்டில் மணமுடித்தார். இப்பொழுது 21 வருடங்க ளாக இவர்களின் தாம்பத்திய வாழ்க்கை மகிழ்ச்சியுடன் நகர்ந்து கொண்டிருக்கின்றது.
எலிசபத் டெய்லரின் வாழ்க்கை பற்றிய முக்கிய குறிப்புகளை இங்கு தருகின்றோம்.
இவர் 1932 ஆம் ஆண்டு பெப்ரவரி 27 ஆம் திகதியன்று ஒரு ஆங்கில அமெரிக்க கண்டத்தில் பிறந்தார்.
1950ல் கொண்ரத் ஹில்டன் ஜூனியர் என்பவரை மணம் முடித்து அடுத்தாண்டு விவாகரத்துச் செய்தார்.
1952ல் மைக்கல் வில்டிங்கை மணம் முடித்து 1957ல் விவாகரத்துச் செய்தார்.
1957ல் மைக்டொட்டை மணம் முடித்து அடுத்தாண்டு விவாகரத்துச் செய்தார்.
1959ல் எடிபிசரரை மணம் முடித்து 1964ல் விவாகரத்துச் செய்தார்.
1964ல் ரிச்சட் பேர்டனை மணம் முடித்து 1974ல் விவாகரத்துச் செய்து மீண்டும் அதே ஆண்டில் மறுமணம் செய்தார். 1976 ஆம் ஆண்டில் ரிச்சட் பேர்டள் மரணமடைந்ததை அடுத்து 1990 ஆம் ஆண்டு லெறிபொன்ஸ்டனை மணம்முடித்து அவரை விவாகரத்துச் செய்தார்.
பின்னர் 1990ல் 7வது கணவரான கீத் ஹீல்டர்மன் என்பவரை மணம் முடித்தார்.
நடிகை எலிசபெத் டெயிலர் மற்ற ஆண்களுடன் காதல் தொடர்புகளை என்றுமே வைத்திருக்கவில்லை. அவர் கெளரவமான முறையில் மணம் முடித்து காதல் வாழ்க்கையை நடத்தி வந்தார். காதல் தேவதை எலிசபெத் டெயிலர் ஒரு விதத்தில் இன்றைய நவீன உலகில் காதலர் தினமென்ற காதல் மாயையில் வீழ்ந்திருக்கும் இன்றைய இள வட்டங்களுக்கு ஒரு நல்ல முன்மாதிரியாக இருப்பார்.
