மகப்பேற்று வைத்தியரை 
நியமிக்குமாறு கோரிக்கை


வவுனியா விசேட நிருபர்
வவுனியா மாவட்ட அரசினர் பொது அரசினர் வைத்தியசாலை க்கு மேலதிகமாக ஒரு மகப்பேற்று வைத்திய நிபுணர் நியமிக்கப்பட வேண்டும் என்று கோரிக்கை விடுக்கப்பட்டுள்ளது.
அவசர பிரசவ கர்ப்பிணிமார் முல்லைத்தீவு, நெடுங்கேணி, செட்டிகுளம், மாங்குளம், மல்லாவி வைத்தியசாலைகளிலிருந்து வவுனியா வைத்தியசாலைக்கு கொண்டு வரப்படுகின்றனர்.
எனவே உரிய வைத்திய சிகிச்சைகளை வழங்குவதற்கு மேலதிக மகப்பேற்று வைத்திய நிபுணர் அத்தியாவசியமானது என சுட்டிக்காட்டப்படுகின்றது.
அதேநேரத்தில் செட்டிகுளம் வைத்தியசாலைக்கு பலர் மகப்பேற்று சிகிச்சைக்கு வந்து கொண்டிருப்பதால் அங்கும் ஒரு மகப் பேற்று வைத்திய நிபுணரின் தேவை சுட்டிகாட்டப்படுகிறது.
இடம் பெயர்ந்த மக்கள் மீள்குடி யேறிவரும் நிலையில் செட்டி குளத்தில் மக்கள் எண்ணிக்கை அதிகரித்துள்ளது. 
