கட்டட நிர்மாணத் துறையில் இலங்கைசாதனைகளை படைத்து வருகிறது


ஒரு நாட்டின் முன்னேற்றத்தையும் பொருளாதார வளத்தையும் எடுத் துக் காட்டும் தேசிய சின்னங்களாக விளங்குவது அந்நாட்டிலுள்ள வான் உயரத்திற்கு நிர்மாணிக்கப்பட்டிருக்கும் பாரிய கட்டடங்களே ஆகும். இன்று, இலங்கையில் கட்டட நிர்மாண யுகம் ஒன்று உருவாகியி ருக்கிறது. எங்கள் நாட்டிற்கு வந்து கட்டட நிர்மாணத்துறையில் பங்கு கொள்வதற்காக இப்போது உலகெங்கிலும் உள்ள சர்வதேச நிர்மாண நிறுவனங்கள் பெருமளவில் ஆர்வம் காட்டி வருகின்றன.
நிர்மாண, பொறியியல் சேவைகள், வீடமைப்பு மற்றும் பொதுவசதிகள் அமை ச்சர் விமல் வீரவன்ச இதுபற்றி தகவல் தருகையில், தேசிய பொருளாதா ரத்தில் 17.3 சதவீதத்திற்கும் கூடுதலான தொகை கட்டட நிர்மாணத் துறை க்காக அரசாங்கத்தினால் முதலீடு செய்யப்படுகிறது என்று கூறினார்.
இலங்கையில் தேசிய பொருளாதாரத்தில் பிரதான இடத்தை கட்டட நிர்மா ணத் துறையும், கட்டடங்களை நிர்மாணிக்கும் ஊழியர்களும் இன்று வகித்து வருகிறார்கள் என்று மகிழ்ச்சி தெரிவித்த அமைச்சர், தற்போது கட்டட நிர்மாணத் துறையில் 15 ஆயிரம் பட்டதாரிகளுக்கு அரசாங்கத் துறையில் புதிய வேலைவாய்ப்புக்கள் கிடைத்திருக்கிறது என்று கூறி னார்.
சர்வதேச கட்டட நிர்மாணத் துறையில் எமது நாட்டவர்களுக்கு இதன் மூலம் சிறந்த அனுபவ அறிவு கிடைத்து வருவதனால் கூடிய விரை வில் நம் நாட்டவர்களுக்கு வெளிநாடுகளில் கட்டடங்களை நிர்மாணிக் கும் பொறுப்புக்கள் கிடைப்பதற்கான வாய்ப்புகள் அதிகரித்து வருகிறது. தற்போது தேசிய வீடமைப்பு அபிவிருத்தி அதிகார சபை நாட்டின் பின் தங்கிய பகுதிகளில் வாழும் ஏழை மக்களின் வீட்டுப் பிரச்சினையை தீர்த்து வைப்பதற்காக 2000 மில்லியன் ரூபாவுக்கும் கூடுதலான தொகையை செலவிட்டுள்ளது.
இவ்வாண்டில் 33,841 வீடுகளை நிர்மாணிப்பதற்காகவும் அரசாங்கம் 8 ஆயிரம் மில்லியன் ரூபாவை ஒதுக்கீடு செய்து இருக்கிறது. அமைச்சர் விமல் வீரவன்ச ஏழை மக்களின் பிரச்சினைகளை நன்கு உணர்ந்து அவர்களுக்கு கிராமங்களில் மட்டுமன்றி, நகரங்களிலும் மாடி வீடுகளை அமைத்துக் கொடுக்கும் சாதனையாளராக இன்று மாறியிருக்கிறார்.
கொழும்பிலும் பிரதான நகரங்களிலுமுள்ள அரசாங்க மாடி வீடுகளின் குடி யிருப்பாளர்களுக்கு அந்த வீடுகளை சொந்தமாக கொடுக்கும் ஒரு நவீன திட்டத்தையும் இப்போது அமைச்சர் வீரவன்ச வெற்றிகரமான முறையில் நிறைவேற்றி வருகிறார். 
இந்த மாடி வீடுகளை தொடர்ந்தும் அரசாங்கத்தினால் நிர்வகிப்பதற்கு பெருமளவு பணம் செலவிட வேண்டியிருக்கும் என்ற உண்மையை உணர்ந்து அமைச்சர் அந்த மாடி வீடுகளின் குடியிருப்பாளர்களை அழைத்து, அவர்கள் தங்கள் பிரதிநிதி களை ஒரு நிர்வாக சபைக்கு தெரிவு செய்து, தாங்கள் வாழும் மாடி வீடுகளில் பராமரிப்பு நடவடிக்கைகளுக்கான பொறுப்பை ஏற்க வேண் டும் என்றும் அமைச்சர் யோசனை தெரிவித்துள்ளார்.
ஒரு நாடு பொருளாதாரத் துறையில் முன்னேற்றம் அடையும் போது வேலை வாய்ப்பைத் தேடி கிராமப்புற மக்கள் நகரங்களுக்கு வந்து குடியேறுவ துண்டு. இதுபோன்ற காரணங்களினால் கொழும்பு போன்ற நாட்டின் பிர தான நகரங்களில் வீட்டுப் பிரச்சினைகள் உச்சகட்டத்தை அடைகின்றன. 
எனவே, அவர்கள் பலகைகளினால் நிர்மாணிக்கப்படும் சேரி வீடுகளில் வசதிகளின்றி வாழ்ந்து வருவதை தடுப்பதற்காக சேரி வீடுகளை படிப்படியாக ஒழித்து அவ்விடங்களில் மாடி வீடுகளை நிர்மாணிக்கும் திட்டத்தை அரசாங்கம் கடந்த ஈராண்டுகளாக துரித வேகத்தில் நிறைவேற்றிக் கொண்டிருக்கிறது.
பாதுகாப்புச் செயலாளர் கோத்தபாய ராஜபக்ஷ அவர்கள், நாட்டின் பாது காப்பின் மீது தனது கவனத்தைச் செலுத்தி வரும் அதேவேளையில் கொழும்பு மாநகரத்தையும், ஏனைய நகரங்களையும் நவீன மயப்படுத்தி அவற்றிற்கு அழகிய தோற்றத்தையும் பெற்றுக்கொடுக்கும் ஒரு பாரிய பணியையும் இப்போது வெற்றிகரமான முறையில் நிறைவேற்றிக் கொண் டிருக்கிறார்.
அவரது முயற்சியினால் இன்று கொழும்பு மாநகரம் உலகிலுள்ள பிரதான தலைநகரங்களின் அளவுக்கு அழகிய மேம்பாலங்கள், நெடுஞ்சாலைகள் மற்றும் நேர்த்தியான வான் உயர் கட்டடங்களை கொண்டு நாட்டின் பொருளாதார வளர்ச்சியை பிரதிபலிக்கக் கூடிய வகையில் கம்பீரமாக காட்சியளிக்கின்றது.
கொழும்பு மாநகருக்கு வருகை தரும் வெளிநாட்டு முதலீட்டாளர்கள் இலங் கையில் இன்று ஏற்பட்டிருக்கும் நிரந்தர சமாதானம் மற்றும் அமைதி யான சூழ்நிலையையும் பார்த்து எங்கள் நாட்டில் பல்வேறு துறைகளில் முதலீடு செய்வதற்கு இப்போது முன்வந்து கொண்டிருக்கிறார்கள். இத னால், வெகு விரைவில் நம் நாட்டவர்களுக்கு மேலும் 50 ஆயிரம் முதல் ஒரு இலட்சம் வரையிலான வேலைவாய்ப்புக்களும் கிடைக்கும் நல்லதொரு சூழ்நிலையும் உருவாகிக் கொண்டிருப்பது நாம் அனை வரும் மகிழ்ச்சியடைய வேண்டிய ஒரு விடயமாகும்.
தெற்காசியாவிலுள்ள மிகவும் பெரிய உயர்ந்த கோபுரம் ஒன்றை நிர்மா ணிப்பதற்காக தொலைத்தொடர்பு ஒழுங்குபடுத்தும் ஆணைக்குழு இர ண்டு தினங்களுக்கு முன்னர் ஒப்பந்தம் ஒன்றை கைச்சாத்திட்டது. இதற் கென அரசாங்கம் 104 மில்லியன் அமெரிக்க டொலர்களை முதலீடு செய்ய முன்வந்துள்ளது. இந்தக் கோபுரம் கொழும்பில் 3.06 ஹெக்டெ யர் காணியில் நிர்மாணிக்கப்படவுள்ளது. இதற்கான நிர்மாணப் பணிகள் இம்மாதம் 20 ஆம் திகதியன்று ஆரம்பமாகவுள்ளது.
லோட்டஸ் கோபுரம் என்று அழைக்கப்படும் இந்த கோபுரம் கொழும்பு கோட்டை டி. ஆர். விஜயவர்தன மாவத்தையில் பேர ஏரியின் கிழக்குப் பகுதியில் நிர்மாணிக்கப்படவுள்ளது. இது 350 மீற்றர் உயரமாக நிர்மா ணிக்கப்படும். இந்த கோபுரத்தின் மூலம் நூற்றுக் கணக்கான தொலைக் காட்சி, வானொலி நிலையங்களின் சமிக்ஞைகளுடன் ஏனைய வர்த்தக சமிக்ஞைகளையும் உள்ளூருக்கும் வெளிநாடுகளுக்கும் தெளிவான முறையில் அனுப்பி வைப்பதற்கான வாய்ப்பு ஏற்படும்.
இவ்விதம் எங்கள் நாடு கட்டட நிர்மாணத் துறையிலும், உலக சாதனை களை ஏற்படுத்தி வருவது குறித்து நாம் உண்மையிலேயே மகிழ்ச்சிய டைகிறோம்.
