புலம்பெயர்ந்தோர் விருப்புக்கேற்ப தமிழ் தேசியகூட்டமைப்பு செயற்படுவதாலேயே சிக்கல் நிலைமை

(வெள்ளிக்கிழமை தொடர்)


இதேநேரம் திவிநெகும சட்ட மூலம் தாமதப் படுத்தப்படுவதால் சமுர்த்தி திட்டத்திலிருந்து ஓய்வு பெறுபவர்கள் ஓய்வூதியத்தை இழக்கின்றார்கள். இதற்கு தமிழ்த் தேசியக் கூட்டமைப்பும், பாக்கிய சோதி மற்றும் வெலிஅமுன போன்றவர்களுமே வகை சொல்ல வேண்டியவர்களாவர்.
மேலும் நாம் வடபகுதி மக்களின் சுபீட்சத்திற்காக முன்னெடுக்கின்ற வேலைத்திட்டங்களை தடுத்து நிறுத்துவதற்காக அத்திட்டங்களுக்கு உதவியளிக்க வேண்டாமென நாட்டுக்கு நாடு சென்று கூறுகின்றார்கள். 
இதனடிப்படையில் இந்தியா, சீனா நாடுகளின் பிரதிநிதிகளையும் கூட அவர்கள் சந்தித்துள்ளனர். இவர்கள் சந்தித்தாலும் அந்நாடுகள் எமக்கு தொடர்ந் தும் முன்பைவிட அதிகமாக உதவுகின்றன. என்றாலும் இவர்கள் செய்கின்ற வேலையால் யாருக்கும் பாதிப்பு ஏற்படும். அதனை அவர்கள் உணர வேண்டும்.
மியன்மார் நாட்டு எதிர்க் கட்சி தலைவி வீட்டுக் காவலில் வைக்கப்பட்ட போதிலும் கூட தமது நாட்டுக்கு எதிராகத் தடைகளைக் கொண்டு வர வேண்டாமென சர்வதேச சமூகத்திடம் கேட்டுக் கொண்டார். இப்படியானவர்களைத் தமிழ்த் தேசிய கூட்ட¨மைப்பினர் கருத்தில் கொள்ள வேண்டும்.
தற்காலிக நலன்புரி நிலையங்களின் கூரைகளுக்கு கிடுகளுக்கு பதிலாக தகரமும் நலன்புரி நிலையத்தின் நிலத்திற்கு சீமெந்தும் போடப்படுவதற்கும் தமிழ் தேசியக் கூட்டமைப்பினர் எதிர்ப்புத் தெரிவிக்கின்றனர். அந்நிலையங்களில் தங்க வைக்கப்பட்டிருக்கும் மக்கள் பருவ பெயர்ச்சி மழையால் பாதிக்கப்படக் கூடாது என்பதற்காகவே நாம் இந்நடவடிக்கை எடுக்கின்றோம்.
வவுனியா மெனிக் பாம் நலன்புரி நிலையத்திற்கு மின்சார வசதி செய்யப்பட்ட போது அங்கு மக்களைப் பல வருடங்களாக வைத்திருக்கப் பார்க்கிறார்கள் என்றும் எம்மீது குற்றம்சாட்டினார்கள். ஏன் இவ்வளவு வசதி மிக்கதாக நலன்புரி நிலையங்களை அமைக்கின்aர்கள் என்று அவர்கள் கேட்டார்கள்.
நாம் வடபகுதி மக்களின் மேம்பாட்டுக்காக முன்னெடுத்து வரும் வேலைத் திட்டங்களுக்கு எதிராக தமிழ்த் தேசியக் கூட்டமைப்பினர் முன்னெடுக்கும் வேலைத் திட்டங்கள் காரணமாக சில சர்வதேச அமைப்புகள் நலன்புரி நிலையங்களுக்கு வழங்கவென குப்பை கூடைகளைக் கூட எமக்கு வழங்க மறுத்தன. இதனை எழுத்து மூலம் அந்நிறுவனங்கள் எமக்கு அறிவித்தன.
இதேபோல் நாம் கண்ணி வெடிகளை அகற்றும் நடவடிக்கைகளை முன்னெடுத்த போதும், அந்நடவடிக்கைகளில் பாதுகாப்புப் படையினரை ஈடுபடுத்திய போதும் அதற்கு எதிராகவும் அவர்கள் கூச்சலிட்டார்கள். ஆனால் இப்பணியில் பாதுகாப்புப் படையினரையும் ஈடுபடுத்தி இராவிட்டால் இம்மக்களைத் துரிதமாக மீளக்குடியேற்றி இருக்க முடியாது.
தமிழ் கூட்டமைப்பினரின் எதிர்ப் பிரசார நடவடிக்கை காரணமாக கண்ணி வெடிகள் அகற்றும் பணிக்கென பாதுகாப்புப் படையினருக்கு அமெரிக்கா முதலில் நிதியுதவி வழங்க முன்வரவில்லை. பின்பே கள நிலவரத்தின் உண்மைத் தன்மையை அறிந்து நிதியுதவி வழங் கினார்கள். இப்போது உலகில் சிறந்த முறையில் கண்ணிவெடிகள் அகற்றும் பிரிவினராக அமெரிக்காவினால் எமது பாதுகாப்புப் படையின் கண்ணிவெடி அகற்றும் பிரிவு அங்கீகரிக்கப்பட்டுள்ளது.
வடக்கு மக்களின் போக்குவரத்து வசதிக்காக வீதிகளை அபிவிருத்தி செய்த போது அது இராணுவத்தினரும் அவர்களது கவச வாகனங்களும் பயணம் செய்வதற்காக மேற்கொள்ளப்படுவதாகக் கூறினர். கவச வாகனங்களைக் கொண்டு செல்ல பாதுகாப்புப் படையினருக்கு பாதைகளை அபிவிருத்தி செய்யத் தேவை இல்லை. 
அவர்கள் உடைக்கப்பட்டிருந்த பாதைகள், பாலங்களையும் புதைக்கப்பட்டிருந்த கண்ணிவெடிகளையும் கடந்து சென்றுதான் புலிகளின் பிடியில் மனிதக் கேடயங்களாகச் சிக்கி இருந்த மக்களை மீட்டெடுத்தனர். புலிகளின் பிடியில் சிக்கி இருந்த தமிழ் மக்கள் தப்பி வந்த போது அவர்கள் மீது புலிகள் துப்பாக்கி பிரயோகம் செய்தனர். இதனை நாம் தொலைக்காட்சிகளில் பார்த்தோம்.
மக்களின் போக்குவரத்து சிரமங்களை நிவர்த்தி செய்யவே நாம் பாதைகளை அபிவிருத்தி செய்கின்றோம். தமிழ் தேசியக் கூட்டமைப்பின் யாழ். மாவட்ட சட்டத்தரணி எம்.பி. ஒருவர், ‘தாம் காலையில் யாழிலிருந்து வவுனியாவுக்கு வந்த நீதிமன்ற வழக்ககுகளில் ஆஜராகி விட்டு பகல் சாப்பாட்டுக்கென மீண்டும் யாழ்ப்பாணம் சென்று விடுவதாகக் கூறியுள்ளார். அதற்கு எமது வீதி அபிவிருத்தியே பெரிதும் உதவி இருக்கின்றது.
மேலும் த.தே.கூ தலைவர் இரா. சம்பந்தன் மாதக்கணக்கில் திருகோண மலைக்குச் செல்லாதவர். இப்போது அடிக்கடி திருமலைக்கும் மட்டக்களப்புக்கும் அவர் சென்று வருகின்றார். ஒன்றரை மணித்தியாலங்களில் திருமலையிலிருந்து மட்டக்களப்புக்குச் சென்று வர முடியும். நாம் பாதைகளை அபிவிருத்தி செய்ததன் பயன்களை அவர்களும் அனுபவிக்கின்றார்கள். இந்த வீதிகளில் மட்டக்களப்புக்குச் சென்று தான் அவர்கள் மக்களைக் கொதிப்படையச் செய்தார்கள்.
நாம் தொலைத் தொடர்பு வசதியையும், மின்சார வசதியையும் எல்லா இடங்களுக்கும் வழங்கியதால்தான் டயஸ்போரா அனுப்பிய படங்களை அவர்களால் எல்லா இடங்களிலும் காட்சிப்படுத்த முடிந்தது.
கேள்வி: வடக்குத் தமிழ் மக்களை வறுமையிலிருந்து விடுவிப்பதற்கு அரசாங்கம் கொண்டு வந்திருக்கும் திவிநெகும திட்டத்தைத் தடுப்பதற்கு தமிழ் தேசியக் கூட்டமைப்பு 13வது திருத்தத்தை ஒரு சாதனமாகப் பயன்படுத்த முயற்சிக்கின்றதே?
பதில்: 
நாட்டில் நீண்ட காலமாக இருந்து பரிணாமம் அடைந்து தொடராக முன்னெ டுக்கப்படும் ஒரு வேலைத் திட்டத்தையே திவிநெகும சட்ட மூலம் ஊடாகக் கொண்டு வந்துள்ளோம். நாட்டு மக்களுக்கு மேலும் சிறந்த முறையில் சேவையாற்றுவதை நோக்கமாகக் கொண்டு ஏற்கனவே இருந்த திட்டங்களில் காணப்பட்ட குறைகள் இத்திட்டத்தில் நிவர்த்திக்கப்பட்டு பொருத்தமான முறையில் இச்சட்டம் தயாரிக்கப்பட்டிருக்கின்றது.
இந்த வேலைத் திட்டத்தை மக்கள் ஆணை இல்லாத சிலர் நிறுத்த முயற்சி செய்வார்களாயின், அதற்கு ஏதாவது சட்டம் துணையாக அமையுமாயின் அந்த சட்டத்தைத் திருத்துவதற்கு மக்களும் மக்கள் பிரதிநிதிகளும் செயற்பட வேண்டும். அந்த வகையில் வடக்கு மக்களுக்கு அதிக சேவை செய்யும் நோக்கில் உருவாக்கப்பட்ட 13வது திருத்தம் அந்த மக்களுக்குச் சேவை செய்வதற்குத் தடையாக அமையுமாயின் மக்கள் அரசாங்கம் என்ற வகையில் நாம் கவனம் செலுத்த வேண்டியுள்ளது.
அதேநேரம் வடக்கு மக்களுக்கு சேவை செய்வோம் என அம்மக்களின் வாக்குகளை பெற்றவர்கள் வெளிநாடுகளில் வாழும் புலம்பெயர் தமிழர்களின் (டயஸ்போரா) விருப்பதற்கு ஏற்ப செயற்படாமல் இருப்பார்களாயின் பிரச்சினை இராது. அப்போது 13வது திருத்தத்தை அம்மக்களுக்குச் சேவை செய்வதற்குப் பயன்படுத்த முடியும்.
அதேநேரம் புலிகளும் தமிழ் தேசியக் கூட்டமைப்பினரும் அன்று 13வது திருத்தத்திற்கு கடுமையாக எதிர்ப்பு தெரிவித்தனர். இந்தியாவின் முன்னாள் பிரதமர் ராஜிவ் காந்தியைப் புலிகள் படுகொலை செய்தனர். இதில் குறைகள் உள்ளதாகக் கூறினர். அந்தக் குறைபாடுகளைக் கொண்டு திவிநெகும சட்டமூலத்தை தடுக்கவே அவர்கள் இப்போது முயற்சி செய்கின்றனர். இதனூடாக இத்திட்டத்தை வடக்கு மக்களுக்கு இவர்கள் தடுப்பார்களாயின் அது வடக்கின் எதிர்கால பரம்பரையினருக்கு செய்யும் பெரும் பாவமாக அமையும்.
இதே நேரம் வடக்குத் தமிழ் மக்களுக்கு சேவை செய்வதற்கு 13வது திருத்தத்தின் காரணமாக முடியாத நிலை ஏற்படுமாயின் அது அத்திருத்தத்தின் குறைபாடுகளையே வெளிப்படுத்துகின்றது. இக்குறைபாடுகள் ஜனாதிபதிக்கோ, அரசாங்கத்திற்கோ இடையூறாக அமையாது. நாம் அம்மக்களுக்குத் தொடர்ந்தும் சேவை செய்வோம்.
கேள்வி:- அப்படியாயின் 13வது திருத்தத்திலுள்ள குறைகளை நிவர்த்தி செய்வதற்கு நடவடிக்கை எடுக்கப்படுமா?
பதில்:-
இத்திருத்தத்தில் குறைபாடுகள் இருப்பதாகவும், போதாது என்றும் தமிழ் தேசியக் கூட்டமைப்பு கூறுகின்றது. அக்குறைபாடுகளைத் தமக்குச் சாதகமாகப் பயன்படுத்திக் கொண்டு வடக்கு தமிழ் மக்களை வறுமையிலிருந்து விடுவிக்க நாம் முன்வைத்திருக்கும் திவிநெகுமவை தடுப்பதற்கு தமிழ் தேசியக் கூட்டமைப்பு முயலுமாயின் அத்தடையை நீக்குமாறு வடக்கு மக்களே கோருவர். 
அவர்களுக்காக அத்தடைகளை நீக்க நேரிடும். அதனால் இதனை ஒரு தடையாக ஆக்கிக்கொள்ளாதீர்கள். ஏதோ ஒரு தரப்புத்தான் இதனை உருவாக்கியது வடக்கு மக்களுக்கு சேவை செய்வதற்காக... அதனையே தடை கல்லாக ஆக்கிக்கொள்ளுவது தவறான நடவடிக்கை.
நெருப்பு இருக்கின்றது. அதனைக் கொண்டு வீட்டை எரிக்கவும் முடியும். அதேபோல் உணவு சமைத்தல், நீரை சூடாக்குதல், போன்றவாறான நன்மைகளையும் அதன் மூலம் பெற்றுக்கொள்ள முடியும். இந்த நெருப்பை போன்று தான் இவ்விவகாரம். இங்கு நெருப்பின் பிழை அல்ல. அந்த வகையில் இத்திருத்தத்தைத் தமிழ் தேசியக் கூட்டமைப்பு தவறாகப் பாவிக்க முயற்சி செய்யக்கூடாது.
கேள்வி: அப்படியாயின் 13வது திருத்தத்தை சீரமைக்கும் வகையில் 19வது திருத்தம் கொண்டுவரப்படுமா?
பதில்:
மக்களுக்கு அதிகாரம் வழங்கப்படுவதற்கு எவருமே எதிர்ப்பில்லை. ஆனால் மக்களுக்கு சேவை செய்ய முடிந்தால் அதுவே மிகச் சிறந்த காரியம். இப்போது சிலர் மக்களது ஆணையைப் பறிக்கவல்லவா பார்க்கின்றார்கள். அதிகாரம் தலைவர்களுக்குத் தான் தேவைப்படுகின்றது. மக்களது தேவையோ வேறாக உள்ளது. 13 வது திருத்தத்தில் மட்டுமல்லாமல் 19வது திருத்தத்தின் ஊடாகவாவது மக்களுக்கு அதிகாரம் வழங்க நாம் தயாராகவுள்ளோம். அதனால் தான் பாராளுமன்றத் தெரிவுக் குழுவுக்கு வந்து மக்களுக்கு அதிகாரம் வழங்கும் வேலைத் திட்டத்தைத் துரிதப்படுத்துமாறு கூறுகின்றோம்.
மாவட்டமுறை அமுலில் இருந்தபோது இந்திய வம்சாவளி மக்கள் நுவரெலிய மாவட்டத்தில் சக்தி மிக்கவர்களாக விளங்கினார்கள். ஆனால் மாகாண சபை முறை அமுலுக்கு வந்ததோடு அவர்கள் சக்தியற்றவர்களாகினார்கள்.
இதேபோல் விருப்பு வாக்கு முறையால் எதிர்பார்த்த நன்மைகள் கிடைக்கவில்லை. இம்முறைமை அமுலுக்கு வருவதற்கு முன்னர் ஏதாவது ஒரு கட்சியில் முஸ்லிம் பிரதிநிதியொருவர் புத்தளம் மாவட்டத்திலிருந்து பாராளுமன்றம் தெரிவாவர். இப்போது அப்படி முஸ்லிம் பிரதிநிதி தெரிவாவதில்லை. 
இதேநிலை தான் பேருவளைத் தொகுதிக்கும் நேர்ந்து இருக்கின்றது. ஆகவே பிரச்சினைக்கு தீர்வு தேடுவதாயின் சகலரும் ஒன்றுபட்டுத் தேட வேண்டும். சகலரதும் கருத்துகளுக்கும் செவி சாய்க்க வேண்டும். அதேநேரம் மக்களுக்கு முடிவுகளை எடுக்கக்கூடிய உரிமையும் வழங்கப்படவேண்டும். மக்களின் ஒத்துழைப்பு இன்றி பிரச்சினைகளுக்குத் தீர்வு தேட முடியாது. இதுவரை காலமும் தேடப்பட்ட தீர்வுகள் தோல்வியுற மக்களின் எதிர்ப்பே காரணம்.
நாம் மஹிந்த சிந்தனையில் நாடு ஐக்கிய இலங்கையாக இருக்க வேண்டும் என்பதை ஏற்றுக்கொண்டு இருக்கின்றோம். அது அரசியல் யாப்பில் மாற்ற முடியாத ஷரத்துக்களில் ஒன்றாகும்.
இதேவேளை நாட்டில் வாழுகின்ற சகலருக்கும் இனம், மதம், குலம், வாழும் பிரதேசம், ஏழை, பணக்காரன் என்ற அடிப்படைகளில் வேறுபாடு காட்ட முடியாது. எல்லோருக்கும் ஒரேவிதமாக வரப்பிரசாதமும், உரிமையும் வழங்கப்பட வேண்டும்.
அரசாங்கம் என்ற வகையில் எதையும் செய்யக் கூடிய அதிகாரமும் சக்தியும் எமக்கு இருந்தாலும் பொது மக்களின் அப்பிராயத்திற்கு நாம் செவிசாய்க்கின்றோம். நாம் நல்லதை செய்யப்போகின்ற சில வேளைகளில் அதற்கு மக்கள் எதிர்ப்பு தெரிவிக்கின்றார்கள். 
அப்போது அந்த வேலைத் திட்டத்தை வாபஸ்பெற்று விடுகின்றோம். இதற்கு தனியார் துறையினருக்கான ஓய்வூதிய திட்டம் நல்ல உதாரணம். இத்திட்டத்தை வைத்து ஏதோவொரு குழு மக்களை குழப்பிவிட்டது. அதனால் அரசாங்கம் அத்திட்டத்தை வாபஸ் பெற்றது. இதனூடாக பெரிய ஒருதலையிடி நீங்கியது.
கேள்வி: இறுதியாக, திவிநெகும சட்ட மூலத்திற்கு 13வது திருத்தம் தடையாக அமையுமெனக் கருதுகின்aர்களா?
பதில்: அவ்வாறு அமையுமாயின் அத்தடையை நீக்குமாறு வடக்கு மக்களே கூறுவர். 13வது திருத்தத்திற்கு மக்கள் மத்தியில் ஓரளவு எதிர்ப்பும், விமர்சனமும் உள்ளது. அந்த எதிர்ப்பு உத்வேகத்துடன் வேகமாக வெளியே வர இடமளிக்காதீர்கள்.
நாம் வாக்கு பெறும் நோக்கில் இந்த வேலைத் திட்டத்தை முன்னெடுக்கவில்லை. வடக்கில் வறுமைக்கோட்டின் கீழ் வாழும் மக்களைத் தனி மனிதர்களாகவும், குடும்பங்களாகவும் பொருளாதார ரீதியாக மேம்படுத்துவதுதான் இத் திட்டத்தின் நோக்கம்.
ஜனாதிபதி மஹிந்த ராஜபக்ஷ அவர்கள் வெளிநாடுகளுக்குச் சென்று முதலில் வட பகுதியைக் கட்டியெழுப்பத்தான் பணம் கொண்டு வருகின்றார். மாறாக அவரது மக்களுக்காக அல்ல. ஆனால் மாத்தறையிலிருந்து கதிர்காமம் வரையும் ரயில் பாதையை நீடிக்குமாறு ஜனாதிபதி இளம் பாராளுமன்ற உறுப்பினராக இருக்கும் போது 1976 களில் யோசனையை முன்வைத்தார். 
ஆனால் அதில் ஒரு அங்குலம் கூட இற்றைவரையும் அமைக்கக் கிடைக்கவில்லை. இப்போது தான் அதற்குரிய வேலைகள் ஆரம்பிக்கப்பட்டிரு க்கின்றன. ஆனால் மன்னாருக்கும், யாழ்ப்பாணத்திற்குமான ரயில் பாதைகள் அடுத்த வருடம் திறந்து வைக்கப்படும். அவை புலிகளால் அழிக்கப்பட்டவையே. ஆனால் இவ்விரு பாதைகளையும் மீளமைப்பதற்குச் செலவிடப்படும் நிதியில் அரைவாசியைக் கொண்டு மாத்தறை முதல் கதிர்காமம் வரை அமைக்க முடியும். 
இதேவேளை நான் மலையகப் பெருந்தோட்டப் பிரதேசங்களுக்குச் செல்லும் போது குற்ற உணர்வை உணர்கின்றேன். ஏனெனில், இந்நாட்டுக்கு வருடா வருடம் பெருந்தொகையான அந்நியச் செலாவணியைப் பெற்றுத் தரும் இம்மக்களின் வீடுகள் உள்ளிட்ட அடிப்படை வசதிகள் போதியளவில் முன்னேற்றப் படாதுள்ளன. 
அவர்கள் நாட்டில் அழிவை ஏற்படுத்தாது ஆக்கத்திற்குப் பங்களித்து வருபவர்கள். அதனால் இலங்கைக்கு வழங்கப்படுகின்ற வீடுகளில் ஒரு தொகையை மலையகப் பெருந்தோட்ட மக்களுக்கும் வழங்குமாறு இந்திய அரசிடம் நான் கேட்டுக் கொணடேன். அதற்கேற்ப ஐயாயிரம் வீடுகள் அவர்களுக்கு கிடைக்கப் பெற்றிருக்கின்றன. இவ்வாறு நாம் மக்களின் வாழ்வாதாரத்தையும் பொருளாதாரத்தையும் மேம்படுத்தவே நடவடிக்கைகளை முன்னெடுக்கின்றோம்.


