இரு சூரியன்களைச் சுற்றும் கிரகம்


மக்குத் தெரிந்ததெல்லாம் ஒரே ஒரு சூரியன். ஆனால் இரு சூரியன்களைச் சுற்றிவரும் கிரகம் ஒன்றைக் கண்டுபிடித்ததாக அமெரிக்க விஞ்ஞானிகள் அறிவித்துள்ளனர்.
அமெரிக்காவின் கலிஃபோர்னியா மாகாணத்தில் உள்ள கார்ல் ப்ஸ்கன் வானியல் ஆய்வு மையத்தைச் சேர்ந்த விஞ்ஞானிகள் இந்தத் தகவலைத் தெரிவித்துள்ளனர். அமெரிக்கா விண்ணில் செலுத்திய கெப்லர் விண்கலம் அனுப்பிய தகவல்களி லிருந்து இரு சூரியன்கள் உள்ள கிரகத்தைக் கண்டுபிடித்துள்ளதாகக் கூறியுள்ளனர்.
இந்த கிரகம் பூமியிலிருந்து 200 ஒளி வருடங்களுக்கு அப்பால் உள்ளது. ஒளி வருடம் என்பது ஒளியானது ஒரு வருடத்தில் கடக்கும் தூரமாகும். அதாவது ஏறத்தாழ ஒன்பதரை இலட்சம் கோடி கிலோ மீற்றர் என்பது ஒரு ஒளி வருடம். அதுபோல 200 ஒளி வருடங்களுக்கு அப்பால் இந்த விண்ணியல் விநோதம் இருக்கிறது.
நம் அறிவுக்கு எட்டிய புதிய வரவான இந்த கிரகத்தைக் குறிப்பதற்கு ஒரு பெயர் வேண்டுமல்லவா? அதனால் இதற்கு கெப்லர் 16பி என தற்சமயத்துக்குப் பெயரிடப்பட்டிருக்கிறது. இந்தக் கிரகத்தின் அளவை விஞ்ஞானிகள் கணக்கிட்டிருக்கிறார்கள். நம் சூரியக் குடும்பத்தைச் சேர்ந்த சனிக்கிரகத்தின் அளவு இந்தக் கிரகத்துக்கு இரண்டு சூரியன்களைச் சுற்றி வர இந்த கிரகம் எடுத்துக்கொள்ளும் காலம் 229 நாட்களாகும். இரண்டு சூரியன்கள் இருந்தாலும் இவை ஒரே திசையில் இருப்பதால் பூமியைப் போலவே இங்கு பகல் இரவு இருந்து வருகிறது. ஆனால் ஓர் ஆச்சரியம் என்னவென்றால் இரண்டு சூரியன்களும் ஒன்றையொன்று சுற்றி வருகின்றன. இதற்கு 41 நாட்கள் எடுத்துக்கொள்கின்றன. இதனால் 20 நாட்களுக்கு ஒரு முறை கிரகணம் ஏற்படுகிறது. கிரகணம் என்றால் பேருக்குதான். இரண்டுமே சூரியன்தானே அதனால் பூமியில் நிகழும் நம்முடைய கிரகணத்தைப் போல நிழல் விழுவதில்லை.
இந்த சூரியன்கள் இரண்டும் நம்முடைய சூரியனை விடச் சிறியவை ஒன்று நம் சூரியனைவிட முக்கால் பங்குக்கும் குறைவான அளவுள்ளது. மற்றொன்று கால் பங்குக்கும் குறைவான அளவுள்ளது.
இந்தப் பிரபஞ்சத்தில் பல வகை சூரியன்களும், அதாவது நட்சத்திரங்களும் அதனைச் சார்ந்த கிரகங்களும் உள்ளன என்பதையே இது காட்டுகிறது என்று ஒரு விஞ்ஞானி குறிப்பிட்டார்.
இந்த கெப்லர் விண்கலம் 2009 இல் விண்ணில் செலுத்தப்பட்டது. பிரபஞ்சத்தில் வேறு எங்காவது நம் பூமியைப் போன்ற வேறு கிரகங்கள் இருக்கின்றனவா என்று கண்டுபிடிப்பதுதான் இதன் பணி. நம் சூரிய குடும்பத்தைவிட்டு வெளியேறிப் பறந்து கொண்டே இருக்கிறது. இன்னும் நமக்குத் தொடர்ந்து தகவல் அனுப்பிக் கொண்டேயிருக்கிறது. அது அனுப்பி வரும் தகவலை ஆராய்ந்து வருகின்றனர்.
பண்டைய மக்கள் எண்ணுவதற்குப் பயன்படுத்திய ‘சாதனம், அபகஸ்’ கம் பிகளில், நகரக்கூடிய மணிகள் இருக்கும். அதன் மூலம் கணக்குகளைப் போடுவார்கள். கணனிகளும், கல்குலேட்டர்களும் அப கஸ் சாதனத்தைத் தூக்கி எறிந்து விட் டன. செமிட்டிக் சொல்லான அபகஸ், கிரேக்க மொழியில் இருந்து ஆங்கிலத்துக்கு வந்தது. மணிகளைக் கொண்ட சட்டம் வருவதற்கு முன்பு சன்னமான மணலைப் பரப்பி அதில் திரிகோண கணித படங்களை வரைந்து கணக்கிட்டனர். அதற்கான இலத்தீன் மொழிச் சொல்லான அபகஸ், பின்னர் ஆங்கிலத்துக்கு வந்தது.
