ராகுலை மத்திய அமைச்சரவையில்இணைய கிருஷ்ணா கோரிக்கை


நாடு சந்தித்து வரும் பிரச்சினைகளை தீர்க்க காங்கிரஸ் பொதுச் செயலாளர் ராகுல் காந்தி மத்திய அமைச்சரவையில் சேர வேண்டும் என்று மத்திய வெளியுறவுத்துறை அமைச்சர் எஸ்.எம். கிருஷ்ணா கூறியுள்ளார்.
மத்திய அமைச்சரவையில் விரைவில் பெரிய அளவில் மாற்றம் செய்யப்படலாம் என்று கூறப்படும் நிலையில் கிருஷ்ணா இவ்வாறு கூறியுள்ளார்.
அவர் கூறுகையில், ராகுல் காந்தி அமைச்சரவையில் சேர வேண்டும் என்று பிரதமர் மன்மோகன் சிங் ஏற்கனவே அழைப்பு விடுத்துள்ளார். அந்தக் கோரிக்கை இன்னும் அப்படியே உள்ளது.
நாங்கள் அவரும் அரசில் இணைய வேண்டும் என்ற நீண்ட நாட்களாகவே கோரி வருகிறோம். ஆனால் அவருக்கு இப்போதைக்கு அதில் விருப்பமில்லை என்று தெரிகிறது என்றார் கிருஷ்ணா.
