பலாங்கொடையின் பல பகுதிகளுக்குமின்சார வசதி கிடைக்க நடவடிக்கை


(பலாங்கொடை தினகரன் நிருபர்)
பலாங்கொடை பிரதேச சபையின் முன்னாள் உறுப்பினர் எஸ். விஜயகுமாரின் வேண்டுதலுக்கிணங்க மின்சக்தி எரிசக்தி பிரதி அமைச்சர் எச்.எல். பிரேமலால் ஜயசேகராவின் பணிப்புரையின் பேரில் பலாங்கொடை பிரதேசசபை எல்லைக்குட்பட்ட பெட்டிகலை கீழ் பிரிவு ஹெரமிடிகலை இராசகலை 67 பிரிவு லங்கா பரண தோட்ட பாலம் அருகில் ஆகிய பகுதிகளுக்கு விரைவில் மின்சார வசதி கிடைக்கவுள்ளதாக எஸ். விஜயகுமார் தெரிவித்தார்.
பெட்டிகலை கீழ் பிரிவுக்கு 420000/- ரூபா நிதியிலும் ஹெரமிடிகலை ராஸ்ஸகல 67 பிரிவுக்கு 1716000/- நிதியிலும், லங்காபரணை தோட்ட பாலம் அருகில், 1340000/- நிதி ஒதுக்கீட்டிலும் மின்சார வசதிகள் கிடைக்கவுள்ளமை குறிப்பிடத்தக்கது. (ஐ - ஞ)
