தோட்டத் தொழில் அபிவிருத்தியடைந்தால்தொழிலாளர் வாழ்வு சுபிட்சம் பெறும்

குயின்ஸ்பெரி தோட்ட அதிகாரி
நாவலப்பிட்டி தினகரன் நிருபர்
தேயிலைத் தொழிற்துறையை நாம் மேலும் அபிவிருத்தி செய்து இந்த துறையைப் பாதுகாத்துக் கொள்ள வேண்டும் என்று நாவலப்பிட்டிய பகுதியைச் சேர்ந்த குயின்ஸ்பெரி தோட்ட அதிகாரி எஸ். பி. ஜெய்கணேஸ் தெரிவித்தார்.
காவத்தை பிளாண்டேசன் கம்பனிக்கு உட்பட்ட குயின்ஸ் பெரி தோட்டத்தில் கடந்த இரண்டு மாதங்களில் பல்வேறு தொழில்துறைகளில் திறமைகளை வெளிப்படுத்திய தொழில ¡ளர்களுக்கு வெகும தியான பரிசுகள் மற்றும் சான்றிதழ்கள் வழங்கும் வைபவம் அண்மையில் இடம்பெற்றது. 
கொழுந்து பறித்தலில் தமது திறமைகளை வெளிப்படுத்திய பெண் தொழிலாளர்களுக்கு முதலாம் பரிசாக தொலைக்காட்சி பெட்டி ஒன்றும், இரண்டாம் பரிசாக ரைஸ்குக்கர் ஒன்றும், மூன்றாம் பரிசாக மின் அழுத்தி ஒன்றும் வழங்கப்பட்டதுடன், ஆண்கள் பிரிவில் தனது திறமையை வெளிப்படுத்திய ஆண் தொழிலாளி ஒருவருக்கு முதலாம் பரிசாக கையடக்கத் தொலைபேசி ஒன்றும் வழங்கப்பட்டது.
தோட்ட அதிகாரி ஜெய்கணேஸ் மேலும் பேசுகையில்,
தோட்டத் தொழிற்துறையை அபிவிருத்தி செய்வதன் மூலம் தோட்டத் தொழிலாளர்களின் வாழ்க்கையிலும் சுபீட்சம் ஏற்பட வேண்டும். 
இந்த நல்ல நோக்கங்களை அடிப்படையாக கொண்டு காவத்தை பிளா ண்டேசன் கம்பனியின் பிரதம நிறைவேற்று அதிகாரி ரொசான் ராஜதுரையின் ஆலோச னைகளுக்கேற்ப கடந்த வருடம் நவம்பர், டிசம்பர் ஆகிய இரு மாதங்களிலும் எமது தோட்டத் தொழிலாளர் களுக்கிடையில் தொழில் ரீதியில் போட்டி நிகழ்ச்சி ஒன்றினை ஏற்பாடு செய்தோம். அதில் தமது திறமைகளை காட்டிய தொழிலாளர்களுக்கு பரிசுகளும், சான்றிதழ்களும் வழங்கி ஊக்குவித்தோம் என்றார். 
(வி)
