அறுபது இலட்சம் ரூபா பெறுமதியான தங்கத்தைக் கடத்த முயன்ற சென்னை வாசிகள் கைது


இலங்கையிலிருந்து இந்தியாவுக்கு சட்டவிரோதமான முறையில் தங்கக்கட்டிகளைக் கடத்திச் செல்ல முயன்ற இரண்டு நபர்கள் நேற்று கட்டுநாயக்க விமானநிலைய சுங்கப்பிரிவினரால் கைது செய்யப்பட்டுள்ளனர்.
இவ்வாறு கைதுசெய்யப்பட்டவர்கள் இருவரும் சென்னையைச் சேர்ந்தவர்கள் எனத் தெரிவிக்கப்படுகின்றது.
இவர்கள் கடத்திச் செல்ல முயன்ற தங்கத்தின் நிறை 858 கிராம் என்பதுடன் அதன் மொத்தப் பெறுமதி ரூபா 60 இலட்சம் எனக் கணிக்கப்பட்டுள்ளது.
இருவரும் முறையே நேற்று நள்ளிரவு 12.25 மணி, அதிகாலை 5.30 மணி அளவில் கைதுசெய்யப்பட்டுள்ளனர்.

