சட்ட ரீதியாக ௭ந்தவொரு போராளியும் இலங்கையில் தடுத்து வைக்கப்படவில்லை


இலங்கையில் தற்போது சட்ட ரீதியாக ௭ந்தவொரு போராளியும் தடுத்து வைக்கப்படவில்லை. குறிப்பாக 594 சிறுவர் போராளிகள் சமூகமயப்படுத்தப்பட்டு விட்டனர். அச்சிறார்கள் குடும்பத்தாருடன் இன்பமாக வாழ்கின்றனர் ௭ன்று அமைச்சரும் மனித உரிமை விவகாரத்திற்கான ஜனாதிபதியின் விஷேட பிரதிநிதியுமான மஹிந்த சமரசிங்க ஐக்கிய நாடுகள் சபையில் விளக்கமளித்துள்ளார்.
ஐக்கிய நாடுகளில் 67வது அமர்வின் மூன்றாவது கூட்டத் தொடர் நேற்று நியூயோர்க்கில் நடைபெற்றது. இதன் போது உள்நாட்டு போரின் பின்னர் கைது செய்யப்பட்டும் சரணடைந்தும் உள்ள முன்னாள் போராளிகள் தொடர்பில் விளக்கமளிக்கையிலேயே அமைச்சர் மஹிந்த சமரசிங்க மேற்கண்டவாறு கூறினார். 
அவர் இங்கு தொடர்ந்து உரையாற்றுகையில், தமிழீழ விடுதலைப் புலிகளுடனான அரசின் போர் முடிவடைந்த பின்னர் கைது செய்யப்பட்ட போராளிகள் அனைவரும் புனர்வாழ்வு அளிக்கப்பட்டு விடுதலை செய்யப்பட்டுள்ளனர். 
இம்மாதம் 1 ஆம் திகதியுடன் 12 ஆயிரம் முன்னாள் போராளிகள் புனர்வாழ்வு அளிக்கப்பட்டு விடுவிக்கப்பட்டுள்ளனர். இவர்களுள் 594 பேர் சிறுவர்கள் ௭ன்பது குறிப்பிடத்தக்கது. அத்துடன் 212 முன்னாள் போராளிகள் பல்கலைக்கழக கல்வி நடவடிக்கைகளில் ஈடுபடுகின்றனர்.
௭ந்தவொரு போராளியும் சட்ட ரீதியாக அரசாங்க முகாம்களில் தடுத்து வைக்கப்படவில்லை. அது மட்டுமன்றி சிறுவர் போராளிகள் அனைவரும் குடும்பத்தாருடன் இணைக்கப்பட்டு விட்டனர். யுத்தம் முடிவடைந்ததன் பின்னர் சிறுவர் போராளிகளுக்கான ஐ.நா. கொள்கைகளின் பிரகாரமே இலங்கை அரசு நடந்துகொண்டது ௭னக் கூறினார்.

