ஆழ்துளை கிணற்றில் விழுந்த சிறுமி 4 நாள் போராட்டத்துக்குப் பின் மரணம்


ஆழ்துளை கிணற்றில் விழுந்த சிறுமி நேற்று 4 நாட்களுக்குப் பின் மீட்கப்பட்டார். மீட்கப்பட்ட இந்த சிறுமி மகி மரண மடைந்துள்ளதாக அறிவிக்கப்பட்டுள்ளது.
அரியானா கோ கிராமத்தைச் சேர்ந்த 4 வயது சிறுமி மகிக்கு கடந்த புதன்கிழமை பிறந்தநாளாகும்.
அன்று இரவு வீட்டின் அருகே விளை யாடிக் கொண்டு இருந்தாள். இரவு 11 மணி அளவில் திடீர் என்று வீட்டின் அருகே மூடப்படாமல் இருந்த ஆழ்துளை கிணற்றில் இருந்து சிறுமி மகியின் அழுகுரல் கேட்டது. உடனே பெற்றோரும் கிராம மக்களும் பதறியடித்து ஓடினார்கள்.
சிறுமி மகி குழிக்குள் விழுந்து விட்டது தெரிய வந்தது. அது 68 அடி ஆழ குழாய் கிணறு ஆகும் தண்ணீர் இல்லாததால் பயனற்றதாக கருதி அதை மூடாமல் அப்படியே விட்டுவிட்டனர். அதற்குள் சிறுமி விழுந்து விட்டதால் மீட்புப் பணிக்கு இராணுவம் வரவழைக்கப்பட்டது.
விழுந்து 2 மணி நேரம் வரை சிறுமி யின் அழுகுரல் வெளியே கேட்டது. அதன் பிறகு குரல் அடங்கி விட்டது. சிறுமிக்கு மூச்சுத் திணறல் ஏற்படாமல் இருக்க குழாய்க்குள் ஒட்சிசன் செலுத்தப் பட்டது. குழிக்குள் சி. சி. டி. வி. கெம ராவை செலுத்தி கண்காணித்தனர்.
இதில் சிறுமியின் உடலில் அசைவு இருப்பதையும் அவள் தலைகீழாக விழாமல் நேராக விழுந்து இருப்பதும், பாறையின் இடுக்கில் சிக்கி இருப்பதும் தெரிய வந்தது. சிறுமியை மீட்பதற்காக அருகே வேறொரு குழி தோண்டும் பணி நடந்தது. 3 நாட்கள் இரவு - பகலாக குழி தோண்டும் பணி நடந்தது. 80 மணி நேர போராட்டத்துக்குப் பின் சிறுமி இருப்பிடத்தை மீட்பு குழுவினர் அடைந்தனர். இதற்காக புதிதாக தோண் டப்பட்ட குழியில் இருந்து சிறுமி விழுந்து கிடக்கும் குழிக்கும் சுரங்கம் தோண்டப்பட்டது அதன் வழியாக இராணுவ வீரர்கள் உள்ளே சென்று சிறுமியின் இருப்பிடத்தை அடைந்தனர்.
நேற்று பிற்பகல் 1.30 மணியளவில் கிணற்றிலிருந்து வெளியே கொண்டுவரப் பட்ட சிறுமி பின்னர் மருத்துவமனைக்கு அழைத்துச் செல்லப்பட்டார். 
எனினும் அவர் உயிரிழந்துவிட்டதாக அறிவிக்கப்பட்டது. மகி உயிருடன் மீட் கப்படுவார் என்று மக்கள் எதிர்பார்த்து காத்திருந்த நிலையில் அவர் உயிரிழந்த செய்தி அறிந்து பெரும் சோகம் அடைந்தனர்.
