இலங்கைக்கு ஹெரோயின்கடத்த முயற்சி; 4 பேர் கைது

ரூ. 2.5 கோடிபெறுமதி
இலங்கைக்கு ஹெரோயின் கடத்த முயன்ற 4 பேரை க்யூ பிரிவு பொலிஸார் கைது செய்தனர். நாகை மாவட்டம் வேதாரண்யத்தில் இருந்து இலங்கைக்கு போதைப் பொருள் கடத்தப்படுவதாக க்யூ பிரிவு பொலிஸாருக்கு தகவல் வந் தது. 
2 நாட்களுக்கு முன் க்யூ பிரிவு பொலி ஸார் வேதாரண்யத்தில் தீவிர சோதனை நடத்தினர். அப்போது தோப்புத்துறை பகுதியில் சுற்றித்திரிந்த 4 பேரை சந்தேகத் தின் பேரில் பிடித்து தஞ்சைக்கு அழைத்துச் சென்று தீவிர விசாரணை நடத்தினர்.
அவர்கள், வேதாரண்யம் தோப்புத்துறையை சேர்ந்த சூரியகார்த்திக் (24), முருகானந்தம் (37), புஷ்பவனம் செந்தில் குமார் (30), முல்லைத்தீவில் உள்ள வண்ணாங்குளத்தை சேர்ந்த மதன் (ஏ) அந்தோனி பீட்டர் (35) என்பது தெரியவந்தது. மேலும், அவர்களிடம் ஒரு கிலோ ஹெரோயின் போதைப் பொருள் இருப்பதும், அதை அவர்கள் இலங்கைக்கு கடத்த முயன்றதும் தெரிய வந்தது.
இதையடுத்து 4பேரையும் கடந்த செவ்வாய்க்கிழமை இரவு வேதாரண்யம் அழைத்து வந்து புஷ்பவனம் கடற்கரையில் அவர்கள் மறைத்து வைத்திருந்த ஹெரோ யினை பறிமுதல் செய்தனர். மேலும் அவர்களிடம் இருந்து ஒரு மோட்டார் சைக்கிள், 2 அலைபேசி ஆகியவற்றையும் பறிமுதல் செய்ததுடன், 4 பேரையும் நாகையில் உள்ள போதை தடுப்பு பிரிவு பொலிஸாரிடம் ஒப்ப டைத்தனர்.
அவர்கள் வழக்குப் பதிந்து, 4 பேரையும் கைது செய்து நாகை 2வது குற்றவியல் நீதிமன்றத்தில் நேற்று முன்தினம் ஆஜர் படுத்தினர். வழக்கை விசாரித்த மஜிஸ்திரேட் சரஸ்வதி, 15 நாள் காவலில் வைக்க உத்தர விட்டதை அடுத்து 4பேரும் நாகை மாவட்ட சிறையில் அடைக்கப்பட்டனர். கடத்தப்பட இருந்த போதைப் பொருளின் சர்வதேச மதிப்பு 2.5 கோடி என்று கூறப்படுகிறது.
கைது செய்யப்பட்ட 4 பேரில், மதன் விந்து நகர் மாவட்டம் நல்லான்கிணறு அகதிகள் முகாமில் தங்கியிருந்தவர்.
