ஜனாதிபதியின் பதவிக் காலமும்மக்களின் அடிப்படை உரிமையும்



ஜனாதிபதி இரண்டு தடவைகளுக்கு மேல் பதவி வகிக்கக் கூடாது என்ற கட்டுப்பாடு அரசியல மைப்பில் உண்டு. இது எல்லா நாடுகளுக்கும் பொதுவான கட்டுப்பாடல்ல. நாட்டுக்கு நாடு வித்தியா சம். அமெரிக்காவில் இரண்டு தடவைகள் மாத்திரம் ஒருவர் ஜனாதிபதியாகப் பதவி வகிக்கலாம். 
ரஷ்யா வில் தொடர்ச்சியாக இரண்டு தடவைகளுக்கு மேல் ஒருவர் ஜனாதிபதியாகப் பதவி வகிக்க முடியாது. இர ண்டு தடவைகளின் பின் இடைவிட்டு எத்தனை தட வைகள் வேண்டுமானாலும் பதவி வகிக்கலாம். பெரு ம்பாலான நாடுகளில் எவ்வித கட்டுப்பாடும் இல்லை. நாட்டின் தலைவர் மக்கள் விரும்பும் வரை பதவி வகிக்கலாம்.
ஜே. ஆர். ஜயவர்த்தனவின் தலைமையிலான ஐக்கிய தேசியக் கட்சி அரசாங்கத்தினாலேயே இன்றைய அர சியலமைப்பு தயாரிக்கப்பட்டது. ஜனாதிபதி பதவிக் கான காலவரையறைக் கட்டுப்பாட்டை விதித்ததற்கு அன்றைய அரசாங்கம் எவ்வித விளக்கமும் அளிக்க வில்லை. ஜே. ஆர். ஜயவர்த்தன அமெரிக்கப் பற்றா ளர் என்பது இரகசியமல்ல. அமெரிக்க விசுவாசம் கார ணமாக அங்கு நடைமுறையில் இருக்கும் ஏற்பாட்டை இலங்கை அரசியலமைப்பில் புகுத்தியிருக்கலாம்.
ஜனாதிபதி இரண்டு தடவைகள் மாத்திரம் பதவி வகிக்க லாம் என்ற கட்டுப்பாடு எவ்வித நியாயமான காரண மும் இல்லாமலே அரசியலமைப்பில் புகுத்தப்பட்டது என்பதற்கு ஜே. ஆர். ஜயவர்த்தனவின் பிந்திய செய ற்பாடொன்று சான்றாக அமைகின்றது. 
மூன்றாவது தட வையும் தான் பதவி வகிப்பதற்கான சாத்தியம் பற்றி ஆராய்ந்து அறிக்கை சமர்ப்பிக்கவென ஜே. ஆர். ஜய வர்த்தன அவரது இரண்டாவது பதவிக்கால இறுதிக் கட் டத்தில் மூவர் கொண்ட குழுவொன்றை நியமித்தார். இரண்டு தடவைகள் என்ற கட்டுப்பாட்டுக்கு வலு வான காரணமேதும் இருந்திருப்பின் ஜே. ஆர். ஜய வர்த்தன இக் குழுவை நியமித்திருக்க மாட்டார்.
ஜனாதிபதியின் பதவிக் காலத்தை இரண்டு தடவைகளா கக் கட்டுப்படுத்தும் ஏற்பாட்டை அரசியலமைப்பிலிரு ந்து நீக்குவதற்கு ஐக்கிய தேசியக் கட்சி எதிர்ப்புத் தெரிவிக்கின்றது. இந்த எதிர்ப்பை நியாயப்படுத்துவ தற்கான காரணமெதையும் ஐக்கிய தேசியக் கட்சி முன்வைக்காததிலிருந்து அவர்களின் எதிர்ப்பு நபரை மையமாகக் கொண்டது என்ற முடிவுக்கே வர வேண் டியுள்ளது.
ஒரு பாராளுமன்ற உறுப்பினர் எவ்வித கால நிபந்தனை யும் இல்லாமல் எல்லாத் தேர்தல்களிலும் போட்டியிட் டுப் பதவி வகிக்க முடியுமென்றால் ஜனாதிபதி ஏன் தொடர்ச்சியாகப் பதவி வகிக் முடியாது என்ற கேள்வி நியாயமானதே.
நாட்டின் தலைவருக்குக் காலவரையறைக் கட்டுப்பாடு விதிப்பது ஜனநாயகத்துக்கு முரணானது மாத்திரமன்றி மக்களின் அடிப்படை உரிமையை மீறுவதுமாகும். பெரும்பான்மையான மக்கள் குறிப்பிட்ட ஒருவரை நாட்டின் தலைவராகத் தெரிவு செய்வதற்கு விருப்ப முடையவர்களாக இருக்கும் நிலையில், காலவரைய றைக் கட்டுப்பாட்டைக் காரணங்காட்டி வேறொருவரை மக்கள் மீது திணிப்பது அவர்களின் அடிப்படை உரி மையை மீறும் செயலே. ஜனாதிபதியை மக்களே தெரிவு செய்கின்றார்கள். யாரைத் தெரிவு செய்ய வேண் டும் என்பதை அவர்களே முடிவு செய்ய வேண்டும். அது தான் ஜனநாயகம்.
அரசியல் கட்சிகள் இவ்விடயத்தில் தனிப்பட்ட நபரை மைய மாகக் கொள்ளாமல் மக்களின் அடிப்படை உரிமைக் கும் ஜனநாயகத்துக்கும் மதிப்பளித்துச் செயற்பட வேண்டும்.
