இராமநாதபுரம் சுற்றுலா பஸ் மீதுகலவர கும்பல் பெட்ரோல் குண்டுவீச்சு


இராமநாதபுரம்,
இராமநாதபுரம் அருகே சுற்றுலா வந்தவர்கள் மீது பெட்ரோல் குண்டு வீசித் தாக்கியது கலவர கும்பல். இதில் பஸ்ஸில் இருந்த 5 பேர் காயமடைந்தனர்.
திருச்சி மாவட்டம் மலைப்பாறை வட்டம் வீரப்பூர் அருகே பூசரிப்பட்டி கிராமத்தைச் சேர்ந்தவர்கள் ஒரு பஸ்ஸில் சுற்றுலா சென்றனர். அவர்கள் கன்னியாகுமரி, திருச்செந்தூர் கோவில்களுக்குச் சென்றுவிட்டு இராமேஸ்வரம் நோக்கி பயணித்தனர். 
அவர்கள் சென்ற பஸ் நள்ளிரவு 12.30 மணி அளவில் இராமநாதபுரம் அருகே பட்டனம்காத்தான் ராம் நகர் பகுதியில் சென்றபோது 30 பேர் கொண்ட கலவர கும்பல் பஸ்ஸை வழிமறித்தது. மேலும் பெட்ரோல் குண்டு வீசித் தாக்கியது. கைகளில் இருந்த உருட்டுக் கட்டையால் கண்ணாடிகளை உடைத்து அடித்து நொறுக்கியது.
ஆனால் பஸ்ஸின் டிரைவர் சாதுர்யமாக வண்டியை நிறுத்தாமல் வேகமெடுத்து ஓட்டிச் சென்றார். இதனால் மேலும் அதிகம் பேர் காயமடையாமல் காப்பாற்றப்பட்டனர். பஸ்ஸை உடனே அவர் இராமநாதபுரம் அரசு பொது மருத்துவமனைக்கு ஓட்டிச் சென்றார். அங்கே காயமடைந்தவர்களுக்கு சிகிச்சை செய்யப்பட்டது. இந்தச் சம்பவத்தில் 5 பேர் காயமடைந்தார்கள்.
