காலநிலை அவதான நிலையங்கள்தங்கள் பணியை சீராக நிறைவேற்ற வேண்டும்


2004 ஆம் ஆண்டு டிசம்பர் 26ந் திகதியன்று இலங்கை உட்பட தெற்காசிய நாடுகளை சின்னாபின்னப்படுத்தி, லட்சக்கணக் கானோரை மரணிக்கச் செய்தும், லட்சக்கணக்கான வீடுகளை யும், கட்டிடங்களையும் சின்னாபின்னப்படுத்தியும் பேரழிவை ஏற் படுத்திய சுனாமி பேரலை அனர்த்தத்தை இன்று நாம் அனை வரும் மறந்துவிட்டோம்.
அன்று இந்த பேரலை ஏற்படப்போகிறது என்ற எச்சரிக்கையை சில மணித்தியாலங்களுக்கு முன்னர், இலங்கை உட்பட பாதிக்கப்பட்ட இந்நாடுகளிலுள்ள மக்களுக்கு முன்கூட்டியே அறிவித்திருந்தால், நிச்சயம் பாதிக்கப்பட்டவர்களில், உயிரிழந்தவர்களில் பெரும்பாலா னோரை காப்பாற்றியிருக்க முடிந்திருக்கும்.
சுனாமியினால் ஏற்பட்ட பாடம் நம்நாட்டு மக்களுக்கு இனிமேல் அத் தகைய அனர்த்தத்தின் ஆபத்து பற்றி நன்கு தெரிந்திருக்கும். ஆகவே, எவராவது சுனாமி வரப்போகிறது என்று ஊர்ஜிதம் அற்ற தகவல் ஒன்றை பரப்பினாலும், அது உண்மையா என்று கேட்டறிந்து பாது காப்பான இடங்களுக்குச் செல்வதில் நம்நாட்டு மக்கள் மிகவும் அவதானமாக இருக்கிறார்கள்.
சுனாமி, சூறாவளிக் காற்று, கடல் கொந்தளிப்பு, பெருமழை போன்ற ஆபத்துக்கள் நெருங்குவதற்கு முன்னரே அவை பற்றி பொது மக்களுக்கு அபாய அறிவித்தல் விடுக்கும் வசதிகளை எங்கள் நாட்டிலுள்ள வளிமண்டல ஆய்வு திணைக்களம் உட்பட, உல கெங்கிலுமுள்ள வளிமண்டல திணைக்களங்கள் கொண்டிருக்கின்றன.
சென்னையிலுள்ள வளிமண்டல ஆய்வு திணைக்களத்தின் பொறுப்பதி காரியாக பணியாற்றிக் கொண்டிருப்பவர் ரமணன். அவர் காலநிலை மாற்றங்கள், பெருமழை, சூறாவளிக் காற்று ஏற்படுவதற்கு பிரதான காரணமாக அமையும் தாழமுக்கங்கள் தோன்ற ஆரம்பிக்கும்போதே, அதனால் நாட்டின் எந்தெந்த பகுதிகள் பெரும்மழையினாலும், கடல் சீற்றத்தினால் பலத்த காற்றினாலுல், பாதிக்கப்படும் என்பதை 24 முதல் 36 மணித்தியாலங்களுக்கு முன்னரே மக்களுக்கு வானொலி, தொலைக்காட்சி, பத்திரிகைகள் மற்றும் எஸ்.எம்.எஸ். குறுஞ் செய்திகள் மூலம் அபாயம் ஏற்படப்போகிறது என்பதை அறிவித்து விடுவார்.
ரமணன் அவர்கள் தமது நிலையத்திலுள்ள வானிலை அவதானிகள் எழுதும் குறிப்புக்களுடன் உலகெங்கிலுமுள்ள வானிலை அவதான நிலையங்களின் குறிப்புக்களையும் தமது உத்தியோகஸ்தர்கள் மூலம் ஊர்ஜிதம் செய்துகொண்ட பின்னரே, நாளொன்றுக்கு 10 அல்லது 15 தடவைகளுக்கு அதிகமாக தங்களின் புதிய தகவல்களை உள்ள டக்கும் வானிலை அறிக்கைகளை விடுப்பார். 
இந்தியா இலங்கையை விட அதிகமான கடல் எல்லையைக் கொண்ட ஒரு நாடாக இருப்ப தனால், சென்னை வானிலை நிலையத்தின் காலநிலை அறிக்கை கள் இந்திய மீனவர்களின் பாதுகாப்பிற்கு உத்தரவாதம் அளிக்கும் ஒரு சிறந்த சேவையாக விளங்கி வருகிறது.
இந்திய காலநிலை அவதானிகளை பாராட்டும் அளவுக்கு நம்நாட்டு வளிமண்டல ஆய்வு திணைக்களத்தையோ அதன் காலநிலை அவதானிகளையோ பணிப்பாளரையோ பாராட்ட முடியாதளவு வேதனை யில் மூழ்கியிருக்கின்றோம் என்பதை இந்த சந்தர்ப்பத்தில் சுட்டிக் காட்டுவது பொருத்தமாக இருக்கும்.
24ஆம், 25 ஆம், 26 ஆம் திகதிகளில் இலங்கையில் பலத்த காற்றுட னான பெருமழை ஏற்படும் என்பதை இலங்கையின் பெயரை குறிப்பிட்டு, திரு. ரமணன் சுமார் மூன்று நாட்களாக தனது கால நிலை அறிக்கையில் அறிவித்திருந்தார். 
ஆனாலும், எமது நாட்டின் வளிமண்டல ஆய்வாளர்கள் அத்தகைய ஆபத்து வரப்போகின்றது என்பதை நேரடியாக அறிவிக்க தவறி, இலங்கை உட்பட தெற்காசிய பிராந்தியத்தில் ஒரு தாழமுக்கம் உருவாகி வருகின்றது என்ற தக வலைக் கூட அறிவிக்க தவறிவிட்டனர். மழை பெய்தாலும், பெய்யா விட்டாலும் வழமைபோல் கொழும்பு அவதான நிலையம் விடுக் கும் பொதுவான காலநிலை அறிவித்தல்களையே இந்த நாட்களில் காலையிலும், மாலையிலும், பகல் பொழுதிலும் விடுத்துக் கொண்டிருந்தது.
பாதகமான காலநிலை ஏற்படப் போகிறது. அதனால், கடற்றொழிலாளர் கள் கடலுக்குச் செல்லலாகாது என்ற எச்சரிக்கையை கொழும்பு அவதான நிலையம், நாட்டு மக்களுக்கு சொல்லவில்லை என்று சமீபத்திய பலத்த காற்றினாலும், பலத்த மழையினாலும் பாதிப்புக்குள்ளான தென் மாகாணத்திலுள்ள காலி, மாத்தறை மாவட்டங்களைச் சேர்ந்த மீனவ குடும்பங்களும், மீனவ சங்கங் களும் வேதனையுடனான கண்டனக் குரலை எழுப்பிக் கொண்டி ருப்பது நாம் அவதானத்திற்கு எடுத்துக் கொள்ள வேண்டிய ஒரு முக்கிய நிகழ்வாகும்.
இந்த பலத்த காற்றுடனான பெருமழையினால் தென்னிலங்கையை சேர்ந்த 17 பேர் மரணித்து இருப்பதாகவும், 35 க்கும் மேற்பட்ட கடற் றொழிலாளர்கள் அவர்களின் படகுகளுடன் காணாமல் போயி ருப்பதாகவும் இப்போது முறைப்பாடுகளை செய்துகொண்டிருக்கி றார்கள். இவர்களுக்கு முன்கூட்டியே சீரற்ற மோசமான காலநிலை கடல் பிரதேசத்தில் ஏற்படப் போகிறது என்ற எச்சரிக்கை விடுக் கப்பட்டிருந்தால், நிச்சயம் கடல் தொழிலாளர்கள் எவரும் கட லுக்கு மீன்பிடிப்பதற்கு செல்வதை தவிர்த்துக்கொண்டிருப்பார்கள்.
நடந்ததை பற்றி ஒருவரை ஒருவர் குற்றம் கண்டு கொண்டிருப்பதனால் எவ்வித நன்மையும் ஏற்படப்போவதில்லை. சுனாமி அனர்த்தத்தின் பின்னர் நாம் இத்தகைய ஆபத்துக்களினால் ஏற்படக்கூடிய பேரழிவு களை நன்கு அறிந்திருக்கிறோம். 
எனவே, இனிமேலாவது இத்த கைய உயிரழிவுகள் குறிப்பாக எங்கள் நாட்டின் பொருளாதாரத்தை கட்டியெழுப்புவதுடன், மக்களுக்கு அவசியமான போஷாக்கு உணவான மீனை பெற்றுத் தரும் என்றும் வறுமைப்பிடியில் துவண்டு கொண்டிருக்கும் கடற்றொழிலாளர்களை காப்பாற்றுவதற்கு உதவக் கூடிய வகையில், எமது நாட்டின் வளிமண்டல திணைக் களம் தயார் நிலையில் இருந்து 24 மணிநேரமும் காலநிலை மாற்றங்கள், சுனாமி ஏற்படக்கூடிய ஆபத்துக்கள் பற்றிய தகவல் களை செய்மதியிலிருந்து கிடைக்கும் சமிக்ஞைகள் மூலமும் வெளிநாடுகளிலிருந்து நம்நாட்டுக்கு கிடைக்கும் தகவல்கள் மூல மும் அறிந்துகொண்டு அத்தகவல்களை உடனடியாக நாட்டு மக்களுக்கு பத்திரிகைகள் மற்றும் இலத்திரனியல் ஊடகங்கள் மூலம் அறிவிப்பது அவசியமாகும்.
அரசாங்கமும், அவசியமானால் காலநிலை பற்றிய சரியான தகவல் களை தெரிந்துகொள்வதற்கான நவீன இயந்திரங்களையும், ஏனைய அத்தியாவசிய தகவல்களை திரட்டும் வசதிகளையும் நம்நாட்டு வளிமண்டல ஆய்வுத் திணைக்களத்திற்கு பெற்றுக் கொடுத்து, இனிமேலானது இத்தகைய தவறுகள் ஏற்படுவதை தவிர்த்துக் கொள்வது அவசியமாகும்.

