ஒரு கோப்பை தேனீர்; மூளை சுறுசுறுப்பாகும்



தேர்வு எழுத தயாராகியுள்ள மாணவர்களுக்கு உதவும் ஆய்வு முடிவு இது. சோர்வடையும் நேரத்தில் ஒரு கோப்பை சூடான தேனீர் மூளையை சுறுசுறுப்பாக்கும் என இலண்டன் ஆய்வில் தெரிய வந்துள்ளது. இலண்டனைச் சேர்ந்த நரம்பியல் விஞ்ஞான அமைப்பு நியூட்ரிஷனல் நியூரோசயின்ஸ், அதன் சார்பில் 44 மாணவர்கள் தெரிவு செய்யப்பட்டனர். 
அவர்களிடம் குறுக்கெழுத்து புதிர்கள் அளிக்கப்பட்டன. அவற்றை நிரப்ப மூளையை கசக்கி யோசித்ததில் பலர் சோர்வடைந்தனர். அவர்களது மூளையை ஆராய்ச்சியாளர்கள் பரிசோதித்தனர். மூளை நரம்புகளின் சுறுசுறுப்புக்கு தேவையான அமினோ அசிட் குறைந்திருந்தது தெரியவந்தது. சோர்வாக இருந்த மாணவர்களுக்கு சூடாக ஒரு கோப்பை தேனீர் தரப்பட்டது. 
பிறகு சோதித்ததில் எல் தேனைன் என்ற அமினோ அசிட் அதிகளவில் சுரந்து, சோர்வு விரைவாக விலகியது உறுதியானது. இந்த எல் தேனைன் அமினோ அசிட் பச்சைத் தேயிலை, தேனீரில் இருக்கும் காபின் ஆகியவற்றிலும் இருக்கிறது. எனினும், சாதாரண தேனீரில் அது உடனடியாக மூளை நரம்புகளை புத்துணர்ச்சி அடையச் செய்வது ஆய்வில் தெரிய வந்தது. 
டென்மார்க்கில் நடந்த மற்றொரு ஆய்வில் 40 வயதுக்கு உட்பட்டவர்களிடம் அசதி, சோர்வு ஆகியவற்றை விரைவாக போக்குவதில் தேனீர் முக்கிய பங்கு வகிப்பதாக தெரிவிக்கப்பட்டது. இது பற்றி இங்கிலாந்து தேயிலை ஆலோசனை குழுவைச் சேர்ந்த டிம் பாண்ட் கூறுகையில், ‘மூளைக்கு புத்துணர்வு அளிப்பதில் தேயிலையின் பங்கு பற்றி ஏற்கனவே பல ஆய்வுகள் தெரிவித்துள்ளன. இந்த புதிய ஆய்வில் அது மேலும் உறுதிப்படுத்தப்பட்டுள்ளது என்றார்.
மனித மூளையால் கட்டுப்படுத்தப்படும்
செயற்கை கரத்தை உருவாக்கி சாதனை
மோட்டார் இயந்திரத்தால் செயற் படுத்தப்படும் வழமையான செய ற்கை கரத்துக்குப் பதிலாக மனித மூளையால் இயங்கும் செயற்கை கரமொன்றை உருவாக்குவதில் அமெ ரிக்க விஞ்ஞானிகள் வெற்றி பெற்று ள்ளனர். கரத்தை இழந்த ஜெஸி சுலிவன் என்பவருக்கே இந்த செயற்கை கரம் பரீட்சார்த்தமாக பொருத்தி ஆய்வு செய்யப்பட்டது.
அவருக்கு முதன் முதலாக 8 ஆண்டுகளுக்கு முன் செயற்கைக் கரம் பொருத்தப்பட்டது. அதன் பின் தொடர்ச்சியாக அக்கரம் மேம்படுத்தப்பட்டு வந்தது. இந்நிலையில் இறுதிக் கட்டமாக செயற்கைக் கரத்தின் கம்பி இணைப்புக்களை அதி நவீன தொழில்நுட்பத்தை பயன்படுத்தி அவன் மார்பு தசைகளுடன் விஞ்ஞானிகள் இணைத்தனர்.
இதன் போது செயற்கைக் கரமா னது மூளையின் சமிக்ஞைகளை மார்பு தசைகளின் ஊடாக பெற்று துல்லியமான அசைவுகளை வெளிப் படுத்துவது கண்டறியப்பட்டது.
இந்த ஆய்வை மேற்கொண்ட அமெரிக்க நோர்த் வெஸ்டர்ன் பல்கலைக்கழகத்தைச் சேர்ந்த விஞ்ஞானிகள், செயற்கை கரங்களை கட்டுப்படுத்துவதில் வெவ்வேறு மூளை செயற்பாடுகள் எவ்வாறு பயன்படுத்தப்படலாம் என்பது தொடர்பில் தற்போது ஆராய்ந்து வருகின்றனர்.
