பிரைம் கிராமின் மைக்றோ பினான்ஸ் நிறுவனம் வாடிக்கையாளர்களுக்கு ரூ. 1000 மில்லியன் கடனுதவி


(எம்.ஐ. நிஸாம்தீன்)
காலாண்டு காலப்பகுதியில் வாடிக்கையாளர்கள் மத்தியில் நன்மதிப்பை பெற்று நம்பிக்கை மிகு உயர் நிறுவனமாக பிரைம் கிராமின் மைக்றோ பினான்ஸ் கம்பனி வளர்ந்து கொண்டிருக்கிறது. 
இக்காலப்பகுதியில் மாத்திரம் தமது உறுப்பினர்களுக்கு ரூ. 1000 மில்லியன் கடன் தொகையை இலகு கடன் அடிப்படையில் வழங்கி சாதனையை ஏற்படுத்தியுள்ளது.
சுமார் 47ஆயிரத்திற்கும் மேற்பட்ட உறுப்பினர்களைக் கொண்ட பிரைம் கிராமின் மைக்றோ பினான்ஸ் நிறுவனம் கடந்த 15 ஆண்டுகளாக சந்தையில் தமது செயற்பாடுகளை சிறப்பாக முன்னெடுத்து வருகின்றது. 
அக்காலப்பகுதியில் பிரைம் லேண்ட் எனும் காணி மற்றும் சொத்துக்களை கொள்வனவு, விற்பனை நடவடிக்கைகளை மேற்கொண்டு வந்தது. கடந்த ஜூலை மாதம் முதல் பிரைம் கிராமின் மைக்றோ பினான்ஸ் கம்பனியாக சந்தையில் அறிமுகமாகியதுடன், மிகக் குறுகிய காலத்தில் மக்களுக்கு கடன் வழங்கும் சிறந்த நிறுவனமாக தன்னை அடையாளப்படுத்திக் கொண்டது.
நாடளாவிய ரீதியில் உள்ள தமது உறுப்பினர்களுக்கு இலகு கடன் வழங்கும் பிரைம் கிராமின் மைக்றோ பினான்ஸ் கம்பனி கடந்த 14ம் திகதி 1000 மில்லியன் கடனை நாடு பூராகவும் உள்ள உறுப்பினர்களுக்கு வழங்கி சந்தையில் புதிய பரிணாமத்தை ஏற்படுத்தியுள்ளது.
நாட்டில் வறுமைக்கோட்டின் கீழ் வாழும் பெண்களுக்கான அமைப்பாக செயற்படும் பிரைம் கிராமின் மைக்றோ பினான்ஸ் கம்பனி அதன் உறுப்பினர்களுக்கு குறைந்த பட்ச கடன் தொகையாக 15ஆயிரம் ரூபாவையும், கூடுதல் தொகையாக ஒரு லட்சத்து 50 ஆயிரம் ரூபாவையும் வழங்கி வருகின்றது.
தமது உறுப்பினர்களுக்கு சிறு கைத்தொழில், விவசாயம், மனைப் பொருளாதாரம், சப்பாத்து தயாரிப்பு, சிறு வியாபாரம் உட்பட மேலும் பல்வேறு கைத்தொழில்களுக்காக பிரைம் கிராமின் மைக்றோ பினான்ஸ் கம்பனி கடன் வசதிகளை வழங்கி வருகின்றது.
நாடளாவிய ரீதியில் உள்ள 48 கிளைகளைக் கொண்டு செயற்படும் பிரைம் கிராமின் மைக்றோ பினான்ஸ் கம்பனி 47,634 உறுப்பினர்களைக் கொண்டுள்ளது. அத்துடன் 2641 மத்திய நிலையங்களும் காணப்படுகின்றன. வடமாகாணம் உட்பட நாட்டின் சகல மாகாணத்திலும் தமது கிளையை வியாபித்துள்ள பிரைம் கிராமின் மைக்றோ பினான்ஸ் கம்பனியில் மொத்தமாக 830 ஊழியர்கள் பணியாற்றுகின்றனர். 
