பூஜாபிட்டிய கிராமிய வீதிகளைபுனரமைக்க 9.5 மில்லியன் ரூபா ஒதுக்கீடு


(பூஜாபிட்டிய தினகரன் நிருபர்)
பூஜாபிட்டிய பிரதேச சபைக்குச் சொந்தமான பிரதேச கிராமிய பாதைகளை புனர்நிர்மாணம் செய்யவும் புதிய பாதைகளை அமைக்கவும் துறைமுகங்கள் மற்றும் பெருந் தெருக்கள் அமைச்சின் மூலம் கிராமிய பாதை அபிவிருத்தி வேலைத் திட்டத்தின் கீழ் 9.5 மில்லியன் ரூபாக்கள் கிடைக்கப்பெற்றுள்ளதாக பூஜாபிட்டிய பிரதேச சபையின் தலைவர் அநுரகுமார மடலுஸ்ஸ தெரிவித்தார்.
இக்கிராமிய வீதி அபிவிருத்தி வேலைத் திட்டத்தின் கீழ் பிரதேச கிராமிய மக்கள் எதிர்நோக்கிவந்த போக்குவரத்து பிரச்சினைக்கு தீர்வு கிடைக்கும் அதேவேளை கிராமிய பொருளாதாரத்தை மேம்படுத்தக்கூடியதாக இருக்குமெனவும் அவர் நம்பிக்கை தெரிவித்தார்.
பிரதேச கிராமிய வீதி அபிவிருத்திட்டத்திற்கு குறித்த கிராம வாசிகளின் பூரண ஒத்துழைப்பை கட்சி பேதமின்றி தொடர்ந்தும் எதிபார்ப்பதாக பிரதேச சபைத் தலைவர் மேலும் வேண்டுகோள் விடுத்தார். (ஐ-ஞ)
