ஸ்பெக்ட்ரம் ஒதுக்கீடு செய்ய புதிய சட்டம் ;மத்திய மந்திரி கபில் சிபல் தகவல்


மத்திய தொலைத்தொடர்புத்துறை மந்திரியாக தனது முதல் 100 நாள் செயல்பாடுகள் குறித்த அறிக்கையை நேற்று முன்தினம் கபில் சிபல் வெளி யிட்டார். பின்னர் அவர் நிருபர்களுக்கு அளித்த பேட்டியில் கூறியதாவது:
ஸ்பெக்ட்ரம் ஒதுக்கீடு செய்வதற்காக, சட்டபூர்வ நிபந்தனைகள் அடங்கிய தேசிய ஸ்பெக்ட்ரம் சட்டம் கொண்டு வரப்படும். இந்த சட்டத்தை உருவாக்கு வதற்காக, ஓய்வுபெற்ற நீதிபதி சிவராஜ் பட்டீல் தலைமையில் ஒரு குழு அமைக் கப்படும். இந்த சட்டத்தை உருவாக்க காலவரையறை எதுவும் நிர்ண யிக்கப்பட வில்லை.
ஸ்பெக்ட்ரம் உறுதி பெற்ற நிறுவனங்கள், ஸ்பெக்ட்ரத்தை எப்படி பயன்படுத்துகின்றன என்று அவ்வப்போது ஆய்வு செய்வது என்று முடிவு செய்துள்ளோம். இந்த பணியை எந்த நிறுவனத்திடம் ஒப்படைப்பது என்று இன்னமும் முடிவு செய்யவில்லை.
தொலைத்தொடர்பு ஒழுங்குமுறை ஆணையத்தின் (டிராய்) சிபாரிசுப்படி இனிமேல், 10 ஆண்டுகளுக்கு ஒருதடவை அனைத்து உறுதிகளையும் புதுப்பிக்க வேண்டும் என்று மாற்ற முடிவு செய்துள்ளோம். உறுதியை புதுப்பிப்பதற்கு 30 மாதங்களுக்கு முன்பே விண்ணப்பிக்க வேண்டும்.
தொலைத்தொடர்பு துறையில் கார்ப்பரேட் நிறுவனங்களுக்கான கொள்கை விதிமுறை களை மேலும் தாராளமயமாக்க முடிவு செய்யப்பட்டுள்ளது. இருப்பினும், ஒவ் வொரு வட்டத்திலும் போட்டியாளர்களின் எண்ணிக்கை 6க்கு குறையாமல் பார்த்துக் கொள்வோம்.
2014ம் ஆண்டுக் குள், 16 கோடி மொபைல் பிராட் பேண்ட் இணைப்புகள் வழங்க இலக்கு நிர்ணயித்துள்ளோம். புதிய தொலைத் தொடர்பு கொள்கை, இந்த ஆண்டு இறுதியில் இறுதி செய்யப்படும்.
இவ்வாறு கபில் சிபல் கூறினார்.
