மன்னாரில் பல பகுதிகள் உணவுத் தட்டுப்பாடு ஏற்படும் அபாயம்


மன்னார்- முசலி வீதி வெள்ளத்தில் மூழ்கியுள்ளதால் அப்பாதையூடான போக்குவரத்து தடைப்பட்டுள்ளதாக முசலிபிரதேச செயலாளர் தெரிவித்துள்ளார்.
இந்நிலை தொடருமானால் அப்பிரதேசங்களில் உணவுத்தட்டுப்பாடு ஏற்படும் எனவும் பிரதேச செயலாளர் மேலும் தெரிவித்தார்.
முசலி பிரதேச செயலகப் பிரிவில் 6,776 குடும்பங்களைச் சேர்ந்த சுமார் 28 ஆயிரம் மக்கள் வசிக்கின்றனர்.
சிலாபத்துறை அரிப்பு பாதையில் 5 அடி உயரத்தில் வெள்ளம் பாய்ந்தோடுகிறது.
இதனால் முசலிக்கான தரைமார்க்கப் போக்குவரத்து துண்டிக்கப்பட்டுள்ளது. இதேவேளை மருதமடு, பிச்சை மா விழு நெடுங்குளம், 4 ஆம் கட்டை, கூளாங்குளம், தம்பன முறிப்பு, வேப்பங்குளம், அரிப்பு போன்ற பிரதேசங்கள் வெள்ளத்தில் மூழ்கியுள்ளன.
இவர்களுக்கு சமைத்த மற்றும் உலருணவுப் உணவு வழங்கப்படுகின்ற போதிலும் வழங்கப்பட்டுள்ளன. எனினும் இந்நிலை தொடர்ந்தால் உணவுத் தட்டுப்பாடு ஏற்படும் எனவும் அஞ்சப்படுகின்றது.

