பிரதமர், சோனியா வீடுகளைமுற்றுகையிட முயற்சி

அன்னா ஹசாரே ஆதரவாளர்கள் கைது
நிலக்கரி ஊழல் தொடர்பாக பிரதமர் மற்றும் சோனியா வீடுகளை முற்றுகையிட முயன்ற அன்னா ஹசாரே ஆதரவாளர்கள் பொலிஸாரால் கைது செய்யப்பட்டு ஒரு மணி நேரத்தில் விடுதலை செய்யப்பட்டனர். இதனால் டில்லியில் பரபரப்பும், பதட்டமும் ஏற்பட்டது.
சமூக ஆர்வலர் அன்னா ஹசாரேயின் ஊழலுக்கு எதிரான இந்தியா இயக்கத்தைச் சேர்ந்த அரவிந்த் கெஜ்ரிவால் உள்ளிட்டோர் நேற்று டில்லி பிரதமர் இல்லம் அமைந்துள்ள ரேஸ்கோர்ஸ் வீதியில் ஆர்ப்பாட்டம் நடத்த முயன்றனர். தொடர்ந்து வீடுகளை முற்றுகையிடவும் முயற்சி மேற்கொண்டனர். இந்த குழுவினரை பொலிஸார் கைது செய்து அப்புறப்படுத்தினர். பின்னர் ஒரு மணி நேரம் கழித்து இவர்கள் விடுவிக்கப்பட்டனர். தொடர்ந்து அரவிந்த் கெஜ்ரிவால் ஜந்தர்மந்தரில் ஆர்ப்பாட்டம் நடத்தி வருகிறார்.
