பாடசாலை பஸ் சேவைஇடைநிறுத்தத்தால் மாணவர் பாதிப்பு


(கரவிட்ட விசேட நிருபர்)
கலவான-தேல சிசுசெரிய பஸ் சேவை இடைநிறுத்தப்பட்டுள்ளதால் மாணவர்கள் போக்குவரத்து வசதியின்றி பாதிப்புக்குள்ளாகியுள்ளனர்.
கலவான, பேபொட்டுவ, கரவிட்ட, யக்தெகிவத்த, நிவித்திகலை ஆகிய பகுதிகளிலிருந்து தேலை வரை பயணித்த பாடசாலை மாணவர்களே போக்குவரத்து வசதியின்றி பாதிப்புக்குள்ளாகியுள்ளதாக தெரிய வருகிறது.
அரசாங்கம் சிசுசெரிய பஸ் சேவைகளை நடத்தும் இ.போ.ச. பஸ் கம்பனிகளுக்கு இச்சேவையினை நடத்துவதற்காக மேலதிக பணம் செலுத்துகின்ற போதும் டிப்போ அதிகாரிகள் தன்னிச்சையாக செயற்பட்டு இப்பிரதேச சிசு செரிய பஸ் சேவையினை இடைநிறுத்தியுள்ளதாகவும் போக்குவரத்து ஆணைக்குழுவினர் இவ்விடயம் குறித்து கவனம் செலுத்தி பஸ் சேவையினை மீண்டும் ஏற்படுத்த வேண்டும் என பெற்றோர் கோரிக்கை விடுகின்றனர்.
