வீதி விபத்துக்களை குறைப்பதற்குவிழிப்புணர்வு நிகழ்ச்சிகள் அவசியம்


வீதி விபத்துக்களினால் மக்கள் காயமடைவதை தவிர்ப்பதற்கான விழிப்புணர்வு வாரத்தை நேற்று (14) முதல் இம்மாதம் 20ம் திகதி வரை கடைப்பிடிக்க வேண்டுமென்று சுகாதார அமைச்சு அறிவித்துள்ளது. வருடாந்தம் இலங்கையில் இரண்டாயிரம் முதல் 2,500 பேர் வரை வீதி விபத்துக்களினால் மரணிக்கிறார்கள் என்று சுகாதார அமைச்சு சேகரித்துள்ள புள்ளிவிபரங்களின் மூலம் தெரியவந்துள்ளது. 
இலங்கையில் நாள் ஒன்றுக்கு 150 வாகன விபத் துக்கள் இடம்பெறுகின்றன. இவ்விதம் வருடமொன்றுக்கு 80 ஆயி ரம் வீதி விபத்துக்கள் இடம் பெறுகின்றன. இந்த 80ஆயிரம் வீதி விபத்துக்களில் 30 ஆயிரம் வீதி விபத்துக்கள் பாரதூரமானவை. நாட்டு மக்களுக்கு வீதி விபத்துக்களினால் ஏற்படக்கூடிய ஆபத் துக்கள் பற்றி விழிப்புணர்வை ஏற்படுத்துவதற்காகவே இந்த வீதி விபத்து தவிர்ப்பு வாரத்தை சுகாதார அமைச்சு ஒழுங்கு செய்தி ருந்தது.
ஒக்டோபர் மாதம் 26ம் திகதியன்று உலகின் வீதி விபத்து தவிர்ப்பு தினம் அனுஷ்டிக்கப்பட்டது. அதனை அடிப்படையாக வைத்தே இந்த வீதி விபத்து தவிர்ப்பு வார விழிப்புணர்வு நிகழ்ச்சிகளை நடத்துவதென்று சுகாதார அமைச்சு தீர்மானித்துள்ளது.
இந்த வீதி விபத்து விழிப்புணர்வு நிகழ்ச்சிகளை நாட்டின் சகல மாவட்டங்களிலும் நடத்துவதற்கு தீர்மானித்திருக்கும் சுகாதார அமைச்சின் அதிகாரிகள் இதனை வெற்றிகரமான முறையில் நடைமுறைப்படுத்துவதற்கு பொலிஸ் வாகனப் போக்குவரத்து பிரி வின் பூரண ஒத்துழைப்பையும் பெற்றுக் கொள்வதற்கு நடவடிக்கை களையும் எடுத்துள்ளது.
வீதி விபத்துகளை தடுப்பது பற்றிய விழிப்புணர்வு நிகழ்ச்சிகளை ஒவ் வொரு பொலிஸ் நிலையங்களிலும் குறைந்தபட்சம் மாதத்திற்கு ஒரு தடவையாவது அந்தந்த பிரதேசத்தின் கிராம சேவக உத்தி யோகத்தரின் ஊடாகவும் அப்பிரதேச சமூக சேவை தலைவர்கள் ஊடாகவும், இளைஞர் மன்ற உறுப்பினர்கள் மற்றும் மகளிர் மன் றத் தலைவிகள் ஊடாகவும் விழிப்புணர்வை நடத்த வேண்டு மென்று பொலிஸ் திணைக்களம் இப்போது தீர்மானித்துள்ளது.
இத்தகைய விழிப்புணர்வு நிகழ்ச்சிகளை நடத்துவதற்கு பாடசாலை ஆசிரிய, ஆசிரியர்களின் ஒத்துழைப்பும் பெறப்படவுள்ளது. இதன் மூலம் பாடசாலைகளில் வாரம் ஒரு தடவை பாடசாலை அதி பர்களின் தலைமையில் நடைபெறும் காலை கூட்டத்தில் வீதி விபத்துக்களை தவிர்ப்பதற்கு எவ்விதம் பாடசாலை பிள்ளைகள் அவதானிப்புடன் இருக்க வேண்டும் என்பதற்கான ஆலோசனை களை ஆசிரியர்களும், சில சந்தர்ப்பங்களில் அப்பிரதேசத்தின் பொலிஸ் பிரிவின் வாகனப்போக்குவரத்து பொலிஸ் அதிகாரியின் ஆலோசனைகளை கேட்பதற்கு மாணவ, மாணவிகளுக்கு வாய்ப்பு பெற்றுக் கொடுக்கப்படும்.
மது போதையிலும், மிதமிஞ்சிய வேகமாகவும் மோட்டார் வாகனங் களையும், மோட்டார் சைக்கிளையும் மற்றும் முச்சக்கர வண்டி களையும் ஓட்டுபவர்களே இத்தகைய கோர வீதி விபத்துக்களுக்கு காரணமாக இருக்கின்ற போதிலும், பாதசாரிகள் மற்றும் துவிச் சக்கர வண்டிகளில் திடீரென்று இருபக்கங்களையும் பார்க்காமல் வீதியை கடக்கும் போதும் அதிகளவிலான வீதி விபத்துக்கள் நடப்பதாக ஒரு பொலிஸ் உயர் அதிகாரி தங்களிடமுள்ள புள்ளி விபரங்களை மேற்கோள் காட்டி கருத்து தெரிவித்திருக்கிறார்.
இப்போது சுகாதார அமைச்சு பொலிஸ் தலைமையகத்தின் அனுசர ணையுடன் வீதி விபத்துக்களை தடுப்பதற்கான ஒரு புதிய திட்ட த்தை தயாரித்து வருகிறது. வீதி விபத்துக்களினால் காயமடைபவர் களுக்கு சிகிச்சை அளிப்பதற்காக சுகாதார அமைச்சு, சுகாதார துறைக்கென ஒதுக்கப்பட்டுள்ள பெரும் பகுதியை செலவிட வேண்டியிருப்பதாகவும், இந்த வீதி விபத்துக்களை கணிசமான அளவு குறைத்துவிட்டால் இந்த வளங்களின் பெரும் பகுதியை மற்ற நோய்களினால் பாதிக்கப்பட்டுள்ள நோயாளிகளை குணப் படுத்துவதற்கு பயன்படுத்த முடியுமென்றும் சுட்டிக்காட்டியுள்ளார்.
பாடசாலை மாணவ, மாணவிகள் பாடசாலைக்கு வரும் போதும் பாட சாலை விட்டு வீடு திரும்பும் போதும் வீதியை கடப்பதற்கு உதவி செய்வதற்காக வாகன போக்குவரத்து கண்காணிப்பாளர்களாக மாணவ, மாணவிகள் நியமிக்கப்படுவதுண்டு. இவர்கள் அதிகாலையிலும், பாடசாலை விடும் நேரத்திலும் இந்த கடமைகளை நெறியாக நிறைவேற்றி அங்குள்ள பொலிஸ் உத்தியோகத்தர்களுக்கு பூரண ஒத்துழைப்பையும் வழங்குகிறார்கள்.
சமீபத்தில் நுகேகொடை பிரதேசத்தில் பாடசாலைகளில் இந்த போக்கு வரத்து கண்காணிப்புப் பணியில் ஈடுபடும் மாணவ, மாணவி களுக்கு விருது வழங்கும் நிகழ்வொன்றும் பாடசாலை அதிபர்கள் மற்றும் பொலிஸ் உயரதிகாரிகள் முன்னிலையில் நடைபெற்றமை ஒரு பாராட்டுக்குரிய விடயமாகும்.
சுமார் 55 அல்லது 60 ஆண்டுகளுக்கு முன்னர் பொலிஸ் போக்கு வரத்து பிரிவினர் ஒவ்வொரு பாடசாலைக்கும் சென்று மாதமொரு தடவை அப்பாடசாலை பிள்ளைகளை வீதியின் இரு மருங்கிலும் நிற்கச் செய்து வீதி விபத்துக்களினால் ஏற்படக்கூடிய ஆபத்துக்களை அவர்கள் செய்து காட்டுவார்கள்.
எவ்விதம் சைக்கிளை கரையோரமாக ஓட்ட வேண்டும், எவ்விதம் விபத்துக்கள் நடக்கின்றன என்பன தொடர்பாக பொலிஸார் கற்றுக் கொடுப்பார்கள். இப்படியான வீதி விபத்துக்களை தவிர்க்கும் செய் முறைகளை பொலிஸார் மீண்டும் பாடசாலைகளில் நடைமுறைப் படுத்தினால், அது மாணவ, மாணவிகளுக்கு பேருதவியாக இருக் கும். அத்துடன் பொலிஸார் வீதி விபத்துக்களை தவிர்ப்பது பற் றிய விவரண படங்களை தயாரித்து பாடசாலைகளில் காண்பிப் பதற்கும் நடவடிக்கைகளை எடுப்பது அவசியமாகும்.
இத்தகைய பாதுகாப்பு நடவடிக்கைகளை மேற்கொண்டால் வீதி விபத் துக்களை கணிசமான அளவிற்கு குறைக்க முடியும்.
