மக்களின் நலன் பேணும்மீள்குடியேற்றம்


இடம்பெயர்ந்த மக்களை மீளக்குடியமர்த்துவது பற்றி எதிரணிக் கட்சிகளும் சில தனியார் அமைப்புக ளும் செய்யும் விமர்சனங்களை அடிக்கடி பத்தி ரிகைகளில் பார்க்க முடிகின்றது. அரசாங்கத்துக்கு எதி ராக எதையாவது சொல்ல வேண்டும் என்பதற்காகச் செய்யும் விமர்சனங்கள் போலவே அவை உள்ளன.
வன்னிப் பிரதேசத்திலிருந்து இடம்பெயர்ந்த மக்களை மீள்குடியேற்றுவது தொடர்பாகவே விமர்சனங்கள் முன் வைக்கப்படுகின்றன. இப்பிரதேசங்கள் இராணுவ நட வடிக்கையின் போது மோசமான பாதிப்புக்கு உள்ளா கியவை. 
வீடுகள் மாத்திரமன்றிப் பாதைகளும் சேத மடைந்துள்ளன. நீர் விநியோகம், மின்சாரம் போன்ற அத்தியாவசிய சேவைகள் அனைத்தும் புதிதாக வழ ங்கப்பட வேண்டியனவாக உள்ளன. மேலும், இப்பகு திகளில் எல்லா இடங்களிலும் பெருந்தொகையாகக் கண்ணிவெடிகள் புதைக்கப்பட்டுள்ளன. இந்த நிலை யில் மக்களை அங்கு அவசரமாகக் குடியமர்த்துவது ஒரு போதும் அவர்களுக்குச் செய்கின்ற சேவையா காது.
மீள்குடியேற்ற விடயத்தில் ஏனோதானோவெனச் செயற் படக் கூடாது. மக்கள் தாங்கள் குடியேறும் இடங்க ளில் நிரந்தரமாக வாழ்வதற்கும் தங்கள் நாளாந்த வாழ் க்கையைச் சிரமங்களின்றி நடத்துவதற்கும் ஏற்ற வகை யில் மீள்குடியேற்றம் செய்வதே அம்மக்களுக்கான உண் மையான சேவையாக இருக்கும். இவ்விதமான மீள் குடியேற்றத்திலேயே அரசாங்கம் நாட்டம் கொண்டி ருப்பதை இடம்பெறும் செயற்பாடுகளிலிருந்து அறி யக் கூடியதாக உள்ளது.
கண்ணிவெடிகளை அகற்றும் நடவடிக்கை தொடர்கின் றது. எந்தெந்தப் பிரதேசங்களில் கண்ணிவெடிகள் முழு மையாக அகற்றப்பட்டுள்ளதாக அறிக்கை கிடைக்கின் றதோ அந்தந்தப் பிரதேசங்களில் மீள்குடியேற்ற நட வடிக்கைகளை அரசாங்கம் ஆரம்பிக்கின்றது.
நிரந்தர வதிவிடங்களில் மக்களை மீள்குடியேற்றுவது அர சாங்கத்தின் நோக்கம். அதற்காக நிரந்தர வீடுகள் அமை த்துக் கொடுக்கப்படுகின்றன. வெளிநாட்டு உதவிகளு டனும் அரசாங்கத்தின் பங்களிப்புடனும் இவ்வீடுகள் நிர் மாணிக்கப்படுகின்றன. 
அவரவருக்குச் சொந்தமான காணிகளிலேயே இவ்வீடுகள் நிர்மாணிக்கப்படுவதால் மீள்குடியேற்ற செயற்பாட்டில் முறைகேடுகள் இடம் பெறுவது தவிர்க்கப்படுகின்றது. பூநகரிப் பிரதேசத்தில் ஆயிரத்துக்கு மேற்பட்ட வீடுகளை நிர்மாணிக்கும் பணி சில தினங்களுக்கு முன் ஆரம்பமாகியதை இங்கு குறிப்பிடலாம். முல்லைத்தீவு மாவட்டத்தில் கண்ணி வெடிகள் அகற்றப்பட்ட பகுதிகளில் ஆறாயிரத்துக்கு மேற்பட்ட வீடுகள் நிர்மாணிக்கப்படுகின்றன.
மீள்குடியேற்றப்படும் மக்களின் நாளாந்த தேவைகளிலும் அரசாங்கம் கூடுதலான கவனம் செலுத்துகின்றது. அங்கு போக்குவரத்துச் சேவைகள் திருப்திகரமாக இல்லாத காரணத்தால் மீள்குடியேறியவர்களுக்குச் சைக்கிள்கள் விநியோகிக்கப்பட்டுள்ளன. 
வீடமைப்பு, சுகாதார சேவை, மின்சார விநியோகம், நீர்ப்பாசனம் போன்றவை தொடர்பான அபிவிருத்தி நடவடிக்கை களை மேற்பார்வை செய்து முன்னெடுப்பதற்காகப் புதிய பாராளுமன்ற உறுப்பினர்கள் குழுவொன்றும் நியமிக்கப்பட்டுள்ளது.
மக்களின் அடிப்படைத் தேவைகளைப் பூர்த்தி செய்யும் வகையிலேயே அரசாங்கத்தின் மீள்குடியேற்றச் செய ற்பாடு உள்ளது. மக்களின் நலன் இதில் முக்கியத்து வம் பெறுகின்றது. வட பகுதி மக்களின் பிரச்சினைகள் டிசம்பர் மாதத்துக்கு முன் தீர்க்கப்படும் என்று ஜனாதி பதி கூறியதற்கமைய மீள்குடியேற்றம் இவ்வருட இறு திக்குள் பூர்த்தியடையும் என நம்பலாம்.
