மஸ்கெலியா நகரில்டெங்கு ஒழிப்பு நடவடிக்கை


(மஸ்கெலியா நிருபர்)
மஸ்கெலியா நகரில் பொலிஸ் நிலைய பொறுப்பதிகாரி மற்றும் அவரது உத்தியோகத்தர்கள் மஸ்கெலியா கிராமசேவையாளர் எஸ். சுரேஸ், பொது சுகாதார அதிகாரி பி. ஏ. பாஸ்கரன் தலைமையில் மஸ்கெலிய நகரில் டெங்கு ஒழிப்பு வேலைதிட்டம் ஒன்றை ஆரம்பித்தனர்.
இவ்வேலைத் திட்டம் மஸ்கெலியா பேருந்து நிலைய வீதியில் ஆரம்பிக்கப்பட்ட போது வடிகால்களில் கழிவு நீர் தேங்கி நிற்பதையும், அதனுடன் நடைபாதையில் கழிவு நீர் செல்லும் வடிகால்களின் மேல் மரப்பலகைகளை வைத்து விற்பனை சாமான்கள் வைத்து விற்பனை செய்வதையும் தடைசெய்து உள்ளனர்.
கழிவு நீர் தேங்கி நிற்கும் இடங்களை அம்பேகமுவ பிரதேச சபையின் நகர சுத்திகரிப்பாளர்களை கொண்டு சுத்தம் செய்ததுடன் பொலித்தீன் தகர டப்பாக்கள், (தெம்பிலி) இளநீர் ஓடுகள் அவற்றை வடிகால்களுக்குள் போடுவதை தடுக்குமாறு கேட்டுகொண்டதுடன் வடிகான்களை சுத்தமாக வைத்திருக்குமாறும் வடிகான்களில் குப்பைகள் போடவேண்டாம் என உபதேசம் செய்தனர்.
இவ்வைபவத்தில் செஞ்சிலுவை சங்கத்தினர், அதிரடி படையினர், கலந்துகொண்டனர். (ஐ - ஞ)
