கவர்ச்சி உடையில் நடிக்க மாட்டேன் என்று சொன்னதில்லை



“விரும்புகிறேன்” படத்தில் அறிமுகமானவர் சினேகா, அறிமுகப் படம் என்பதால் அதில் கொஞ்சம் கவர்ச்சி காட்டி நடித்திருந்தார்.
அதன் பிறகு அவர் குடும்பப் பாங்கான வேடத்தில் தான் நடித்து வந்தார்.
கவர்ச்சியா, நான் மாட்டேன் என்றவர், தற்போது நீச்சலுடையில் நடிக்கப் போகிறாராம். இத்தனை நாளும் எனது உடல் அமைப்புக்கு நீச்சல் உடை செட் ஆகாது என்று கூறி வந்த சினேகாவிடம், ஒரு தெலுங்கு பட இயக்குனர், நீச்சல் உடையில் நடித்தால் மட்டுமே நாயகி வாய்ப்பு என்று கறாராக சொல்லி விட, அதற்கு சம்மதம் தெரிவித்திருக்கிறாராம் சினேகா.
இந்த செய்தி உண்மைதானா என்று தெரிந்துகொள்ள நடிகை சினேகாவை தொடர்புகொண்டு கேட்டோம்.
அதற்கு அவர் அளித்த பதில் இதோ, நான் கடந்த பத்து ஆண்டுகளாக சினிமாவில் நடித்து வருகிறேன். எனக்கென்று ஒரு இமேஜையும் உருவாக்கி வைத்துள்ளேன்.
இதுவரை நான் கவர்ச்சி வேடங்களில் நடித்ததில்லை. குடும்பப் பாங்கான வேடங்களிலேயே நடித்துள்ளேன். குடும்பக் கதையென்றால் கூப்பிடு சினேகாவை என்கிற அளவுக்கு தயாரிப்பாளர்கள் மத்தியில் எனக்கு தனி ஒரு இடம் இருந்தது. 
இருந்தாலும் நீச்சல் உடையில் அறவே நடிக்க மாட்டேன் என்று நான் சொன்னது கிடையாது. எனக்கு கதை தான் முக்கியம். கதையில் நீச்சல் உடை கட்டாயம் தேவை என்ற நிலை ஏற்பட்டால் அப்படி நடிப்பேன் என்றார்.
