கிளிநொச்சியில் இன்னிசை வழிபாடு

ன்னி மறை மாவட்ட அமெரிக்கன் சிலோன் மிஷன் திருச்சபையின் வருடாந்த இறைவருகை இன்னிசை வழிபாடு எதிர்வரும் 03 ஆம் திகதி சனிக்கிழமை காலை 9 மணிக்கு கிளிநொச்சி மத்திய கல்லூரி மண்டபத்தில் மறை மாவட்டத் தலைவர் அருட்திரு. டி. எஸ். குகனேஸ்வரன் தலைமையில் நடைபெறும்.
இந்நிகழ்வில் பிரதம அதிதியாக கிளிநொச்சி மாவட்ட அரசாங்க அதிபர் திருமதி ரூபவதி கேதீஸ்வரன் கலந்து சிறப்பிக்கவுள்ளார். சிறப்பு அதிதியாக திருச்சபைத் தலைவர் அருட்திரு அ. ஜெயக்குமாரன் கலந்து சிறப்பிப்பார். இந் நாளின் இறை செய்தியினை அருட் கலாநிதி எஸ். ஜெயநேசன் பகிரவுள்ளார்.
இவ் வழிபாட்டில் மன்னார், முல்லைத்தீவு, வவுனியா, கிளிநொச்சி பகுதிகளில் இருக்கும் மிஷன் திருச்சபைகளின் 20 திருச்சபைகள் பங்குபற்றி பாடல்கள் கலை நிகழ்வுகளுக்கூடாக இந்நாளை சிறப்பிக்கவுள்ளார்கள் என மறை மாவட்ட செயலாளர் அருட்திரு டி. எஸ். மதியாபரணம் தெரிவித்தார். (ஸ)
