குடியரசுத் தலைவர் தேர்தலில்போட்டியிடப் போவதில்லை

அப்துல் கலாம் அறிவிப்பு
ஐக்கிய முற்போக்குக் கூட்டணியின் குடியரசுத் தலைவர் வேட்பாளரான பிரணாப் முகர்ஜியை எதிர்த்து தாம் போட் டியிடப் போவதில்லை என முன்னாள் குடியரசுத் தலைவர் ஏ. பி. ஜே. அப்துல் கலாம் அறிவித்தார். இது தொடர்பாக அவர் விடுத்திருக்கும் அறிக்கையில் கூறப்பட்டுள்ளதாவது :-
நாட்டில் நிலவும் இப்போதைய அரசியல் நிலைவரம், குடியரசுத் தலைவர் தேர்தலின் ஒட்டுமொத்தத் தன்மை ஆகியவற்றைப் பரிசீலித்து நான், இந்த முடிவை எடுத்திருக்கிறேன். இன்னொரு முறை குடியரசுத் தலைவர் ஆக வேண்டும் என்று நான் விரும்பாவிட்டாலும், குடியரசுத் தலைவர் தேர்தலில் போட்டியிட வேண்டும் என நான் ஆசைப்படாவிட்டா லும், மம்தா பானர்ஜி உள்ளிட்ட சில அரசியல் தலைவர்கள் என்னை வேட் பாளராக்க விரும்பினர். இந்திய மக்களும் அவ்வாறே விரும்பினர். இது என் மீதான அவர்களின் அன்பையும் பற்றையும் காட்டுவதாக உள்ளது. இந்த ஆதரவின் மூலம் நான் நெகிழ்ந்து போனேன்.
அவர்களது விருப்பத்தை நான் மதிக்கிறேன். அவர்கள் என் மீது வைத்திருக்கும் நம்பிக்கைக்கு நான் நன்றி தெரிவித்துக்கொள்கிறேன். இப்போதைய அரசியல் நிலைவரம், குடியரசுத் தலைவர் தேர்தலின் ஒட்டுமொத்தத் தன்மை ஆகியவற்றை நான் பரிசீலித்துப் பார்த்தேன். அதன் பிறகு 2012 குடியரசுத் தலைவர் தேர்தலில் போட்டியிடப் போவதில்லை என முடிவெடுத்தேன். இவ்வாறு அப்துல் கலாம் தனது அறிக்கையில் தெரிவித்துள்ளார்.
