சேலம் பஸ் விபத்தில் 9 பேர் பலி


சேலம் புதிய பஸ் நிலையத்தில் இருந்து பயணிகளை ஏற்றிக்கொண்டு நேற்று இரவு 10.15 மணியளவில் ஒரு தனியார் பஸ் தர்மபுரி நோக்கிச் சென்றது. பண்ணப்பட்டி என்ற ஊருக்கு அருகே சர்விஸ் ரோட்டில் சென்ற போது, எதிரே பெங்களூரில் இருந்து கேரள மாநிலம் கொச்சி நோக்கி ஒரு ஆம்னி பஸ் வந்து கொண்டிருந்தது. 
அந்த நேரத்தில் ராஜேந்திரன் என்பவர் மொபட்டில் பிரிவு ரோட்டில் இருந்து அதிவேகமாக மெயின் ரோட்டிற்கு வந்தார்.
தைப் பார்த்த ஆம்னி பஸ் டிரைவர் அவர் மீது மோதாமல் இருக்க பஸ்சை இடதுபுறமாகத் திருப்பினார். பஸ் கட்டுப்பாட்டை இழந்து தடுப்பு சுவரை உடைத்துக்கொண்ட சர்விஸ் ரோட்டில் வந்து கொண்டிருந்த தனியார் பஸ் மீது நேருக்கு நேர் பயங்கரமாக மோதியது. 
தனியார் பஸ்சின் முன் பகுதி நொறுங்கியது. 2 பஸ்களின் முன்பகுதியும் ஒன்றுடன் ஒன்று சிக்கிக் கொண்டது. இந்தப் பயங்கரவிபத்தில் 2 பஸ்களிலும் பயணம் செய்த 9 பேர் சம்பவ இடத்திலேயே உடல் நசுங்கி பலியானார்கள்.
30க்கும் மேற்பட்டவர்கள் படுகாயம் அடைந்தனர். இடிபாடுகளில் சிககி கிடந்த 9 உடல்களையும் பொலிஸார் மீட்டனர். 
படுகாயம் அடைந்தவர்களை சேலம், தர்மபுரி, அரசு ஆஸ்பத்திரிகள், மற்றும் தனியார் ஆஸ்பத்திரிகளில் சேர்த்தனர். விபத்தில் இறந்த 9 பேரில் 8 பேரின் அடையாளம் தெரியவந்துள்ளது.
