எதிர்கால சிறார்களின் முன்னேற்றத்துக்கு அர்ப்பணிப்புடன்சேவையாற்றும் ஆசிரியர்கள், அதிபர்கள் பாராட்டப்பட வேண்டும்

- மத்திய மாகாண அமைச்சர் சுனில் அமரதுங்க
பாத்ததும்பறை விசேட நிருபர்
எதிர்காலச் சிறார்களின் முன்னேற்றத்துக்கு தமது ஆளுமையை முழுமையாக அர்ப்பணிக்கும் ஆசிரியர்கள், அதிபர்கள் பாராட்டப்பட வேண்டும்.
அவ்வாறான சிறுவர்களை உருவாக்குவதன் மூலமே ஜனாதிபதி மஹிந்த ராஜபக்ஷவின் ‘மஹிந்த சிந்தனையின் ஆசியாவில் ஆச்சரியமிக்க தேசமாக்கும் நன்னோக்கை நனவாக்க முடியும். 
இதற்காகவே ஜனாதிபதி மஹிந்த ராஜபக்ஷ ஆசிரியர்களையும், அதிபர்களையும் கெளரவித்து ஆளுமைமிக்க சிறுவர்களை உருவாக்கும் பணியை மேற்கொண்டு வருகின்றார். 
இவ்வாறு கடந்த உலக ஆசிரியர் தினத்தை முன்னிட்டு அலரி மாளிகையில் கெளரவிக்கப்பட்ட பாத்ததும்பறை யட்டிராவன மகா வித்தியாலய அதிபர் திருமதி கே.எச்.எம். ஜயரத்ன அவ்வித்தியாலயத்தில் இடம்பெற்ற பாராட்டு வைபவத்திற்கு பிரதம அதிதியாகக் கலந்து கொண்ட மத்திய மாகாண சுகாதார, சுதேச வைத்திய அமைச்சர் சுனில் அமரதுங்க மேற்கண்டவாறு தெரிவித்தார்.
அமைச்சர் தொடர்ந்து கருத்துத் தெரிவிக்கையில் மாணவர்களின் கைகளிலேயே எதிர்கால சுபீட்சம் தங்கியுள்ளது. நாட்டுக்கேற்ற நல்ல சமுதாயத்தை உருவாக்கும் பொறுப்பை ஏற்றுக் கொள்ளக்கூடிய சிறுவர்களின் ஆளுமையை வளர்க்கும் பணி ஆசிரியர்களுக்கே உரியது. அவ்வாறு முன்னுதாரணமாக திகழும் ஆசிரியர்களை பாராட்டுவது மிகப் பொருத்தமாகும்.
இந்நிகழ்வின் போது சிறந்த ஆசிரியருக்கான விருது பெற்ற வித்தியாலய அதிபருக்கு பாராட்டுப் பத்திரங்களும் பரிசுகளும் மாணவர்கள், ஆசிரியர்கள் பிரதேச மக்கள், ஆகியோரால் வழங்கப்பட்டன. (ஐ-ஞ)
