அளுத்மாவத்தை ஸ்ரீ ஆனந்த ஐயப்ப தேவஸ்தானம்


கொழும்பு அளுத்மாவத்தையில் உள்ள ஆனந்த ஐயப்ப தேவஸ்தானம் பத்மஸ்ரீ கே.ஜே. ஜேசுதாஸினால் அடிக்கல் நாட்டப்பட்டு அமைக்கப்பட்டு 2002.07.15 ஆம் திகதி சபரிமலை, தலைமை தந்திரியும் மேல் சாந்திகளாலும் தாந்திரிக முறைப்படி மகா கும்பாபிஷேகம் நடத்தப்பட்டது.
அதைத் தொடர்ந்து ஒவ்வொரு வருடமும், சபரிமலை தலைமை தந்திரி பத்மஸ்ரீ கண்டரு மகேஸ்வரர் தலைமையில், வருஷாபிஷேகம் நடைபெற்று வருகிறது, இந்த ஆலயம், இந்தியா கேரளாவில் அமைந்திருக்கும். சபரிமலை ஐயப்ப சுவாமி, ஆலயத் தோற்றத்தை போன்று அமைந்துள்ளது. 
ஐயப்ப விரதமாலை அணிந்து, இந்தியாவுக்கு, போக முடியாத ஐயப்ப பக்தர்கள் இவ்வாலயத்தில் இருமுடி கட்டி சத்தியமான பொன்னு 18ம் படி ஏறி, நெய் அபிஷேகம் செய்து, தனது விரதத்தை பூர்த்தி செய்து கொள்ளலாம். இது ஐயப்ப பக்தர்களுக்கு கிடைத்த பெரிய வரப் பிரசாதமாகும். ஒவ்வொரு வருடமும் ஆயிரத்திற்கும் மேற்பட்ட பக்தர்கள். இங்கு படி ஏறி விரதத்தை பூர்த்தி செய்து கொள்கிறார்கள்.
அதைத் தவிர ஒவ்வெரு நாளும் கணபதிஹேமம் ஐயப்பனுக்கு அபிஷேகம் என்பன நடைபெறுகின்றன. மாத, வார கடைசி ஞாயிற்றுக் கிழமை ஐயப்பனின், காவல் தெய்வங்களான கருப்பன்ன சுவாமிக்கும், விஷேட அபிஷேக அலங்கார பூஜை நடைபெறும். குல தெய்வமாக வழிபடுபவர்களுக்கு இந்த பூஜை மிக முக்கியமானதாக அமைந்துள்ளது. 
ஒவ்வெரு மாதமும், ஆயில்ய நட்சத்திரத்தில், நாகராஜ பிரபுக்கு விசேட அபிஷேக அலங்கார பூஜை நடைபெறும், இந்த பூஜையைத் தொடர்ந்து செய்து வந்தால், மாங்கல்ய தோஷம் நாகதோஷம், தீராத நோய்கள் என்பன நீங்கப் பெற்று நல்ல பலன்கள் கிடைக்கும்.
