பெண்களுக்கு தேனீ வளர்ப்பு பயிற்சிசுயதொழில் வாய்ப்பு அளிக்க ஏற்பாடு

வரகாபொல தினகரன் நிருபர்
திவிநெகும திட்டத்தின் கீழ் கேகாலை மாவட்டத்தில் உள்ள மகளிருக்கான சுயதொழில் வாய்ப்பை ஏற்படுத்திக் கொடுக்கும் வகையில், தேனீ வளர்ப்பு தொடர்பான பயிற்சி வழங்கப்படுகிறது. கேகாலை, ரந்தெனிய, கிரிவடுன்ன ஆகிய பகுதிகளில் உள்ள பெண்களுக்கு இப்பயிற்சியை வழங்க, நடவடிக்கை எடுக்கப்பட்டுள்ளது. 
ஒருநாள் பிரயோக பயிற்சி திட்டத்தின் கீழ் முதல் கட்டமாக, 40 பெண்களுக்கு தேனீ வளர்ப்பு தொடர்பான பயிற்சியளிக்கப்படுகிறது. கேகாலை மாவட்டம், தேனீ வளர்ப்பிற்கு உகந்த சுவாத்தியமிக்க பிரதேசமாக காணப்படுகிறது. தேனீ வளர்ப்பு கிராமங்களை உருவாக்கி, அதனூடாக 10 கிராமங்களை ஒன்றிணைத்து, இத்திட்டம் முன்னெடுக்கப்படவுள்ளது. 
இதனூடாக, மாதாந்தம் 50 ஆயிரம் ரூபா வருமானத்தை ஈட்ட முடியுமென, தெரிவிக்கப்படுகிறது. விவசாய திணைக்களமும், கேகாலை சுற்றாடல் அதிகார சபையும், ரந்தெனிய விவசாய அமைப்பும் இணைந்து இத்திட்டத்தை முன்னெடுக்கவுள்ளது. கேகாலை மாவட்டம் முழுவதும் இத்திட்டத்தை பரவலாக்கி தேனீ வளர்ப்பு மூலம் கூடுதலான வருமானத்தை பெண்களுக்கு ஈட்டுவதற்கான வாய்ப்பு ஏற்படுத்திக் கொடுக்கப்படவுள்ளது. 
