தூக்குத் தண்டனை கைதிகள் மூவரும் நிரபராதிகள்

ராஜீவ் காந்தி கொலை வழக்கில் தூக்குத் தண்டனை பெற்றுள்ள மூவரும் நிரபராதிகள் என மூத்த வழக்குரைஞர் ராம் ஜேட்மலானி தெரிவித்தார்.
முன்னாள் பிரதமர் ராஜீவ் காந்தியின் கொலை வழக்கில் தூக்குத் தண்டனை பெற்று வேலூர் மத்திய சிறையில் அடைக்கப்பட்டுள்ள முருகன், சாந்தன், பேரறிவாளன் ஆகிய மூன்று பேரையும், மூத்த வழக்குரைஞரான ராம் ஜேட்மலானி சனிக்கிழமை சந்தித்துப் பேசினார். அப்போது அவருடன் ம.தி.மு. க பொதுச் செயலாளர் வைகோவும் இருந்தார்.
கைதிகள் மூவருடனும் சுமார் 10 நிமிடம் பேசிய பிறகு செய்தியாளர்களிடம் ராம் ஜேட்மலானி கூறியது; தண்டனைக் கைதிகள் மூவருக்கும் என்னைத் தெரியாது. அவர்கள் யாருக்காவது நன்றி சொல்ல வேண்டுமெனில் அதை வைகோவுக்குத் தான் சொல்ல வேண்டும். அவர்களிடம் உரையாடும்போது, மூவரும் நிரபராதிகள் என்பதை அவர்களின் வாயால் சொல்ல வேண்டும் என எதிர்பார்த்தேன். அவர்களின் பேச்சில் இருந்து மூவரும் நிரபராதிகள் என்பதை எனது அனுபவத்தின் மூலம் உணர்ந்தேன். 
அவர்களுடன் என்ன பேசினேன் என்பதை எனது தொழில் தர்மத்தின்படி வெளியில் சொல்ல இயலாது என்றார் ராம் ஜேட்மலானி.
திகார் சிறையில் உள்ள கனிமொழி குறித்து செய்தியாளர்கள் கேள்வி எழுப்பியதும், ‘நீங்கள் ஏன் அவரைப் பற்றி கவலைப்படுகிaர்கள்? அவரை ஏன் சிறையில் வைத்திருக்கிறார்கள் என்று தெரியவில்லை’ என்றார்.
வைகோ
மூவரின் தூக்குத் தண்டனையை ரத்து செய்யக் கோரும் வழக்கில் ராம் ஜேட்மலானி வாதாடி வருகிறார். அவர் வேறொரு நிகழ்ச்சிக்கு வேலூர் வருவதை அறிந்தேன். 
இதையடுத்து 3 தூக்கு தண்டனை கைதிகளையும் சந்தித்தால் நலமாக இருக்கும் என அவரிடம் கேட்டுக் கொண்டேன். 
அதை ஏற்று சிறையில் உள்ள கைதிகள் மூவரையும் சந்தித்தார். மூவரின் தூக்குத் தண்டனை ரத்து செய்யப்படும் என்ற நம்பிக்கையுடன் இருக்கிறேன்’ என்றார் வைகோ.
முன்னதாக 11 ஆண்டுகள் நிலுவையில் இருந்த இவர்கள் 3 பேரின் கருணை மனுவையும் குடியரசுத் தலைவர் கடந்த ஆகஸ்ட் மாதம் நிராகரித்தார். இதையடுத்து இம் மூவருக்கும் செப்டம்பர் 9ம் திகதி தூக்குத் தண்டனையை நிறைவேற்று வதற்காக ஆயத்தப் பணிகளை சிறை நிர்வாகம் மேற்கொண்டது. இவர்களின் தூக்குத் தண்டனையை நிறுத்தி வைக்கக் கோர் சென்னை உயர் நீதிமன்றத்தில் தொடரப்பட்ட வழக்கில் மனுதாரர்கள் சார்பில் மூத்த வழக்குரைஞர் ராம் ஜேட்மலானி ஆஜராகி வாதிட்டார்.
அவரது வாதத்தை கேட்ட நீதிமன்றம், தூக்குத் தண்டனையை 8 வார காலத்திற்கு நிறுத்தி வைக்குமாறு இடைக்கால தடை விதித்தது.இந்நிலையில், வேலூரில் இரு தினங்கள் நடைபெறும் iரடி சாய்பாபா பக்தர்களின் அகில இந்திய மாநாட்டில் பங்கேற்க வருகை தந்த ராம் ஜேட்மலானியை, வேலூர் மத்திய சிறைக்கு மதிமுக பொதுச் செயலாளர் வைகோ அழைத்து வந்தார்.
