அல்லாஹ்வின் அத்தாட்சிகள்

ல்லாஹ¤த்தஆலா திருமறையில் கூறுகின்ற போது; அல்லாஹ் எத்தகையவன் என்றால் வானங்களையும் பூமியையும் இவை இரண்டிற்கு மத்தியில் உள்ளவைகளையும் ஆறு நாட்களில் அவன் படைத்தான். பின்னர் (தன் கண்ணியத்திற்குத் தக்கவாறும் மகத்துவதத்திற்குறியவாறும் அர்ஷின் மீதிருப்பது எவ்வாறு தகுமோ அவ்வாறே) அர்ஷின் மீது உயர்ந்து விட்டான். அவனைத் தவிர உங்களுக்கு பாதுகாவலனோ அல்லது பரிந்து பேசுபவனோ (வேறு ஒருவரும்) இல்லை (இதனை) நீங்கள் சிந்திக்க மாட்டீர்களா?” (32:4)
இத்திருமறை வசனத்தில் அல்லாஹ் வானங்களையும் அவைகளிற்குள்ளவற்றையும் படைத்தது அவனேதான் என்பதையும் அர்ஷின் மீது உயர்ந்து விட்டான் என்பதையும் இத்திருமறை வசனம்தெளிவாக உணர்த்துகின்றது.
இவை அனைத்தையும் அல்லாஹ் கூறிவிட்டு மீண்டும்கூறுகின்றான்; இத்திருமறையில் கூறுகின்றவற்றை நீங்கள் சிந்திக்க மாட்டீர்களா என்று நிராகரிப்பாளர்களைப் பார்த்து கேட்கின்றான். அவனுடைய வல்லமைகள், அத்தாட்சிகள் இன்னும் அவனுடைய படைப்பினங்களை பொய்ப்பித்துக் கொண்டிருந்தார்களே அத்தகையோர்களுக்கு ஓர் அத்தாட்சிப் பத்திரமாக இத்திருமறை வசனத்தை அவன் இறக்கி இருக்கின்றான்.
அல்குர்ஆனில் ஏழு வானங்கள் மற்றும் ஏழு பூமிகளை நாம் தட்டையாகப் படைத்துள்ளோம் என்கின்ற வசனங்களைப் போல் பல இடங்களில் அல்லாஹ் கூறிக்காட்டுகின்றான். அதேபோல் அடி வானத்தை நாம் நட்சத்திரங்களைக் அழகுக்காக வேண்டியும் ஷைதான்களுக்கு எரிகற்களாகவும் படைத்துள்ளோம் எனவும் கூறிக்காட்டுகின்றான். அல்லாஹ் அரிஷின் மீது உயர்ந்துவிட்டான் என்கின்ற விடயம் தெளிவாக அறியப்பட்ட ஒரு விடயமாகும். ஏனெனில் இவை பற்றி அல் குர்ஆனில் தெளிவாக பல இடங்களில் கூறப்பட்ட ஒரு விடயமாகும். அதேபோன்று இதனை நாம் நம்புவது கட்டாயக் கடமையாகுமா? என்று கேட்பதும் இவை எப்படி என்பது அறியப்படாத ஒரு விடயமாகும் காரணம் அல்குர்ஆன், அல்ஹதீஸ் இதைப்பற்றி எதனையும் கூற வில்லை எப்படி என அது குறித்து கேள்வி கேட்பது சுன்னாவிற்கு முரணான பித்அத் ஆகும்.
பெரோஜ் எம். பஸ்மீர்
நற்பிட்டிமுனை
