தேசிய நல்லிணக்கம் குறித்து வாய்கிழிய பேசுவதில் அர்த்தம் இல்லை: விஜிதஹேரத் எம்.பி


தேசிய நல்லிணக்கம் என வாய்கிழிய பேசிக்கொண்டிருப்பதில் அர்த்தம் கிடையாது. யுத்தத்தால் அகதிகளாக்கப்பட்டுள்ள அப்பாவி தமிழ் மக்களை உரிய வழியில் மீள்குடியமர்த்தி அவர்களை சுதந்திரமாக வாழவைப்பதன் மூலமே நல்லிணக்கத்தையும் தேசிய ஒற்றுமையையும் ஏற்படுத்த முடியும் என்று ஜனநாயக தேசிய கூட்டணி எம்.பி.யான விஜிதஹேரத் சபையில் இன்று வலியுறுத்தியுள்ளார்.
பாராளுமன்றத்தில் இன்று வியாழக்கிழமை இடம்பெற்ற மீள்குடியேற்றம், பொது நிர்வாக உள்நாட்டு அலுவல்கள் அமைச்சுக்கள் மீதான குழுநிலை விவாதத்தில் கலந்துக்கொண்டு பேசுகையிலேயே அவர் மேற்கண்டவாறு தெரிவித்தார். 
தேசிய நல்லிணக்கம் குறித்து வாய்கிழிய பேசிக்கொண்டிருப்பதால் சுதந்திரம் கிடையாது மீள்குடியேற்றம் நிறைவடைந்திருப்பதாக அரசாங்கம் சர்வதேசத்துக்கு அறிக்கைகளை தயாரித்து கொடுக்க முடியும். ஆனால் உண்மையான மீள்குடியேற்றம் இடம்பெறவே இல்லை.
முகாம்களில் இருந்த குடும்பங்கள் தற்போது காடுகளுக்குள் கூடாரங்களில் கொண்டு விடப்பட்டுள்ளனர். அவ்வாறு விடப்பட்டுள்ளவர்களது தொழில், வாழ்வாதாரம், அடிப்படை வசதிகள், சுகாதார வசதிகள் எதுவும் இல்லாத நிலையிலேயே இந்த மீள் குடியேற்றம் இடம்பெற்று வருகின்றது என்றார்.

