மு. க. அழகிரி மனைவி, மகனுக்கு அழைப்பாணை


தயா பொறியியல் கல்லூரி நில ஆக்கிரமிப்பு விவகாரம் தொடர்பாக மத்திய மந்திரி மு.க. அழகிரி, அவரது மனைவி, மகனுக்கு 4ந் திகதி ஆஜராக சுலெக்டர் சகாயம் அழைப்பாணை அனுப்பினார்.
மதுரை மாவட்டம் திருமங்கலம் அருகில் உள்ள சிவரக்கோட்டை பகுதியில் தயா பொறியியல் கல்லூரி கட்டப்பட்டுள் ளது. இந்த கல்லூரி மத்திய இரசாயனம் மற்றும் உரத்துறை மந்திரி மு. க. அழகிரி குடும்பத்தினருக்கு சொந்தமானது.
இந்த கல்லூரியின் ஒரு பகுதி அங்குள்ள கண்மாய் மற்றும் நீர்பிடிப்பு கால்வாயை ஆக்கிரமித்து கட்டியிருப்பதாக அந்த பகுதியை சேர்ந்த விவசாய சங்க செய லாளர் இராமலிங்கம் என்பவர் புகார் மனு கொடுத்திருந்தார். அந்த மனுவின் மீது விசாரணைக்காக மத்திய மந்திரி மு. க அழகிரி அவரது மனைவி காந்தி அழகிரி, மகன் தயாநிதி ஆகியோரை ஆஜர் ஆகும்படி மதுரை மாவட்ட கலெக்டர் சகாயம் ஏற்கனவே அழைப் பாணை அனுப்பி இருந்தார். 
அதை எதிர்த்து மத்திய மந்திரி சார்பில் மேல் நீதிமன்றத்தில் மனு செய்யப்பட்டது. அந்த மனுவை விசாரித்த நீதிபதி அந்த அழைப்பாணையை ரத்து செய்தார். இதற்கிடையில் மாவட்ட கலெக்டர் சகாயம் இந்த புகார் தொடர் பான விசாரணைக்கு மு.க. அழகிரி, அவரது மனைவி காந்தி அழகிரி, மகன் தயாநிதி ஆகியோரை வருகிற 4ந் திகதி ஆஜராகும்படி அழைப்பாணை அனுப்பியிருக்கிறார்.
