Call Girls ஆபத்தானவர்களாகவும் இருக்கக் கூடும்: எச்சரிக்கையாய் இருங்கள்..!



இந்திக. வயது 26.
பதுளை பகுதியைச் சேர்ந்த இந்திக கொழும்பில் தனியார் நிறுவனம் ஒன்றில் தொழில்புரிந்து வருகிறார். கல்கிசையில் உள்ள வீடொன்றில் தனியான அறையை வாடகைக்கு எடுத்து தங்கியிருந்து தொழில் புரிகிறார்.இணையத் தேடல் தொடர்பில் ஆர்வமுள்ள அவர் அண்மையில் பாரிய பிரச்சினையொன்றை எதிர்நோக்கியிருந்தார்.
இந்தச் சம்பவம் பலருக்கும் உதாரணமாகும்.
ஆம்! கடந்த மாத முதல் வாரத்தில் ஒருநாள் தனது மடிக்கணனியில் கொழும்பு விடுதிகளைப் பற்றிய தேடலில் ஈடுபட்டிருந்தார் இந்திக. அப்போது தற்செயலாக பொப்-அப் பொக்ஸ் ஒன்று திரையில் தோன்றியுள்ளது. அதில் ஆபாசத் தோற்றமுடைய ஒரு பெண் முத்தம் கொடுப்பது போன்ற படத்துடன் தகவல் ஒன்று தரப்பட்டிருந்தது.
Pretty Call girls in Colombo &ndash; Log on to &hellip; என இணையத்தளத்தின் முகவரி குறிப்பிடப்பட்டிருந்தது.
கோல் கர்ள்ஸ் என்றால் என்னவென்று தெரியாத இந்திக அங்கு குறிப்பிடப்பட்டிருந்த இணையத்தள முகவரிக்கு தனது கவனத்தைத் திருப்பினார். ஆபாச பெண்களின் அழகிய தோற்றங்களை உள்ளடக்கியிருந்தது அந்த இணையத்தளம். பாலியல் கதைகள், படங்கள், காணொளிகள் என அனைத்துமே இந்திகவை திசை திருப்புபவையாக அமைந்திருந்தன.
பாலியலில் அதிக நாட்டம் கொண்ட இந்திக அந்த இணையத்தளத்தில் முழுமையாக மூழ்கினார். அங்கே 
என்ற உபதலைப்புக்குக் கீழ் காணப்பட்ட பெண்களின் படங்களைக் கண்டு அவர் ஆச்சரியமடைந்தார். ஏனென்றால் இளம் பெண்கள் சிலரின் புகைப்படங்களுக்குக் கீழ் அவர்களுடைய தொடர்பு இலக்கமும் தரப்பட்டிருந்தது.
இந்திகவுக்கு உடனடியாக உதித்த எண்ணம் அந்த தொலைபேசி இலக்கங்களில் ஒன்றுக்கு அழைப்பினை ஏற்படுத்த வேண்டும் என்பதுதான். தனது எண்ணத்தின்படியே அழைப்பினை ஏற்படுத்திய அவருக்கு ஆனந்த அதிர்ச்சி காத்திருந்தது.
தம்மிடம் 19 வயதுக்கும் 27 வயதுக்கும் இடைப்பட்ட பெண்கள்இருப்பதாக மறுபுறத்தில் பெண் குரல் பதில் கிடைத்தது. தொலைபேசியில் உரையாடிய பெண் சில விதிமுறைகளை இந்திகவுக்குக் கூறியிருக்கிறார்.
பெண் ஒருவரை எங்கு வேண்டுமானாலும் அழைத்துச் செல்லலாம். ஆனால் குறிப்பிட்ட இடத்துக்கு குறிப்பிட்ட நேரத்துக்குள் மீண்டும் செல்வதற்கு அனுமதிக்க வேண்டும். ஒரு மணிநேரத்துக்கு 5 ஆயிரம் ரூபா அறவிடப்படும். பெண்ணை அழைத்துச் செல்லும்போதே பணத்தைக் கொடுத்து விட வேண்டும். இரகசியம் பேணப்படுதல் அவசியம். அத்துடன் அழைத்துச் செல்லும் பெண்ணுக்கு அவசியமற்ற தொந்தரவுகளை வழங்கக் கூடாது. ஏதும் தவறு நேரும் பட்சத்தில் எல்லா இடங்களிலும் உள்ள முகவர்கள் உடனடியாக நடவடிக்கை எடுப்பார்கள். இவைதான் விதிமுறைகள்.
எதையும் யோசிக்காமல் சட்டென முடிவு செய்த இந்திக அன்றிரவு பெண் ஒருவருடன் நேரத்தைக் கழிப்பதென தீர்மானித்தார்.
இரவு 8 மணி. பம்பலப்பிட்டி சந்திக்கு வருமாறு இந்திகவுக்கு அழைப்பு வந்தது. இந்திகவும் ஆர்வ மேலீட்டில் அங்கு சென்று காத்திருந்தார். 


சுமார் 15 நிமிடங்களின் பின்னர் குறிப்பிட்ட தொலைபேசி இலக்கத்துக்கு அழைப்பினை ஏற்படுத்தியிருக்கிறார். சரியாக 8.40 மணிக்கு கொள்ளுப்பிட்டியில் அமைந்துள்ள இரவு விடுதிக்கு முன்னால் வருமாறு மறுபுறம் பதில் வந்தது.
இந்தத் தடவை மறுபுறத்தில் பேசிய நபர் ஓர் ஆண். இந்திகவின் அடையாளம், உடையின் நிறம் என்பவற்றை அந்த ஆண்குரல் உறுதிப்படுத்திக்கொண்டது.
அந்த நபர் குறிப்பிட்ட இடத்துக்கு வந்து காத்திருந்தபோது சரியாக 9 மணிக்கு சிவப்பு நிற கார் ஒன்று இந்திகவுக்கு அருகில் வந்து நின்றது. முன் இருக்கையில் ஆண்கள் இருவர் அமர்ந்திருந்தனர். ஒருவர் வாகனத்தின் ஜன்னலை சிறிது தாழ்த்திவிட்டு &ldquo;இங்கே மூன்று பெண்கள் இருக்கிறார்கள். உனக்கு யார் வேண்டும் என்று பார்&rdquo; என சிங்கள மொழியில் கேட்டிருக்கிறார்.
இந்திகவும் அவர்களில் அழகிய பெண்ணைக் காட்டினார்.
மணித்தியாலத்துக்கு 5 ஆயிரம். இரண்டு மணிநேரம் என்றால் 7 ஆயிரத்து 500 ரூபா. இதே இடத்தில் அல்லது பம்பலப்பிட்டியில் இவரை மீண்டும் இறக்கிவிட்டால் போதும் என அந்த நபர் கூறியதுடன் பணத்தையும் பெற்றுக்கொண்டுள்ளார்.
வாகனம் வேகமாகப் பறந்து மறைந்தது.
அவள் பெயர் சுசி எனக் கூறி தன்னை அறிமுகப்படுத்திக்கொண்டாள். இருவரும் தம்மை அறிமுகப்படுத்திக்கொண்டனர்.
கொள்ளுப்பிட்டியில் உள்ள இரவு விடுதிக்கு செல்ல வேண்டும் எனவும் தனக்கு மது அருந்த வேண்டும் எனவும் சுசி கூறியிருக்கிறாள்.
அதனை ஏற்றுக்கொள்ளாத இந்திக அன்றைய இரண்டு மணிநேரத்தை அவளுடன் இன்பம் அனுபவிக்க வேண்டும் எனக் கோரியிருக்கிறார். அதன் பின்னர் அந்தப் பெண்ணின் வழிகாட்டலுக்கு இணங்க பம்பலப்பிட்டி கடற்கரைப் பகுதியில் உள்ள லொட்ஜ் ஒன்றுக்கு இருவரும் சென்றிருக்கிறார்கள்.
அங்கு அறையொன்றை பதிவு செய்தார்கள். இந்திகவுக்கு இவை புதிய அனுபவங்கள். ஆயினும் மனதில் இருந்த ஆசை காரணமாக இந்தக் காரியத்தில் இறங்கியிருக்கிறார்.
அறைக்குச் சென்ற சிறிது நேரத்தில் குளிர்பானம் கொண்டு வருமாறு அங்கிருந்த பணியாளரிடம் கூறினாள் சுசி. குளிர்பானம் அருந்தியபடியே இந்திகவை குளித்து விட்டு வருமாறு பணித்தாள்.
இந்திக குளித்துவிட்டு வந்ததும் தனக்கென வைக்கப்பட்டிருந்த குளிர்பானத்தை அருந்தியிருக்கிறார்.


மறுநாள் நித்திரையிலிருந்து எழும்பும் வரையில் அவ்வளவுதான் இந்திகவுக்கு நினைவிருக்கிறது. குளிர்பானம் அருந்தியவுடன் மயக்கமடைந்த இந்திக மறுநாள் காலையில் எழுந்திருக்கிறார். அங்கே சுசியைக் காணவில்லை. தான் கொண்டு வந்த 10 ஆயிரம் ரூபா பணம், தங்கச் சங்கிலி, கையடக்கத் தொலைபேசி என எதுவும் இல்லை.
இது குறித்து லொட்ஜ் உரிமையாளர்களிடம் கேட்டபோது தமக்கு எதுவும் தெரியாது. உங்களுக்குத் தெரிந்த பெண் என்றுதானே அழைத்து வந்தீர்கள். அப்படியென்றால் நாம் எப்படி பொறுப்புக் கூற முடியும் என அவர்களும் கைவிரித்துவிட்டார்கள்.
வெளியில் சொன்னால் அவமானம் என்று கருதிய இந்திக தானக்கு நேர்ந்த சம்பவம் தொடர்பில் மறுநாள் நண்பர்களிடம் கூறியிருக்கிறார். குறிப்பிட்ட இணையத்தளத்துக்கு சென்று பார்த்தபோது அந்தத் தொலைபேசி இலக்கம் மாற்றப்பட்டிருந்தது.
இந்திகவுக்கு மருத்துவ பரிசோதனை செய்த கல்கிசையில் வசிக்கும் வைத்தியர் ஒருவர் இத்தகவலை வழங்கினார்.
உண்மையில்
என்றழைக்கப்படும் இவ்வாறான பெண்கள் குறித்து அவதானமாக இருக்க வேண்டும். இந்திகவைப் போன்று பாதிக்கப்பட்ட பலர் இருக்கலாம். எனினும் இனிமேல் இவ்வாறான விடயங்கள் குறித்து விழிப்புணர்வுடன் செயற்படுவதே சிறந்ததாகும்.
அழகானதொரு வாழ்க்கையை சிற்றின்பங்களுக்காக தொலைத்துவிட்டு ஏக்கப்படுவதை விட ஆழமாகச் சிந்தித்து செயலாற்றுவோம்.


