இளைஞர், யுவதிகளுக்கான பாரிய தொழில் பயிற்சி திட்டம் விரைவில் ஆரம்பிக்கப்படும்

எங்கள் நாட்டின் கல்வித்துறையில் ஒரு புரட்சிகர மாற்றத்தை ஏற்படுத்த வேண்டுமென்ற கருத்தை ஜனாதிபதி மஹிந்த ராஜ பக்ஷ அவர்கள் சமீபத்தில் வலியுறுத்தியுள்ளார்.
நாட்டில் கல்விகற்ற கல்விமான்கள், வைத்திய நிபுணர்கள், திறமைமிக்க பொறியியலாளர்கள், கட்டடக்கலைஞர்கள், விஞ்ஞானிகள், கணக் காய்வாளர்கள், சமூக ஆய்வாளர்கள் போன்றவர்களை உருவாக்கு வதற்கு எமது தேசிய உயர்கல்வி திட்டத்தின் கீழ் சகல வாய்ப்புக ளும் பெற்றுக் கொடுக்கப்பட்டுள்ளது.
நாட்டின் மனித சக்தியை எதிர்கால தேவைகளுக்கு ஏற்புடைய வகை யில் பயன்படுத்த வேண்டுமாயின் தொழில்வாய்ப்பை பெறுவதற்கு பயன்பெறக்கூடிய கல்வி அறிவை எங்கள் நாட்டில் பல்கலைக்கழ கங்களுக்கு சென்று உயர்கல்வியை பெறும் வாய்ப்பை பெற முடி யாதவர்களுக்கு பெற்றுக் கொடுப்பது அவசியம் என்ற கருத்தை ஜனாதிபதி அவர்கள் வலியுறுத்தியுள்ளார்.
கடந்த 20 முதல் 30 ஆண்டு காலமாக நாட்டின் கல்வித் திட்டம், வேலை வாய்ப்பை பெறுவதற்கான கல்வித் தகைமையை பெற்றுக் கொடுக் கக்கூடிய வகையில் அமைய வேண்டும் என்ற கருத்து பலதடவை அரசியல் ரீதியில் வலியுறுத்தப்பட்டிருக்கின்ற போதிலும், அதனை செயற்படுத்துவதில் இலங்கையின் கடந்தகால ஆட்சியாளர்கள் தவ றியுள்ளார்கள் என்றும் ஜனாதிபதி அவர்கள் மேலும் சுட்டிக்காட்டி யுள்ளார்.
கடந்த காலத்தில் தேசிய ஆணைக்குழுக்கள் பல வேலைவாய்ப்புக்கு ஏற் புடைய கல்வித்திட்டங்கள் பாடசாலைகளில் அறிமுகப்படுத்தப்பட வேண்டுமென்று வலியுறுத்தி, அதற்கான பல யோசனைகளை முன் வைத்திருந்த போதிலும் அவை எதிர்பார்த்த அளவிற்கு வெற்றிய ளிக்கவில்லை.
தேசிய கல்வி ஆணைக்குழுவின் தலைவர் பேராசிரியர் லக்ஷ்மன் ஜய திலகவும் இடைநிலை மற்றும் தொழில் கல்வி ஆணைக்குழுவின் தலைவராக விளங்கிய தற்போதைய ஜனாதிபதியின் செயலாளர் லலித் வீரதுங்க அவர்களும் எமது கல்வி திட்டத்தில் தொழில்வாய் ப்பிற்கு ஏற்புடைய கல்வி பாடவிதானங்களை சேர்க்க வேண்டுமெ ன்ற விடயத்தை வலியுறுத்தியிருந்தார்கள்.
ஜனாதிபதி அவர்களின் இந்த எண்ணத்தை நிறைவேற்றுவது எமது கல் வித் துறை அதிகாரிகளுக்கு ஒரு கஷ்டமான செயலல்ல. ஆயினும் இது விடயத்தில் அதிக ஆர்வம் காட்டாமல் சில அரச அமைப் புகள் இருந்து வருவதும் தொழில் கல்வியை வெற்றிகரமான முறை யில் தேசிய பாடசாலைகளின் பாடவிதானத்தில் சேர்த்துக் கொள்வ தில் காலதாமம் ஏற்பட்டுள்ளது.
இன்று எங்கள் நாட்டில் பல அரச அமைப்புகளும், தனியார் துறை நிறுவனங்களும், அரச சார்பற்ற அமைப்புகள் ஆகியன நாட்டின் நாலா பக்கங்களிலும் தொழிற்கல்வியின் அவசியத்தை வலியுறுத்தும் பயிற்சிப் பாசறைகளை நடத்தி எமது நாட்டின் இளைஞர்களுக்கு ஓரிரு வாரங்களுக்கு தொழில் பயிற்சியை வழங்கி வருவது பாராட் டக்கூடிய விடயம் தான்.
அத்துடன் நாட்டின் சகல மாவட்டங்களிலும் தொழில்பயிற்சி நிலையங் கள் இளைஞர்களுக்கும், யுவதிகளுக்கும் தச்சுத்தொழில், மேசன் தொழில் போன்ற பலதரப்பட்ட தொழில்களில் பயிற்சியை அளித்து வருகின்றன. இத்தகைய தொழிற்பயிற்சி நடவடிக்கைகள் எங்கள் நாட்டின் சனத்தொகையோடு ஒப்பிட்டு பார்க்குமிடத்து 0.01 சதவீத இலக்கை கூட எட்ட முடியாத நிலையில் இருப்பது உண்மையி லேயே வேதனைக்குரிய விடயமாகும்.
நாட்டில் தொழில் பயிற்சியை அரசாங்க பாடசாலை பாடவிதானங்களில் முழுமையாக நடைமுறைப்படுத்தி பாடசாலைகளில் இருந்து க.பொ. த. சாதாரண பரீட்சைக்கு பின்னர் வெளியேறும் மாணவர்களின் எண்ணிக்கை கணிசமான அளவில் அதிகரிப்பதற்கு குறைந்தபட்சம் இன்னும் 6-7வருடங்கள் எடுக்குமென்று கல்வித்துறை ஆய்வாளர் கள் கருதுகிறார்கள்.
அவ்வளவு காலம் நாம் காத்திருக்க முடியாது. எனவே, கல்வி அமை ச்சும் கைத்தொழில் அமைச்சு, தொழில் அமைச்சு மற்றும் இளைஞர் விவகார அமைச்சு ஒன்றிணைந்து நாட்டின் ஒவ்வொரு மாவட்டத்தி லும் வருடமொன்றிற்கு குறைந்தபட்சம் ஆயிரம் இளைஞர்களுக்கும் யுவதிகளுக்கும் தொழில் பயிற்சியை அளிப்பதற்கான திட்டத்தை அறிமுகப்படுத்துவதற்காக அரசாங்கம் இப்போது பகுப்பாய்வு செய்து வருகின்றது.
இந்த தொழில்பயிற்சி கல்லூரிகள் ஒரு அதிகார சபையின் கீழ் நிர்வகிக் கப்படும். அங்கு மின்சாரவியல், உருக்கு வேலைகள் வாகனங்களை திருத்தும் மெக்கானிக் தொழில், குழாய்களை பொருத்துதல், மேசன் மற்றும் தச்சுத் தொழில், தையல் தொழில், கைப்பணிகளை தயாரித் தல் போன்ற பலதரப்பட்ட துறைகளில் ஓராண்டுகாலப் பயிற்சி அளி க்கப்படும். அவர்கள் இந்தப் பயிற்சியை வெற்றிகரமாக முடித்து, இறுதிப் பரீட்சையில் சித்தியெய்தினார்கள் என்று உறுதிப்படுத்தும் சான்றிதழ்களை வழங்குவதற்கும் தீர்மானிக்கப்பட்டுள்ளது.
தொழில்பயிற்சி பாடசாலைகளில் இருந்து வெளியேறுபவர்களுக்கு இந்த அதிகார சபை அரசாங்க மற்றும் தனியார் துறைகளில் வேலை வாய்ப்பை பெற்றுக் கொடுப்பதற்கான நடவடிக்கைகளையும் மேற்கொள்ளும்.
இந்த தொழில் பயிற்சி நிலையங்களை நாடெங்கிலும் அமைக்கும் இந்த பாரிய திட்டம் இன்னும் ஓரிரு வருடங்களில் பூர்த்தியடைந்த பின் னர் அடுத்த மூன்றாண்டு காலத்தில் எங்கள் நாட்டின் இளைஞர்கள் மற்றும் யுவதிகளுக்கு போதியளவு வேலைவாய்ப்பை அரசாங்கத் துறையிலும், தனியார் துறையிலும் இலகுவில் பெற்றுக் கொள்ளக் கூடியதாக இருக்கும்.
