கடலில் மிதக்கும் மீன் கழிவுகள்; துர்நாற்றத்தில் தனுஷ்கோடி


இராமநாதபுரம் மாவட்டம் தனுஷ்கோடி தென்கடல் பகுதியில் சில நாட்களுக்கு முன் அழுகிய நிலையில் பெரிய மீன் ஒன்று கரை ஒதுங்கியது. மறுநாள் இந்த மீனின் குடல் பகுதிகள் மட்டும் கடற்கரையில் மிதந்தது. இதுபோல், தனுஷ்கோடி முதல் பாம்பன் குந்துகால் பகுதிவரை கரையோரத்தில் மீனின் பல்வேறு உறுப்புகள் கடலில் மிதப்பதால் அப்பகுதியில் துர்நாற்றம் வீசுகிறது.
ஆழ் கடலில் மீன்கள் உணவு தேடி செல்லும் போது கப்பல்கள் மற்றும் மீன்பிடி படகுகளில் அடிபட்டு, நீந்த முடியாமல் உயிரிழந்து கரை ஒதுங்குகின்றன. அவை சில நாட்களில் அழுகி, கடல் அலைகளால் கரையோரம் ஒதுக்குவது வாடிக்கை.
மேலும் கடல் ஆமைகள், டொல்பின்கள் அவ்வப்போது இறந்து கரை ஒதுங்குவதும் தொடர்வதால் வனத்துறையினர் கரையோரத்தில் கண்காணிப்பை தீவிரப்படுத்தி, கரை ஒதுங்கும் மீன் கழிவுகளை அகற்ற நடவடிக்கை எடுக்க வேண்டும்.
