காற்றிலிருந்து பெற்றோல் தயாரிக்கும் புரட்சிகர தொழில்நுட்பம்


வட இங்கிலாந்திலுள்ள சிறிய கம்பனி காற்றையும் மின்சாரத்தையும் மட்டுமே பயன்படுத்தி காற்றிலிருந்து செயற்கையாக பெற்றோலை தயாரிக்கும் தொழில் நுட்பத்தை கண்டுபிடித்துள்ளது.
மேற்படி தொழில் நுட்பமானது இந்த வாரம் லண்டனில் இடம்பெறவுள்ள பொறியியல் மாநாட்டில் சமர்ப்பிக்கப்படவுள்ளது.
 இந்த தொழில்நுட்பத்தின் முதற்கட்டமாக சோடியம் ஐதரொட்சைட்டை காபனீரொட்சைட்டுடன் இணைத்து பெறப்படும் சோடியம் காபனேற்றை மின்னேற்றி தூய காபனீரொட்சைட் பெறப்படும்.
அதன்பின் நீராவியை மின்னேற்றி பெறப்படும் ஐதரசன் வாயுவை காபனீரொட்சைட்டுடன் இணைத்து மெதனோல் பெறப்படும்.
 அது மண்ணெண்ணெய் எரிபொருள் பிறப்பாக்கியூடாக செலுத்தப்பட்டு பெற்றோல் தயாரிக்கப்படுகின்றது.



ரீஸ் சைட்டிலுள்ள ஸ்ட்டொக் டொன் ஒன்ட்ரீஸ் எனும் இடத்திலுள்ள சிறிய எரிபொருள் சுத்திகரிப்பு சாலையில் 3 மாதங்களுக்கும் குறைந்த காலப்பகுதியில் இந்த தொழில் நுட்பத்தை பயன்படுத்த 5 லீற்றர் பெற்றோலை தயாரித்துள்ளதாக வளி எரி பொருள் ஸ்தாபனம் என்ற மேற்படி கம்பனி தெரிவித்துள்ளது.
இந்த தொழில்நுட்பத்துக்கு பிரித்தானிய இயந்திர பொறியிலாளர் நிறுவனம் ஆதரவளித்துள்ளது.
தயாரிப்பு தொழிற்சாலையை பாரிய அளவில் விஸ்தரிக்கும் பட்சத்தில் தினசரி ஒரு தொன்னுக்கும் அதிகமான பெற்றோலை காற்றைப் பயன்படுத்தி தயாரிக்க முடியும் என அக் கம்பனி நம்பிக்கை தெரிவித்துள்ளது.



